
3 тӗллев. Ҫут ҫанталӑкпа вырӑнлӑ усӑ курасси тата Чӑваш Республикинче экологи хӑрушсӑрлӑхне тивӗҫтересси

3.1 задача. Чӑваш Республикин ҫут ҫанталӑк пуянлӑхӗн вӑй-хӑвачӗпе вырӑнлӑ усӑ курасси 

2035 ҫул тӗлне палӑртакан аталанӑва сӑнлани
Ҫут ҫанталӑк пуянлӑхӗн вӑй-хӑвачӗпе тухӑҫлӑ усӑ курни 2035 ҫул тӗлне экологи тӗллевлӗ экономика ӳсӗмне тата ҫут ҫанталӑк пуянлӑхӗсене сыхласа хӑварас тӗллевпе экологи тӗлӗшӗнчен тухӑҫлӑ инноваци технологийӗсене ӗҫе кӗртессине, ҫав шутра вӑрмансен тухӑҫлӑхне хальхи тата пулас ӑрусен нушисемшӗн пысӑклатассине тивӗҫтерет.
Тӗллеве татса пама ҫак ӗҫсене пурнӑҫлама палӑртнӑ:
этем ӗҫӗ-хӗлӗ шыв объекчӗсем ҫине япӑх витӗм кӳнине чакарасси;
шыв объекчӗсене ҫӗнетесси тата вӗсене экологи тӗлӗшӗнчен йӗркене кӗртесси;
гидротехника сооруженийӗсен эксплуатаци шанчӑклӑхне ӳстересси;
вӑрман хуҫалӑхне тытса пырассине лайӑхлатасси, вӑрман пуянлӑхӗпе вырӑнлӑ усӑ курасси, экологин лайӑх хутлӑхне йӗркелесси;
Атӑл юхан шывӗн экологи тӑрӑмне лайӑхлатасси;
вӑрмансене балансран кӑларнин тата вӗсене ҫӗнетсе пынин шайлашулӑхне тивӗҫтересси;
вӑрман хуҫалӑх сферинче вӑрлӑх центрӗн ӗҫ-хӗлне тивӗҫтересси;
лартнӑ вӑрмансен каснӑ тата хӑрса пӗтнӗ пӗтӗм лаптӑкӗнче вӑрмана чӗртсе тӑратас тӗллевпе лартмалли стандартлӑ материал ҫитӗнтерме кашни ҫулах вӑрман вӑрлӑхӗсен запасне тӑвасси;
акса тата лартса ӳстернӗ хупӑ тымарлӑ хунавсемпе усӑ курса искусст-веннӑй майпа тата хутӑш майпа ҫӗнетнӗ вӑрман лаптӑкӗсене кашни ҫулах йӗркелесси;
вӑрманпа паркӑн симӗс тӑрӑхӗсен тытӑмне сыхласа хӑварасси;
Чӑваш Республикин вӑрманлӑхне сыхласа хӑварасси.
Хальхи лару-тӑру:
Автомобиль транспорчӗ, атмосфера сывлӑшне вараласа тата тавралӑх хутлӑхӗ ҫине шавлӑ витӗм кӳрсе, ҫут ҫанталӑка сиенлекен тӗп сӑлтавсенчен пӗри шутланать.
Республикӑри шыв объекчӗсен шутне юхан шывсемпе кӳлӗ-пӗвесем, шурлӑхсемпе ҫӑл куҫсем кӗреҫҫӗ. Чӑваш Ен территорийӗнче шыв ресурсӗсен вӑтам шывлӑ ҫулталӑкри калӑпӑшӗ 2 млрд. кубла метрпа танлашать. Республика тӑрӑх юхса иртекен тӗп юхан шывсем Атӑлпа Сӑр шутланаҫҫӗ. Атӑл юхан шывӗн нумайҫуллӑх вӑтам юхӑмӗ – 112,5 кубла километр. Сӑр юхан шывӗ ҫулталӑкри вӑтам шайри шыв тӑкакӗ – ҫеккунтра 251,1 кубла метр, юхӑмӑн ҫулталӑкри вӑтам калӑпӑшӗ – 11,7 кубла километр. Кӗҫӗн Ҫавал 
(12,7 млн. кубла метр) тата Хырла (15,9 млн. кубла метр) юхан шывӗсем ҫинчи икӗ шыв управӗ Федерацин Атӑлҫи округӗнче чи пысӑккисен шутне кӗреҫҫӗ.
Шыв объекчӗсенчи шыв пахалӑхӗ кислородӑн химилле потребленийӗ енӗпе, ҫавӑн пекех фенолсемпе шыври ирӗлчӗксен, цинк, марганец, пӑхӑр, тимӗр хутӑшӗсен кӑтартӑвӗпе санитари требованийӗсене тивӗҫтермест.
Атӑл юхан шывӗпе унӑн республика территорийӗнчи йышлӑ юпписенчи шыв пахалӑхӗ ҫӳлерех вырнаҫнӑ шыв управӗсен, коммуналлӑ хуҫалӑхпа йӑла шывӗсен тата промышленноҫри каяш шывсен, дренаж шывӗсен витӗмӗнчен килет. 2018 ҫулта шыв объекчӗсене каяш шывсене пурӗ 95,05 млн. кубла метр калӑпӑшпа юхтарса кӑларнӑ, ҫав шутран тасатма кирлисем – 
90,18 млн. кубла метр е 95 процент. 2019 ҫулта шыв объекчӗсене юхтарса кӑларнӑ ҫавнашкал шывсен калӑпӑшӗ 8,91 млн. кубла метр чухлӗ, таса мар шывсен калӑпӑшӗ вара 13,36 млн. кубла метр чухлӗ ӳснӗ. 
Каяш шывсене тасатас ӗҫӗн тӗп калӑпӑшне пурӑнмалли ҫурт-йӗрпе коммуналлӑ хуҫалӑхӑн тасатакан сооруженийӗсем пурнӑҫлаҫҫӗ. Республикӑра 99 тасатакан сооружени шутланать, вӗсенчен 73-шӗ шыва биологи мелӗпе тасатать, 69-шӗ – коммуналлӑ канализаци тытӑмӗнче ӗҫлет. Тасатакан сооруженисен пысӑк пайӗ кивелсе ҫитнӗ, техника тӗлӗшӗнчен питех те япӑх шайра шутланать (60 процент), хӑватсен 43 процентне чи малтан модернизацилемелле. Унсӑр пуҫне вӗсенчен нумайӑшӗ ытлашши тиевпе ӗҫлеҫҫӗ, ҫакӑ вара каяш шывсене тасатмалли технологи йӗркине пӑхӑнманни патне илсе пырать. Канализаци сооруженийӗсенчен чылайӑшӗ кивӗ технологипе усӑ курнине тата вӗсен эксплуатаци шайӗ пӗчӗк пулнине пула нормативлӑ требованисене тивӗҫтермест.
Халӑх пурӑнакан чылай вырӑнта канализацин тасатакан сооруженийӗсене юсаса ҫӗнетмелле, вӗсен кивелнин вӑтам шайӗ 64 процентпа танлашать. Канализацин тасатакан сооруженийӗсен каяш шывсене талӑкра ирттерме пултараслӑхӗ талӑкра 428,2 пин кубла метрпа танлашать.
Чӑваш Республики ҫӗр айӗнчи шывсен палӑртакан самаях пысӑк ресурсӗсемпе усӑ курать, вӗсен калӑпӑшӗ талӑкра 1843,2 пин кубла метрпа танлашать. Ҫӗр айӗнчи шывсен разведка тунӑ запасӗсен калӑпӑшӗ талӑкра 220,3 пин кубла метр шутланать. Республикӑра пурӑнакан халӑхӑн 42 проценчӗ унпа ӗҫме тата хуҫалӑхпа йӑла тӗллевӗсемпе усӑ курать.
Республикӑра шыв илмелли 2999 скважина ӗҫлет, вӗсенчен 1768-ӑшӗпе хуҫалӑхра тата ӗҫме усӑ куракан шыва централизациленӗ майпа тивӗҫтерме усӑ кураҫҫӗ. Тӗрлӗ сӑлтава пула 1595 скважина ӗҫлемест, ҫав шутран 478-ӑшне пӑрахӑҫламалла. Хуҫасӑр скважинӑсен шучӗ – 341.
Республикӑри вӑрмансен пӗтӗмӗшле лаптӑкӗ 632,3 пин гектар шутланать, Чӑваш Республикин лесничествисенче йывӑҫсене ҫуллен касма ирӗк панӑ калӑпӑш (касмалли вӑрман лаптӑкӗ) – 533,9 пин кубла метр. Вӑрмансем тан мар вырнаҫнӑ: ҫурҫӗрте вӗсем уйрӑм лаптӑксемпе ӳсеҫҫӗ, кӑнтӑр-хӗвел анӑҫнелле талккӑшпех вӑрман массивӗсене куҫаҫҫӗ. Ҫавӑнпа та вӑрманлӑх Елчӗк районӗнчи 4,3 процент кӑтартуран пуҫласа Йӗпреҫ районӗнчи 
66,4 процент таран улшӑнса тӑрать. Республикӑра территорисен вӑрманлӑхӗ вӑтамран 32,2 процентпа танлашать. 
2019 ҫул вӗҫне Чӑваш Енре пӗтӗмӗшле лаптӑкӗ 82,4 пин гектар йы-шӑнакан уйрӑмах сыхламалли 70 ҫут ҫанталӑк территорийӗ (малалла – УСҪТ) ӗҫленӗ: вӗсенчен федераци пӗлтерӗшли иккӗ (34,4 пин га), регион пӗлтерӗшли – 33 (47,5 пин га) тата вырӑн пӗлтерӗшли – 35 (0,5 пин га). Чӑваш Ен территорийӗн пур тӗрлӗ УСҪТ тӗсӗсем йышӑннӑ лаптӑкӑн тӳпи – 4,5 процент. Регион пӗлтерӗшлӗ уйрӑмах сыхламалли ҫут ҫанталӑк территорийӗсен шутне патшалӑхӑн 22 ҫут ҫанталӑк заказникӗ (40,0 пин га), ҫут ҫанталӑкӑн 10 палӑкӗ (0,5 пин га), 1 этноҫутҫанталӑк паркӗ (7,0 пин га) кӗреҫҫӗ.
Сунар ӗҫне пурнӑҫлакан 24 сӑпат ҫумне пӗтӗмпе 1118,6 пин гектар сунар вырӑнӗсен лаптӑкне (регионти сунар вырӑнӗсен пӗтӗмӗшле лаптӑкӗн 70 проценчӗ) ҫирӗплетнӗ. Республикӑри сунар ресурсӗсен шутне 82 чӗр чунпа вӗҫен кайӑк тӗсӗ (сӗтпе ӳстерекен 33 чӗр чун тӗсӗпе 49 тӗрлӗ кайӑк тӗсӗ) кӗрет.
Ҫивӗч ыйтусем: 
шыв объекчӗсен тата ҫыран хӗрринчи территорисен тӑрӑмӗ ҫине япӑх витӗм кӳрекен, ҫурхи шыв-шур тапхӑрӗнче уйрӑмах вӑйлӑ палӑракан шыв эрозийӗ сарӑлни;
шыв объекчӗсен ҫыран хӗррисем улшӑнни тата арканни, халӑх пурӑнакан вырӑнсен территорийӗсене шыв илни, ҫакӑ экономика ҫухатӑвӗсем патне илсе пыни;
халӑх пурӑнакан вырӑнсене тата экономика объекчӗсене инженери хӳтӗлевӗн сооруженийӗсемпе ҫителӗксӗр тивӗҫтерни;
таса мар шывсене шыв объекчӗсене юхтарса кӑларни;
гидротехника сооруженийӗсене кирлӗ пек асӑрхаса тӑманни;
Атӑл юхан шывӗшӗн хӑрушӑ шутланакан экологие кӳнӗ сиен;
Чӑваш Республикин минералпа чӗр тавар пуянлӑхӗ тӗрлӗрен пулманни;
вӑрман отраслӗн вӗрентӳ тытӑмӗн тата асӑннӑ отрасле пысӑк ӑсталӑхлӑ кадрсем явӑҫтарас ӗҫӗн тухӑҫлӑхӗ пӗчӗк пулни, ҫавна май вӑрман хуҫалӑх сферинче специалистсем ҫитменни палӑрни.
Приоритетлӑ ҫул-йӗрсем:
1. Халӑха ӗҫмелли паха шывпа тивӗҫтересси.
Каяш шывсен тӗп калӑпӑшне тасатас ӗҫе пурӑнмалли ҫурт-йӗрпе ком-муналлӑ хуҫалӑхӑн тасатакан сооруженийӗсем пурнӑҫлаҫҫӗ. Канализацин тасатакан сооруженийӗсем кивелсе юрӑхсӑра тухса пыни тавралӑха варалакан майсенчен пӗри пулса тӑрать, ҫавӑнпа шыв объекчӗсене варалассинчен асӑрханас тӗллевпе тасатакан сооруженисем тумалла тата вӗсене юсаса ҫӗнетмелле. 
2. Усӑ курман скважинӑсене пӗтересси.
Шыв илмелли скважинӑсене тишкернин кӑтартӑвӗсем тӑрӑх 2017 ҫултан тытӑнса кашни ҫулах хуҫасӑр, ӗҫлемен, пӑрахӑҫа тухнӑ шыв илмелли скважинӑсене хуплас ӗҫе туса пыраҫҫӗ. Разведка тӗллевӗпе ӗҫлеттерекен 
8 скважинӑна (771 метр тӑршшӗ) хупланӑ, хуҫасӑр 198 скважинӑна (10000 ытла метр тӑршшӗ) хуплама палӑртнӑ.
Хӑйсен тивӗҫне пурнӑҫланӑ (ишӗлекен, хуҫасӑр) скважинӑсене хуплас ӗҫ Чӑваш Республикин "Пурӑнмалли ҫурт-йӗрпе коммуналлӑ хуҫалӑх сферине ҫӗнетесси тата аталантарасси", "Ҫут ҫанталӑкпа чӗр тавар ресурсӗсен вӑй-хӑватне аталантарасси тата экологи хӑрушсӑрлӑхне тивӗҫтересси" патшалӑх программисен шайӗнче малалла тӑсӑлать.
3. Муниципалитетӑн хупӑ ҫӳп-ҫап вырӑнӗсене – сиен кӳрекен объектсене – йӗркене кӗртесси.
Хальхи вӑхӑтра республикӑра 2020–2024 ҫулсенче рекультиваци тумалли муниципалитетӑн темиҫе хупӑ ҫӳп-ҫап вырӑнӗ пур. 
Каяшсене вырнаҫтармалли 12 объекта экологи тата санитарипе эпидемиологи требованийӗсене тивӗҫтернине, вӗсемпе усӑ курмалли вӑхӑта палӑртас тӗллевпе инвентаризаци туса ирттермелле.
4. Ҫӳп-ҫапа пушатса тиемелли станцисем тӑвасси.
Канаш хулинче ҫӳп-ҫапа пушатса тиекен, унӑн уйрӑм тӗсӗсене сортлакан станци (ӗҫлекен вырӑнӗ – Канаш хули тата Канаш районӗ) туса хурасси ҫинчен йышӑну тунӑ.
Оборудование Чӑваш Республикин патшалӑх харпӑрлӑхӗнчен палӑртнӑ йӗркепе Канаш хулин муниципалитет харпӑрлӑхне малалла хулари муници-палитетӑн унитарлӑ предприятине оперативлӑ управлени мелӗпе тытса пымалли майпа памалла е каяшсене тыткалама лицензи илнӗ организацине малашне ҫӳп-ҫапа пушатса тиекен станци туса лартмалли тата хута ямалли условипе арендӑна памалла. 
Ҫакна тума палӑртнӑ:
шыв объекчӗсене сыхласси тата вӗсен ирттерме пултараслӑхне ӳстересси, ҫав шутра юхан шыв ҫулӗсене тасатасси (юхан шыв ҫулӗсене тасатмалли пӗтӗмӗшле вӑрӑмӑшӗн 15 проценчӗ, 2035 ҫул тӗлне);
Чӑваш Республикин территорийӗнче шыв кӗрекен тата шыв илекен вы-рӑнсен чиккисене палӑртас енӗпе тӑвакан ӗҫсене 2025 ҫул тӗлне вӗҫлесси;
гидротехника сооруженийӗсене тӗпрен юсасси тата вӗсен хӑрушсӑрлӑхне тивӗҫтересси;
ҫыран хӗррисене ҫирӗплетес ӗҫсене туса ирттересси, ҫыран хӗрри ҫирӗпех мар вырӑнсенче тата шыв айне пулакан тӑрӑхсенче инженери хӳтӗлев объекчӗсене тӑвасси тата юсаса ҫӗнетесси;
шыв объекчӗсене экологи тӗлӗшӗнчен йӗркене кӗртесси;
Чӑваш Республикин минералпа чӗр тавар ресурсӗсемпе шайлашуллӑн усӑ курасси, ҫӗр айӗнчи хытӑ усӑллӑ япаласен запасӗсене разведка тӑвас ӗҫе (ҫулталӑкра 1 млн. кубла метртан кая мар) ӳстерсе пырассине тивӗҫтересси;
вӑрлӑх центрне туса хурасси тата теплица комплексӗ тӑвасси;
вӑрмансене ҫӗнетес ӗҫ пахалӑхне тата вӑрман хуҫалӑх ӗҫӗсене техникӑпа тивӗҫтернин шайне ӳстересси;
усӑ курма панӑ вӑрмансен лаптӑкӗсене пысӑклатасси;
вӑрмансене пушартан сыхлас ӗҫ тухӑҫлӑхне ӳстересси, вӑрмансене хӳтӗлемелли ӗҫсене васкавлӑн тата кӑтартуллӑн туса ирттересси.
2035 ҫул тӗлне кӗтекен кӑтартусем:
23,0 км тӑршшӗ инженери хӳтӗлевӗн сооруженийӗсемпе ҫырана ҫирӗплетекен сооруженисем туса халӑх пурӑнакан вырӑнсене шывсен япӑх витӗмӗнчен хӳтӗлени;
Чӑваш Республикин территорийӗнче шыв кӗрекен тата шыв илекен чикӗсене 100 процент шайӗнче палӑртни;
шывсен япӑх витӗмне сирсе яни тата юхан шыв ҫулӗсен 1 пин км чухлӗ лаптӑкне тасатса шыв объекчӗсен ирттерме пултараслӑхне ӳстерни;
80 гидротехника сооруженине йӗркене кӗртсе гидротехника сооруженийӗсен аварилӗх шайне чакарни;
шыв объекчӗсене 43,5 км тӑршшӗ ҫӗнетни тата экологи тӗлӗшӗнчен йӗркене кӗртни;
кашни ҫулах ҫӗр айӗнчи пуянлӑхсен 2 вырӑнне геологи тишкерӗвӗн результачӗсем тӑрӑх усӑллӑ япаласем кӑларас ӗҫе явӑҫтарни тата ҫӗр айӗнчи анлӑ сарӑлнӑ усӑллӑ япалсан запасӗсене ҫирӗплетни;
каснӑ тата хӑрнӑ вӑрман лаптӑкӗсемпе вӑрмана ҫӗнетмелли тата вӑрман ӗрчетмелли лаптӑксен шайлашулӑхне 100 процент шайӗнче тивӗҫтерни;
Чӑваш Республикипе вӑрман фончӗн ҫӗрӗсен пӗтӗмӗшле лаптӑкӗнче усӑ курма панӑ вӑрман фончӗн ҫӗрӗсен лаптӑкне 20 процент чухлӗ пысӑклатни;
акса тата лартса ӳстернӗ хупӑ тымарлӑ хунавсемпе усӑ курса искусственнӑй тата хутӑш майсемпе ҫӗнетнӗ вӑрман лаптӑкӗсене искусственнӑй майпа лартса ӳстернӗ вӑрман лаптӑкӗсен 45 проценчӗ чухлӗ йӗркелесси;
Чӑваш Республикин территорисен вӑрманлӑхне 32,2 процент шайӗнче сыхласа хӑварни.

Чӑваш Республикин "Атӑла сыватасси"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн тӗллевӗ – Атӑл юхан шывӗн экологи тӑрӑмне лайӑхлатасси, ҫав шутра Атӑл юхан шывне юхса кӗрекен таса мар шывсен тӳпине 2024 ҫул вӗҫнелле палӑрмаллах чакарса.
Регион проекчӗн тӗп задачисем ҫут ҫанталӑка сиен кӳрекен, Атӑлшӑн хӑрушӑ шутланакан объектсене пӗтересси (йӗркене кӗртесси), ҫавӑн пекех Атӑла юхса кӗрекен таса мар шывсен тӳпине чакарасси шутланаҫҫӗ.
Регион проектне пурнӑҫланӑ тапхӑрта Атӑл шывне тата унӑн юпписене 1-мӗш тата 2-мӗш йӗркепе таса мар шывсем юхтарса кӑларакан шывпа усӑ куракансен тасатакан сооруженийӗсене тума, юсаса ҫӗнетме (ҫӗнетме) тӗллев лартнӑ:
Шупашкар хулин тӗп пайӗнче ҫумӑр шывӗсемпе каяш шывсене тасатакан сооруженине;
хула евӗр Вӑрнар поселокӗнче хуҫалӑхпа йӑла шывӗсене тата производствӑн таса мар каяш шывӗсене тасатакан сооруженисемлӗ хуҫалӑхпа йӑла шывӗсен канализацийӗн коллекторне;
Шупашкар хулин "Волжский-1, -2" микрорайонсенче ҫумӑр шывӗсемпе каяш шывсене тасатакан сооруженисене;
Чӑваш Республикин Етӗрне хулин биологи мелӗпе тасатакан сооруже-нийӗсене тӑвасси;
Чӑваш Республикин Сӗнтӗрвӑрри хулин биологи мелӗпе тасатакан сооруженийӗсене;
Чӑваш Ен Спорт министерствин "Шурӑ чулсем" физкультурӑпа сывлӑха ҫирӗплетмелли центр" АУ тасатакан сооруженийӗсене;
Шупашкар хулин "Грязевская стрелка" микрорайонӗнчи ҫумӑр шывӗсемпе каяш шывсене тасатакан сооруженисене;
Шупашкар хулин "Ҫӗнӗ хула" микрорайонӗнчи ҫумӑр шывӗсемпе каяш шывсене тасатакан сооруженисене;
Шупашкар хулин Президент бульварӗнчи ҫумӑр шывӗсемпе каяш шывсене тасатакан сооруженисене;
Шупашкар хулин Якимовская урамӗ патӗнчи ҫумӑр шывӗсемпе каяш шывсене тасатакан сооруженисене;
Шупашкар хулин Сӗнтӗрвӑрри еннелле каякан шоссе патӗнчи ҫумӑр шывӗсемпе каяш шывсене тасатакан сооруженисене;
Ҫӗнӗ Шупашкар хулин Женя Крутова урамӗ патӗнчи анатри ҫыран хӗрринчи ҫумӑр шывӗсемпе каяш шывсене тасатакан сооруженисене;
Ҫӗнӗ Шупашкар хулин Винокуров урамӗ патӗнчи анатри ҫыран хӗрринчи ҫумӑр шывӗсемпе каяш шывсене тасатакан сооруженисене.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
Атӑл шывне юхса кӗрекен каяш шывсен калӑпӑшне ҫулталӑкра 0,03 кубла метртан 0,01 кубла километр таран чакарни;
шывсене нормативлӑ шайра тасатассине тивӗҫтерекен тасатакан сооруженисен хӑватне ӳстерни, ҫулталӑкра 0,02 кубла километр;
ҫут ҫанталӑка сиен кӳрекен, Атӑлшӑн хӑрушӑ шутланакан объектсене пӗтернин кӑтартӑвӗ – 1 единица.

Чӑваш Республикин "Сайра йышши шыв объекчӗсене
сыхласа хӑварасси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн тӗллевӗ – сайра йышши шыв объекчӗсене, юхан шыв ҫулӗсен лаптӑкӗсене тасатса сыхласа хӑварасси, ҫавӑн пекех кӳлӗсемпе юхан шывсен ҫыранӗсене тата ҫыран ҫумӗнчи хӳтӗлев тӑрӑхӗсене ҫӳп-ҫапран тасатасси.
Чӑваш Республикин территорийӗнче "халӑха ӗҫмелли тата хуҫалӑхпа йӑла тӗллевӗпе усӑ куракан шывпа тивӗҫтерсе тӑракан шыв объекчӗ" критери тӑрӑх сайра йышши шыв объекчӗ шутне Ҫӗмӗрлепе Улатӑр хулисенчи халӑха ӗҫмелли тата хуҫалӑхпа йӑла тӗллевӗпе усӑ куракан шывпа тивӗҫтерсе тӑракан Сӑр юхан шывне кӗртнӗ.
Регион проекчӗн йышне Ҫӗмӗрле хулин тата Улатӑр хулин шыв илмелли вырӑнӗсем тӗлӗнче Сӑр юхан шывӗн ҫулне 0,8 км кая мар тасатмалли ӗҫсем кӗреҫҫӗ, вӗсем валли 2024 ҫулта федераци бюджетӗнчен Чӑваш Республикин республика бюджетне субвенци мелӗпе укҫа-тенкӗ уйӑрма палӑртнӑ.
Ҫак проекта пурнӑҫлани Сӑр юхан шывӗн экологи тӗлӗшӗнчи лару-тӑ-рӑвне лайӑхлатма тата Ҫӗмӗрле хулинчи халӑха ӗҫмелли тата хуҫалӑхпа йӑла тӗллевӗпе усӑ куракан шывпа пӗр чӑрмавсӑр тивӗҫтерсе тӑма май парать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
юхан шыв ҫулӗсен тасатнӑ лаптӑкӗсен тӑршшӗ – 1,8 км.
шыв объекчӗсем ҫывӑхӗнче пурӑнмалли экологи условийӗсене лайӑхлатнӑ халӑх шучӗ – 2,6 пин ҫын.

Чӑваш Республикин "Вӑрмансене сыхласси" 
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ пӗтнӗ вӑрман лаптӑкӗсемпе ҫӗнетнӗ вӑрман лаптӑкӗсен шайлашӑвне 2024 ҫул тӗлне 100 процент шайӗнче тивӗҫтерме тӗллев лартать, ӑна вӑрмансене сыхласа хӑвармалли ӗҫсене туса ирттерсе, ҫав шутра касса пӗтернӗ тата хӑрнӑ вӑрмансен пӗтӗм лаптӑкне ҫӗнӗрен чӗртсе тӑратса пурнӑҫлама палӑртнӑ.
Паянхи кун тӗлне Чӑваш Республикин территорийӗн вӑрманлӑхӗ 
32,3 процентпа танлашать. Чӑваш Ен Раҫҫей Федерацийӗн халӑх йышлӑ пурӑнакан субъекчӗсен шутне кӗнӗ май, инфратытӑм проекчӗсене пурнӑҫласси вӑрман фончӗн ҫӗрӗсемпе усӑ курассипе тӳрремӗн ҫыхӑннӑ.
2020 ҫулхи кӑрлач уйӑхӗн 1-мӗшӗ тӗлне 5956 ҫӗр лаптӑкӗ вӑрман фончӗн ҫӗрӗсемпе чикӗленет. 2021 ҫул тӗлне ҫӗр лаптӑкӗсемпе тӗллевлӗн усӑ куракан харпӑрлӑхҫӑсен реестрне йӗркелесе ҫитереҫҫӗ. Усӑ курман ҫӗр лаптӑкӗсене, Чӑваш Республикин территорийӗсен вӑрманлӑхне сыхласа хӑварас тӗллевпе, вӑрман фончӗн ҫӗрӗсен шутне куҫарма тата вӗсене тытса тӑма, ҫав шутра пушара хирӗҫ кӗрешмелли ӗҫсене туса ирттерме федераци бюджечӗн укҫи-тенкине субвенцисем евӗр явӑҫтарма палӑртнӑ.
2018 ҫулта Шупашкар хулин вӑрманпа паркӑн симӗс тӑрӑхне йӗркеленӗ, унта пӗтӗмӗшле лаптӑкӗ 4746,1 гектарпа танлашакан 130 ҫӗр лаптӑкне кӗртнӗ. 2023 ҫул тӗлне Ҫӗнӗ Шупашкар, Сӗнтӗрвӑрри, Куславкка, Етӗрне хулисенчи вӑрманпа паркӑн симӗс тӑрӑхӗсене туса хурӗҫ.
Раҫҫей Федерацийӗн Правительствин 2014 ҫулхи ака уйӑхӗн 15-мӗшӗнчи 318 №-лӗ йышӑнӑвӗпе ҫирӗплетнӗ Раҫҫей Федерацийӗн "Вӑрман хуҫалӑхне аталантарасси" патшалӑх программипе килӗшӳллӗн вӑрман фончӗн ҫӗрӗсен пӗтӗмӗшле лаптӑкӗнчен усӑ курма панӑ вӑрман фончӗн ҫӗрӗсен лаптӑкӗн 2020 ҫул валли планпа пӑхнӑ тӳпи 17,1 процент шайӗнче пулмалла.
Палӑртнӑ кӑтартусене пурнӑҫлама патшалӑх харпӑрлӑхӗнчи вӑрман лаптӑкне арендӑна парасси ҫинчен калакан договор тумалли правӑна ҫӗнсе илмелли аукционсем тата уҫӑ конкурссем туса ирттернин кӑтартӑвӗсем тӑрӑх вӑрман лаптӑкӗсене йывӑҫ хатӗрлеме уйӑрса пама йышӑннӑ. Йывӑҫ хатӗрлес тӗллевпе арендӑна пама 3 вӑрман лаптӑкне кадастр учетне илнӗ тата ҫулталӑк вӗҫӗччен тата 1 лаптӑка учета илме палӑртнӑ. Конкурс ирттернӗ чухне вӑрман участокӗ вырнаҫнӑ Чӑваш Республикин территорийӗнчех ӗҫлекен йывӑҫа тарӑннӑн тирпейлемелли инфратытӑм объекчӗсене вӑрман ресурсӗсем уйӑрса параҫҫӗ. Ҫапла вара вӑрман фончӗн ҫӗрӗсене арендӑна панӑ тӳпе 19,3 процент шайне ҫитет, ҫакӑ республикӑн вӑрмана тирпейлекен отрасльне чӗр таварпа тивӗҫтерсе тӑма май парать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
касса пӗтернӗ тата хӑрнӑ вӑрман лаптӑкӗсемпе ҫӗнетнӗ вӑрман лаптӑкӗсен шайлашӑвӗ – 100 процент шайӗнче.

3.2 задача. Тавралӑх хутлӑхне сыхласси

2035 ҫул тӗлне палӑртакан аталанӑва сӑнлани 
Экологи хӑрушсӑрлӑхне ӳстерни шутне хуҫалӑх ӗҫӗ-хӗлӗ е ытти ӗҫ тавралӑх хутлӑхӗ тата ҫын пурнӑҫӗ ҫине япӑх витӗм кӳнинчен хӳтӗлессипе, атмосферӑна кӑларакан таса мар япаласен калӑпӑшне чакарассипе тата стационарлӑ объектсене атмосферӑна кӑларакан таса мар япаласен калӑпӑшӗпе йывӑрӑшне тата таса мар япаласен концентрацине виҫмелли автоматла хатӗрсемпе тивӗҫтерессипе, каяш шывсене юхтарса кӑларассине чакарассипе, 
каяшсене тыткаламалли тытӑма аталантарассипе ҫыхӑннӑ тӑвакан ӗҫсем кӗреҫҫӗ.
Тавралӑх хутлӑхӗн ҫирӗплӗхне гарантилекен экологи тытӑмӗсене майӗпен йӗркене кӗртсе ҫитерни хуҫалӑх ӗҫӗ-хӗлӗ е ҫын пурнӑҫлакан ытти ӗҫ тавралӑх хутлӑхӗ ҫине япӑх витӗм кӳнине пӗтерес енӗпе тӑвакан мероприятисен комплексне пурнӑҫлама пӑрахассине шута илет.
Тӗллеве татса пама ҫак ӗҫсене пурнӑҫлама палӑртнӑ:
экологи хӑрушсӑрлӑхӗн шайне пысӑклатасси тата тавралӑх хутлӑхне, ҫав шутра атмосфера сывлӑшне лайӑхлатасси;
производствӑпа потребленин вырнаҫтарма ирӗк паман каяшӗсене иккӗмӗшле майпа тирпейлеме условисем туса парасси;
I тата II класс шайӗнчи каяшсене тыткалассине тивӗҫтерекен хальхи вӑхӑтри инфратытӑм туса хурасси тата ҫут ҫанталӑка сиен кӳрекен объектсене пӗтересси (йӗркене кӗртесси);
2018 ҫулхи кӑрлач уйӑхӗн 1-мӗшӗ тӗлне тупса палӑртнӑ мӗнпур ирӗк паман ҫӳп-ҫап куписене пӗтересси;
производствӑпа потреблени каяшӗсене тухӑҫлӑ тыткаласси;
ҫут ҫанталӑка сиен кӳрекен объектсене йӗркене кӗртесси.
Ҫивӗч ыйтусем:
тавралӑха, ҫав шутра атмосфера сывлӑшне варалани;
каяшсене иккӗмӗшле майпа тирпейлес ӗҫ ҫителӗксӗр шайра аталанни;
коммуналлӑ хытӑ каяшсене пухмалли пур пек вырӑнсем тулса ҫитни, вӗсем санитарипе эпидемиологи тата экологи требованийӗсене тивӗҫтерменни;
каяшсене тарӑннӑн тирпейлемелли (утилизацилемелли) тытӑм пулманни.
Приоритетлӑ ҫул-йӗрсем:
тавралӑх хутлӑхне сыхлас тата экологи хӑрушсӑрлӑхне тивӗҫтерес ӗҫе тытса пымалли тухӑҫлӑ тытӑма туса хурасси; 
коммуналлӑ хытӑ каяшсене тыткаламалли хупӑ ҫаврӑмлӑ тытӑм туса хурасси, вӑл каяшсене чавса чикмелли калӑпӑшсене ҫулсерен чакарассине тата вӗсене тирпейлемелли калӑпӑшсене ӳстерессине шута илет;
Чӑваш Республикин муниципалитет пӗрлӗхӗсенче ҫӳп-ҫапа пушатса тиекен, унӑн уйрӑм тӗсӗсене сортлакан станцисем тӑвасси;
производствӑпа потреблени каяшӗсене утилизацилемелли индустрие аталантарасси;
каяшсене тарӑн тирпейлемелли (утилизацилемелли) тытӑма аталантарасси;
каяшсене тыткалас ӗҫре экологи хӑрушсӑрлӑхне тивӗҫтересси тата вӗсем пухӑнса пырассин калӑпӑшне чакарасси;
таса мар япаласене пӑрахнине, сывлӑша кӑларнине, каяшсем пухӑнса пынине чакарнине экономика тӗлӗшӗнчен хавхалантармалли мерӑсене ӗҫе кӗртесси;
тавралӑх хутлӑхӗн тӑрӑмне, ҫав шутра атмосфера сывлӑшне сӑнаса тӑмалли территорири тытӑма аталантарасси;
атмосферӑна кӑларакан таса мар япаласен калӑпӑшне е йывӑрӑшне чакарма пулӑшакан технологисене ӗҫе кӗртесси;
ресурса перекетлекен тата экологи тӗлӗшӗнчен тухӑҫлӑ шутланакан технологисене туса хатӗрлесси тата ӗҫе кӗртесси;
экологин пӑсӑлнӑ тытӑмӗсене йӗркене кӗртесси;
пурӑнмалли хӑтлӑ хутлӑха тавралӑх хутлӑхӗн пахалӑхне йӗркелесе пыни шучӗпе туса хурасси;
экологи культурине йӗркелесси, экологи тӗлӗшӗнчи вӗренӗве тата воспитание аталантарасси.
2035 ҫул тӗлне кӗтекен кӑтартусем:
тавралӑх хутлӑхне япӑх витӗм кӳрессине чакарни;
ҫӳп-ҫап вырӑнӗсем йышӑнса тӑнӑран усӑ курма май килмен, халӗ йӗркене кӗртсе ҫитернӗ ҫӗрсене хуҫалӑх ҫаврӑнӑшне тавӑрни;
коммуналлӑ хытӑ каяшсене йышӑнакан вырӑнсем патне пымалли ҫулсен вӑрӑмӑшне республика районӗсенче ҫӳп-ҫапа пушатса тиекен станцисем туса кӗскетни;
каяшсене чавса чикмелли калӑпӑшсене тата коммуналлӑ хытӑ каяшсен полигонӗсем валли уйӑракан ҫӗр лаптӑкӗсене пӗчӗклетни;
коммуналлӑ хытӑ каяшсене чавса чикмелли калӑпӑшсене ҫулсерен чакарни тата вӗсене тирпейлемелли калӑпӑшсене ӳстерни;
каяшсене тарӑннӑн тирпейлемелли тытӑм туса хуни.

Чӑваш Республикин "Коммуналлӑ хытӑ каяшсене тыткаламалли комплекслӑ тытӑм" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проектне пурнӑҫланине пула халӑхӑн санитарипе эпидемиологи ырлӑхӗ лайӑхланать, ҫакӑ районсенче ҫӳп-ҫапа пушатса тиекен станцисем туса хунипе, коммуналлӑ хытӑ каяшсене йышӑнакан вырӑнсем патне пымалли ҫулсен вӑрӑмӑшӗ кӗскелнипе ҫыхӑннӑ.
Регион проектне пурнӑҫланӑ вӑхӑтра Чӑваш Республикин муниципаллӑ пӗрлӗхсенче ҫӳп-ҫапа пушатса тиекен, унӑн уйрӑм тӗсӗсене сортлакан станцисен тытӑмне тума палӑртнӑ.
Ҫӗнӗ Шупашкарти хӑвӑрт аталанакан социаллӑ пурнӑҫпа экономика аталанӑвӗн территорийӗнче экотехнопарк тӑвассине тата аталантарассине Раҫҫей Федерацийӗн Правительствин 2020 ҫулхи ака уйӑхӗн 3-мӗшӗнчи 865-р №-лӗ хушӑвӗпе ҫирӗплетнӗ Чӑваш Республикин 2020–2024 ҫулсенчи социаллӑ пурнӑҫпа экономика аталанӑвӗн пайӑр программине пурнӑҫланӑ шайра ӗҫе кӗртмелли мероприятисен переченьне кӗртнӗ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
тирпейлеме янӑ коммуналлӑ хытӑ каяшсен калӑпӑшӗ, ӳссе пыракан кӑтартупа – 0,1661 млн. тонна;
утилизацилеме (иккӗмӗшле ӗҫе кӗртме) янӑ КХК калӑпӑшӗ, ӳссе пыракан кӑтартупа – 0,0921 млн. тонна;
коммуналлӑ хытӑ каяшсен тирпейлемелли тата утилизацилемелли импорт оборудованийӗн тӳпи – 2 процент;
туса хатӗрленӗ электронлӑ модельсен тӳпи – 1 процент;
коммуналлӑ хытӑ каяшсене тыткалас енӗпе паракан пулӑшу ӗҫӗҫемпе усӑ куракан ҫынсен тӳпи – 90 процент.
Чӑваш Республикин "Таса ҫӗршыв" 
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
2020 ҫулта регион проекчӗн шайӗнче Элӗк тата Елчӗк салисенче ком-муналлӑ хытӑ каяшсене вырнаҫтарнине пула юрӑхсӑра тухнӑ ҫӗрсене йӗркене кӗртес ӗҫ пурнӑҫланать.
Канаш хулинчи коммуналлӑ хытӑ каяшсен ҫӳп-ҫап вырӑнне йӗркене кӗртес ӗҫе 2021 ҫулта пурнӑҫлама палӑртнӑ, Етӗрне тата Сӗнтӗрвӑрри районӗсенче муниципалитетсен хупӑ ҫӳп-ҫап вырӑнӗсене йӗркене кӗртмелли мероприятисене 2023 ҫулта пурнӑҫлама хатӗрленекен федерацин "Таса ҫӗршыв" проектне кӗртме палӑртнӑ. 
Йӗпреҫ районӗнче хупӑ ҫӳп-ҫап вырӑнне йӗркене кӗртмелли мероприятисене 2024 ҫулта пурнӑҫлакан федерацин "Таса ҫӗршыв" проектне кӗртме палӑртаҫҫӗ. 
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
2018 ҫулхи кӑрлач уйӑхӗн 1-мӗшӗ тӗлне тупса палӑртнӑ хуласен чиккисенче ирӗк памасӑр йӗркеленнӗ пӗтӗм ҫӳп-ҫап вырӑнне пӗтерни, ӳссе пыракан кӑтартупа – 5 вырӑн;
тавралӑха сиен кӳрекен хӑрушӑ объектсене пӗтерни, ӳссе пыракан кӑ-тартупа – 2 вырӑн;
тавралӑха кӳнӗ сиен витӗмне тӳссе ирттернӗ, халӗ ҫӗнетнӗ, ҫав шутра йӗркене кӗртсе ҫитернӗ ҫӗрсен пӗтӗмӗшле лаптӑкӗ – 61,2 гектар;
2018 ҫулхи кӑрлач уйӑхӗн 1-мӗшӗ тӗлне тупса палӑртнӑ хуласен чиккисенче ирӗк памасӑр йӗркеленнӗ пӗтӗм ҫӳп-ҫап вырӑнне тата тавралӑха сиен кӳрекен хӑрушӑ объектсене пӗтернине пула пурнӑҫ пахалӑхӗ лайӑхланакан ҫынсен шучӗ – 617,1 пин ҫын.

4 тӗллев. Чӑваш Республикинче этем капиталне тата социаллӑ сферӑна аталантарасси. Халӑхӑн пурнӑҫ шайӗпе пахалӑхне лайӑхлатасси

4.1 задача. Демографи аталанӑвӗ, халӑх сывлӑхне лайӑхлатасси тата нумай ҫул вӑй-хаваллӑ пурнӑҫпа пурӑнма пулӑшасси 

2035 ҫул тӗлне палӑртакан аталанӑва сӑнлани
2035 ҫул тӗлне халӑх хӑй хальлӗн вилессин кӑтартӑвӗ чакассине кӗтмелле, ҫакӑ ҫуралнисен шучӗ ӳссе пынипе те, мӗнпур ӳсӗм ушкӑнӗсенчи вилекенсен шучӗ ҫӗнӗ медицина технологийӗсене хастарлӑн ӗҫе кӗртнӗрен тата малтанхи медицинӑпа санитари пулӑшӑвӗн юрӑхлӑхне ҫӗр проценчӗпех тивӗҫтернӗрен чакнипе те, халӑх сывлӑхӗн тӑрӑмне лайӑхлатма, кӗтекен пурнӑҫ тӑршшӗне тата сывӑ пурнӑҫ ҫулӗсене ӳстерме пулӑшакан пысӑк технологиллӗ тата сывлӑха перекетлекен, пациентсене упрама тӑрӑшакан медицинӑпа анлӑн усӑ курнипе те сӑлтавланать. 
Тӗллеве татса пама ҫак ӗҫсене пурнӑҫлама палӑртнӑ:
республикӑри демографи лару-тӑрӑвне ҫирӗплетесси, ҫураласлӑха ӳстермелли мерӑсене пурнӑҫласси, вилеслӗхе, ҫав шутра ӗҫлеме пултаракан ҫулсенче вилессине, чакарасси;
сывлӑха сыхлас ӗҫе тытӑм тата технологи тӗлӗшӗнчен ҫӗнетесси;
чирсенчен асӑрхаттарассине тата сывӑ пурнӑҫ йӗркине ҫирӗплетесси;
сывлӑха сыхлас ӗҫе ҫирӗппӗн аталантарма, халӑх сывлӑхне упрама тата паракан медицина пулӑшӑвӗсен пахалӑхне лайӑхлатма пачах та ҫӗнӗ йышӑнусем, ҫав шутра управлени йышӑнӑвӗсене, тӑвасси;
халӑха паракан медицина пулӑшӑвӗн юрӑхлӑхне тивӗҫтерес тӗллевпе сывлӑха сыхлас ӗҫ сферинче сывлӑх сыхлавӗн ҫӗнӗ объекчӗсене геоинформаци тытӑмӗпе усӑ курса тума кирлине шута илсе медицина организацийӗсен тытӑмне йӗркелес ӗҫе вӗҫлесси;
сывлӑх сыхлавӗн тытӑмне хушма укҫа-тенкӗ уйӑрмалли тата инвестици илӗртӳлӗхне ӳстермелли условисем туса парасси;
хальхи медицина ӑслӑлӑхӗн аталанӑвӗпе ҫыхӑннӑ технологисем ҫинче никӗсленсе тӑракан ҫӗнӗ продуктсемпе пулӑшу ӗҫӗсене медицина практикине ӗҫе кӗртме пулӑшакан мерӑсене пурнӑҫласси;
онкологи чирӗсемпе, чӗрепе юн тымарӗсен чирӗсемпе кӗрешмелли, ачасен сывлӑх сыхлавне аталантармалли, ҫав шута ачасене медицина пулӑшӑвӗ памалли хальхи инфратытӑма туса хурасси те кӗрет, ҫавӑн пекех халӑха паллиативлӑ пулӑшу памалли тата ватӑ ҫынсене пулӑшу памалли программӑсене туса хатӗрлесси тата пурнӑҫласси;
специализациленӗ медицина пулӑшӑвне, пысӑк технологиллӗ медицина пулӑшӑвне те кӗртсе, парассине лайӑхлатасси;
кадрсене вӗрентсе хатӗрлекен тата вӗсене сывлӑх сыхлав отрасльне явӑҫтаракан пӗр пӗтӗм тытӑм йӗркелесси.
Хальхи лару-тӑру:
Чӑваш Республикинче пурӑнакан халӑх йышӗ 2020 ҫулхи кӑрлач уйӑхӗн 1-мӗшӗ тӗлне 1217,8 пин ҫын шутланнӑ, ҫав шутра хула халӑхӗн шучӗ – 771,9 пин ҫын, е 63,4 процент. 2019 ҫулта ача ҫуратассин пӗтӗмӗшле коэффициенчӗ 1000 ҫын пуҫне 9,5 промилле шайӗнче пулнӑ. Республикӑра пурӑнакан халӑх вилеслӗхӗн кӑтартӑвӗ, 2018 ҫулхипе танлаштарсан, 1,6 процент чухлӗ чакса 12,4 промиллепе танлашнӑ.
Республикӑра пурӑнакансем, 2019 ҫулхи даннӑйсем тӑрӑх, ытларах юн ҫаврӑнӑшӗн тытӑмӗн чирӗсене (вилнисен пӗтӗм йышӗнче 39,2 процент), шыҫӑ чирӗсене (12,1 процент), тулашри сӑлтавсемпе (10,3 процент), вар-хырӑм органӗсен чирӗсене (6,5 процент) тата сывлав органӗсен чирӗсене пула (5,3 процент) вилеҫҫӗ.
Тин ҫуралнӑ ачасен вилеслӗхӗн тытӑмӗнче 2019 ҫулти тӗп чирсен тӗсӗсем хушшинче малти вырӑна перинаталь тапхӑрӗнчи чирсем тухаҫҫӗ – 33,3 процент, аномали чирӗпе ҫуралнисем – 19,4 процент, тулашри сӑлтавсемпе – 13,9 процент, нерв тытӑмӗн чирӗсемпе – 11,1 процент, инфекци чирӗсемпе – 11,1 процент, сывлав органӗсен чирӗсемпе – 2,8 процент.
Пӗтӗм халӑх юн ҫаврӑнӑшӗн тытӑмӗн чирӗсене пула вилессин кӑтартӑвӗ, 2018 ҫулхипе танлаштарсан, 2,5 процент чакнӑ тата 2019 ҫулта 100 пин ҫын пуҫне 488,4 пин ҫынпа танлашнӑ (Раҫҫейӗпе – 573,2; ФАОра – 605,1). Чӑваш Ен халӑхӗн пӗтӗмӗшле вилеслӗх тытӑмӗнче иккӗмӗш вырӑнта шыҫӑ чирӗсем тӑраҫҫӗ, вӗсене пула вилесси 2019 ҫулта, 2018 ҫулхипе танлаштарсан, 2,8 процент чакнӑ тата 100 пин ҫын пуҫне 151,2 тӗслӗх шайӗнче пулнӑ (Раҫҫейӗпе – 203,5; ФАОра – 197,4), ҫав шутра усал шыҫӑ чирӗсенчен 
3,5 процент (100 пин ҫын пуҫне 148,6 тӗслӗх; Раҫҫейӗпе – 200,6; ФАОра – 194,7).
Тулашри (чирпе ҫыхӑнман) сӑлтавсене пула вилекенсен шучӗ 2019 ҫулта, 2018 ҫулхипе танлаштарсан, 10,7 процент чухлӗ сахалланнӑ, унӑн кӑтартӑвӗ 100 пин ҫын пуҫне 128,4 тӗслӗхпе (Раҫҫейӗпе – 93,8; ФАОра – 106,6) танлашнӑ.
Вар-хырӑм органӗсен чирӗсене пула вилесси 2019 ҫулта 16,3 процент ӳснӗ (100 пин ҫын пуҫне 80,8 тӗслӗх; Раҫҫейӗпе – 67; ФАОра – 74,8), сывлав органӗсен чирӗсене пула вилесси 4,9 процент чакнӑ (100 пин ҫын пуҫне 
65,5 тӗслӗх; Раҫҫейӗпе – 40,3; ФАОра – 43,7), туберкулезран вилесси 
5,1 процент чакнӑ (100 пин ҫын пуҫне 3,7 тӗслӗх; Раҫҫейӗпе – 5,1; ФАОра – 3,9).
Республикӑра медицина пулӑшӑвӗн виҫӗ шайлӑ тытӑмне йӗркеленӗ, унти пӗрремӗш шай – халӑха ытларах малтанхи медицинӑпа санитари пулӑшӑвне паракан медицина организацийӗсем; иккӗмӗш шай – территорисем хушшинчи центрсемпе диспансерсем; виҫҫӗмӗш шай – республикӑри халӑха уйрӑм профильсем тӑрӑх специализациленӗ медицина пулӑшӑвӗ тата пысӑк технологиллӗ медицина пулӑшӑвӗ паракан медицина организацийӗсем. 
2019 ҫулта республикӑри халӑха медицина пулӑшӑвне сывлӑх сыхлавӗн патшалӑх тытӑмне кӗрекен, сменӑра пӗтӗмӗшле 37540 ҫын йышӑнма пултаракан тата чирлисене талӑкӗпех йышӑнма май паракан 9285 койка фончӗллӗ 
47 медицина организацийӗ кӳнӗ. 2019 ҫул вӗҫне сывлӑх сыхлавӗн отраслӗнче 27451 специалист, ҫав шутра 5157 врач тата 11737 вӑтам медицина пӗлӗвӗллӗ ӗҫчен вӑй хунӑ. 
Ҫивӗч ыйтусем:
ӗҫлеме пултаракан ҫулсенчи ҫынсен шучӗ чакни тата ватӑлса пыракан ҫынсен йышӗ ӳсни;
Чӑваш Республикин чылай муниципалитет районӗнче халӑха медицина пулӑшӑвӗ пама май пулманни тата медицина инфратытӑмӗ технологи тӗлӗшӗнчен юлса пыни;
медицина кадрӗсене вӗрентекен тата сывлӑха сыхлас ӗҫ отрасльне пысӑк квалификациллӗ специалистсене явӑҫтаракан тытӑмӑн тухӑҫлӑхӗ ҫителӗксӗр пулни тата, ҫавна пула, медицина кадрӗсен дефицичӗ сыхланса юлни;
патшалӑх медицина организацийӗсенчен пысӑк квалификациллӗ медицина ӗҫченӗсем тухса кайни;
чирсене, патологи палӑрӑмӗсене тата вӗсене хускатакан хӑрушлӑх сӑлтавӗсене вӑхӑтра, ҫав шутра малтанхи тапхӑрта тупса палӑртма пулӑшакан сывлӑха сыхлас ӗҫӗн малтанхи сыпӑкӗн ӗҫ кӑтартулӑхӗ пӗчӗк шайра пулни;
чылай медицина организацийӗ ресурссемпе тивӗҫтерни шайӗпе медицина пулӑшӑвӗ памалли йӗркесен требованийӗсене туллин тивӗҫтерейменни;
инноваци технологийӗсене, ҫав шута информаци технологийӗсемпе теле-медицинӑна та кӗртсе, ӗҫе кӗртмелли хӑвӑртлӑхсем пӗчӗк пулни;
медицина инфратытӑмӗн объекчӗсем кивелни, ҫавна май хальхи технологи стандарчӗсемпе правилисене, ҫав шутра санитари правилисене тивӗҫтерменни;
ҫынсем хӑйсен сывлӑхне упрас тата ҫирӗплетес тӗлӗшпе яваплӑха туйманни.
Приоритетлӑ ҫул-йӗрсем:
1. Регионти сывлӑх сыхлавӗн пӗрремӗш сыпӑкне ҫӗнетмелли программӑна пурнӑҫласси.
Республикӑра медицина пулӑшӑвне илме май пулман тӑрӑхра вырнаҫнӑ халӑх пурӑнакан 4 вырӑн пур. Ҫав хушӑрах, хальхи вӑхӑтра поликлиникӑсемпе амбулаторисен, практика врачӗн уйрӑмӗсен, фельдшерпа акушер пункчӗсен (малалла – ФАП) кирлӗлӗхӗ, пӗтӗмӗшле илсен, вун-вун объектпа танлашать.
Ҫак ҫивӗч ыйтӑва татса пама республикӑри муниципалитет пӗрлӗхӗсенче сывлӑх сыхлавӗн малтанхи сыпӑкне ҫӗнетмелли регион программине пурнӑҫланӑ шайра 88 ФАП, 15 врач амбулаторийӗ, пӗтӗмӗшле практика врачӗн 9 уйрӑмне (малалла – ППВУ), муниципалитет районсенче 2 поликлиника тата Шупашкар хулинче 4 поликлиника тума палӑртнӑ. Регион проектне кӗртмен сывлӑх сыхлавӗн ытти объекчӗсене те тумалла. Унсӑр пуҫне, республикӑра васкавлӑ пулӑшу тытӑмӗ лайӑх аталаннине пӑхмасӑр, резерври автопарк фондне йӗркелеме 30 васкавлӑ пулӑшу автомобильне туянмалла. Ҫавӑн пекех ФАПсене 100 проценчӗпех пысӑк хӑвӑртлӑхлӑ "Интернет" сечӗпе ҫыхӑнтарассине тивӗҫтермелле, ҫакӑ чирлисене хӑйсем тӗллӗн йышӑнакан вӑтам сыпӑкри медицина ӗҫченӗсене пациентсен электронлӑ медицина карттипе усӑ курма тата чирлисен электронлӑ регистратурине йӗркелесе пыма май парать.
2. Медицина пулӑшӑвӗ паракан тытӑма куст (пӗрлешӳ) майӗпе йӗркелесе районсем хушшинчи медицина центрӗсене вӑйлатасси.
Ял ҫӗрӗнчи демографи ӗҫӗ-хӗлӗн япӑх аталанӑвӗ чылай чухне ял халӑхӗ хушшинче вилеслӗх кӑтартӑвӗсем пысӑк пулнинчен килет. Лару-тӑру сывлӑх сыхлавӗн пӗтӗм тытӑмӗнчех палӑракан кадрсем ҫитменнине пула йывӑрланать, ҫакӑ уйрӑмах ялта вӑйлӑ сисӗнет. Ытти проблемӑсем те пур: ял тата хула халӑхӗ медицина пулӑшӑвӗпе усӑ курма пултарас тӗлӗшӗнчи танмарлӑх, малтанхи сыпӑкри медицина персоналӗ ҫине тивекен нагрузка тата вӗсен умне лартакан требованисем ҫулсерен ӳссе пыни, медицина организацийӗсене аталантарма укҫа-тенкӗ ҫитменни.
Ҫивӗч ыйтусене татса пама республикӑри компактлӑ условисене шута илсе территорисем хушшинчи центрсен пӗлтерӗшне вӑйлатмалла, сывлӑх сыхлавӗн малтанхи сыпӑкӗн инфратытӑмне (ФАПсем, ППВУсем, врач амбулаторийӗсем, поликлиникӑсем) ҫӗнетмелле, ҫавӑн пекех ялти медицина ӗҫченӗсене пулӑшу памалли хушма майсем палӑртмалла:
территорисем хушшинчи центрӑн кашни специалисчӗн ӗҫ укҫине хулари медицина организацийӗсенче тӳлекен ӗҫ укҫи шайне ҫитермелле;
малтанхи медицинӑпа санитари пулӑшӑвне паракан врачсене хушма компенсаци тӳлевӗсем палӑртса вӗсен ӗҫ укҫине стационарсенчи вӑтам ӗҫ укҫи шайӗпе танлаштармалла;
тин кӑна килнӗ специалистсене, ҫав шутра малтанхи медицинӑпа санитари пулӑшӑвне паракан медицина ӗҫченӗсене пурӑнмалли пӳлӗмсемпе тивӗҫтересси;
территорисем хушшинчи центрсен специалисчӗсене вӗрентсе хатӗрлемелли, ҫав шутра федераци медицина центрӗсенче вӗрентмелли хушма программӑсене.
Сывлӑх сыхлавӗн тытӑмне пысӑках мар хӑватлӑ медицина организацийӗсене куст (пӗрлешӳ) майӗпе пысӑкраххисен ҫумне ҫирӗплетмелли майпа районсем хушшинчи медицина центрӗсем туса хурса реструктуризацилемелле. Ҫакӑ уйрӑмах сывлӑх сыхлавӗн малтанхи сыпӑкне модернизацилемелли регион программине пурнӑҫланӑ чухне ҫивӗч палӑрать, мӗншӗн тесен унта малтанхи пулӑшӑва аталантарассине тӗп вырӑна хунӑ, анчах та ҫав хушӑрах специализациленӗ диагностикӑна тата стационарлӑ медицина пулӑшӑвне аталантарас ӗҫ "тухса ӳкекен сыпӑк" пулса юлать.
Асӑннӑ центрсем ҫумне халӑх 60 пинрен пуҫласа 100 пин ҫын таран пурӑнакан анлӑ территорисене ҫирӗплетни вӗсен ӗҫӗн тӗп условийӗ пулса тӑмалла. Вӗсене ку чухнехи технологи оборудованийӗпе туллин пуянлатни, стационарта та, амбулатори (диагностика) секторӗнче те ӗҫ майӗсене анлӑлатни, центрсене пысӑк ӑсталӑхлӑ ӗҫченсемпе тивӗҫтерни медицина пулӑшӑвӗн иккӗмӗш шайне вӑйлатма тата виҫҫӗмӗш шайри стационарсене, унта ытларах пысӑк технологиллӗ медицина пулӑшӑвӗ пама тивӗҫлӗ, тивекен пусӑма чакарма май парать.
Сӗннӗ куст (пӗрлешӳ) йӗрки ҫирӗплетнӗ муниципалитетсем валли планпа пӑхнӑ медицина тата диагностика пулӑшӑвӗ пама центрсене кирлӗ хатӗр-хӗтӗрпе туллинрех те вӑйлӑрах тивӗҫтермеллине шута илет, мӗншӗн тесен васкавлӑ пулӑшу ӗҫӗсен кӑшкарне йӗркеленӗ тата вӑл тухӑҫлӑ ӗҫлет. Ҫак центрсенче медицина пулӑшӑвӗ памалли майсен переченьне (специализациленӗ неврологи, кардиологи, хирурги, вӑйлӑрах майсемпе тивӗҫтернӗ травматологи койкисем) анлӑлатмалла тата республика клиникисене диагностика енӗпе тивекен тӗп пусӑма (диагностика шыравне) территори центрӗсем ҫине куҫармалла.
Ҫавнашкал центрсене Шупашкар хулинчен аякра вырнаҫнӑ медицина организацийӗсенче туса хуни вырӑнлӑ пулмалла.
Асӑннӑ мерӑсем медицина пулӑшӑвӗн юрӑхлӑхне пысӑкрах шая ҫӗклеме май параҫҫӗ, ҫакӑ вара малтанхи сыпӑкри ҫивӗч ыйтусене татса паракан условисенче шутсӑрах кирлӗ тата сывлӑх сыхлавӗн малтанхи сыпӑкне ҫӗнетмелли мероприятисене пурнӑҫланине шута илсен, актуаллӑ та.
3. Республикӑра тӗп сӑлтавсенчен вилессине чакарасси.
Чӑваш Енре юн ҫаврӑнӑшӗн тытӑмӗн чирӗсенчен вилесси ҫынсем вилессин пӗтӗм сӑлтавӗ хушшинче пӗрремӗш вырӑнта тӑрать, ҫав хушӑрах чӗрепе юн тымарӗсен чирӗсене пула вилессин кӑтартӑвӗ ФАОра чи пӗчӗккисенчен пӗри шутланать. Юлашки ҫулта ҫак кӑтарту 2,5 процент чухлӗ чакнӑ, анчах та ку ҫителӗксӗр. 
Сӑмахран, Чӑваш Республикин Министрсен Кабинечӗн 2018 ҫулхи чӳк уйӑхӗн 19-мӗшӗнчи 461 №-лӗ йышӑнӑвӗпе ҫирӗплетнӗ Чӑваш Республикин "Сывлӑха сыхлас ӗҫе аталантарасси" патшалӑх программин тӗллевӗсене пурнӑҫлама юн ҫаврӑнӑшӗн тытӑмӗн чирӗсенчен вилеслӗхе ҫуллен вӑтамран 2,6 процент чухлӗ чакарассине тивӗҫтермелле. Ӗҫлеме пултаракан халӑх хушшинче вилеслӗх кӑтартӑвӗ тӗлӗшпе те лару-тӑру ҫавнашкалах: патшалӑх программин тӗллевӗсене пурнӑҫлама ӑна ҫуллен вӑтамран 3,5 процент чухлӗ чакарса пымалла.
Чӑваш Ен федерацин юн тымарӗсен чирӗсен программине пурнӑҫлас ӗҫе чи малтан хутшӑнчӗ, унӑн шайӗнче юн тымарӗсен чирӗсемпе чирлекенсене специализациленӗ медицина пулӑшӑвӗ парас енӗпе уҫӑмлӑн ӗҫлекен тапхӑрсем йӗркеленӗ.
Хальхи вӑхӑтра Чӑваш Ен Сывлӑх министерствин "Республикӑри клиника больници" бюджет учрежденийӗ, унӑн никӗсӗ ҫинче регионти юн тымарӗсен чирӗсен центрне йӗркеленӗ, ӗҫ лаптӑкӗсем ҫитменнипе нуша тӳсет, ҫавӑнпа ун ҫумне тӗксе хальхи сиплев корпусне тумалла. Вӑл пурри юн тымарӗсен чирӗсен уйрӑмӗсен ӗҫ-хӗл пахалӑхне тата кӑтартӑвне ӳстерме, чирлисен шалти логистикине лайӑхлатма, йышӑнма пултараслӑха ӳстерме, чирлӗ ҫынна госпитализацилеме уйӑрнӑ вӑхӑта кӗскетме, ҫавӑн пекех чирлисем вилессине 20 процент чухлӗ чакарма май парать. Ҫавӑн пекех тӗксе тунӑ ҫӗнӗ сиплев корпусӗнче юн тымарӗсен чирӗсене тӳссе ирттернӗ пациентсене реабилитацилемелли иккӗмӗш тапхӑр ӗҫне йӗркелеме палӑртаҫҫӗ.
Малашлӑхра 2023–2024 ҫулсенчи тапхӑрта республикӑри нумай профильлӗ 700–1000 вырӑнлӑ ҫӗнӗ больница туса хута ямалла. Ҫак ыйтӑва васкавлӑн татса панӑ чухне ҫӗнӗ больница сывлӑха сыхлас ӗҫ тытӑмӗн регионти пысӑк пӗлтерӗшлӗ пайӗ кӑна мар, регионсем хушшинчи центр та пулма пултарать.
Чӑваш Ен Сывлӑх министерствин "Республикӑри ача-пӑча клиникин больници" бюджет учрежденийӗн хальхи корпусӗсене юсаса ҫӗнетесси тата ҫӗнӗ сиплевпе диагностика корпусне тӑвасси тепӗр пӗлтерӗшлӗ проект шутланать. Больница ҫурчӗсемпе оборудованийӗсен майӗсем регионӑн ачасене медицина енӗпе памалли пулӑшу ӗҫӗсен чӑн шутне тата номенклатурине тивӗҫтерме май памаҫҫӗ, ҫавна пула паянхи кун ҫамрӑк пациентсен ҫавнашкал пулӑшӑва илме Раҫҫей Федерацийӗн ытти субъекчӗсен медицина организацийӗсене, федераци клиникисене кайма тивет, ҫав хушӑрах врачсен ӑсталӑхӗ ӑна хамӑр патрах кӳме май парать. 
Ҫӗнӗ сиплевпе диагностика корпусӗнче 25 койкӑ-вырӑнлӑ интенсивлӑ терапи палатисемпе тивӗҫтернӗ ачасен пӗҫертнӗ суранӗсене сиплекен уйрӑма вырнаҫтарма палӑртнӑ, мӗншӗн тесен паянхи куна пиҫсе суранланнӑ ачасене кӳрекен медицина пулӑшӑвне ачасемпе ӗҫленӗ опычӗсем пысӑках мар специалистсем Чӑваш Ен Сывлӑх министерствин "Республикӑри клиника больници" бюджет учрежденийӗнче кӑна параҫҫӗ.
Ҫавӑн пекех ҫӗнӗ корпусра хальхи вӑхӑтри требованисене тивӗҫтерекен палатӑсемлӗ ача-пӑча онкологийӗпе гематологи уйрӑмне, ача-пӑча кардиологийӗн уйрӑмне, ача-пӑча эндокринологийӗпе гастроэнтерологийӗн, диагностика уйрӑмӗсене, инфекци чирӗсемпе чирлӗ ачасене сиплемелли уйрӑм пӳлӗмсене вырнаҫтарма палӑртнӑ. Унта ку чухнехи компьютер томографӗ, магнитпа резонанслӑ томограф, ангиограф йышши диагностика оборудованине туянса вырнаҫтарса лартмалла.
Онкологи чирӗсемпе кӗрешме Чӑваш Ен Сывлӑх министерствин "Республикӑри онкологи диспансерӗ" бюджет учрежденийӗ ҫумӗнче радиологи корпусне тӑвас ыйтӑва та тишкермелле.
Ҫак пӗлтерӗшлӗ ӗҫсем халӑх вилеслӗхне витӗмлӗн чакарма, республикӑн демографи вӑй-хӑватне сыхласа хӑварма кирлӗ. 
4. Шупашкар хула центрӗнчен Чӑваш Ен Сывлӑх министерствин "Республикӑри туберкулеза хирӗҫ кӗрешекен диспансер" бюджет учрежденине урӑх вырӑна куҫарасси тата инфекци стационарне тӑвасси.
"Медицина ӗҫ-хӗлне пурнӑҫлакан организацисем тӗлӗшпе лартакан санитарипе эпидемиологи требованийӗсем" 2.1.3.2630-10 СанПиН нормисене пӑсса Чӑваш Ен Сывлӑх министерствин "Республикӑри туберкулеза хирӗҫ кӗрешекен диспансер" бюджет учрежденийӗн стационарӗсен пӗр пайӗ пурӑнмалли ҫурт-йӗр йышӑнакан территорирен 100 метр инҫӗшӗнчен ҫывӑхрах вырнаҫнӑ. Унсӑр пуҫне, туберкулезпа чирлӗ пӗр ҫын пуҫне тивӗҫекен пӳлӗмсен чи пӗчӗк лаптӑкӗ тӗлӗшпе палӑртнӑ требованисем, туберкулезӑн йывӑр формипе чирлекенсен уйрӑмӗнче вара уйрӑм пӳлӗмсемпе уйрӑм палатӑсем пулмалли ҫинчен калакан требованисем пурнӑҫланмаҫҫӗ. 
Ҫӗнӗ коронавирус инфекцийӗпе (COVID-19) ҫыхӑннӑ хальхи санитарипе эпидемиологи лару-тӑрӑвӗ медицина пулӑшӑвӗн хальхи условийӗсене тивӗҫтерекен, уйрӑм палатӑсемлӗ тата инфекци чирӗсемпе, ҫав шутра хӑрушӑ инфекци чирӗсемпе чирлекенсене медицина пулӑшӑвӗ памалли хушма инфекци уйрӑмӗ кирлӗ пулнине кӑтартса пачӗ.
Чӑваш Ен Сывлӑх министерствин "Республикӑри туберкулеза хирӗҫ кӗрешекен диспансер" бюджет учрежденийӗн 300 вырӑнлӑ ҫӗнӗ больницин комплексне тата 100 вырӑнлӑ инфекци стационарне Шупашкар хулин тулашӗнче (Шупашкар районӗнче), е тата хула хӗрринчи микрорайонсенче тумалла. 
Инфекци больницин тата Чӑваш Ен Сывлӑх министерствин "Республикӑри туберкулеза хирӗҫ кӗрешекен диспансер" бюджет учрежденийӗн ҫӗнӗ ҫурчӗсене туни медицина организацийӗсен халӑхшӑн эпидемиологи хӑрушлӑхӗ кӑларса тӑратакан инфекци чирӗпе чирлӗ ҫынсене медицина пулӑшӑвӗ памалли нормӑсене тивӗҫтерменнипе, ҫав шутра, ӗҫ лаптӑкӗсем тата ятарлӑ пӳлӗмсемлӗ уйрӑмсем ҫитменнипе ҫыхӑннӑ ыйтӑвӗсене татса пама май парать.
5. Республикӑра реабилитаци ҫул-йӗрне, ҫав шутра пысӑк технологиллӗ ҫул-йӗре аталантарасси.
Республикӑра Раҫҫей Федерацийӗн Сывлӑх министерствин "Медицина реабилитацине йӗркелесси ҫинчен" 2012 ҫулхи раштав уйӑхӗн 29-мӗшӗнчи 1705н №-лӗ (Раҫҫей Федерацийӗн Юстици министерствинче 2013 ҫулхи нарӑс уйӑхӗн 22-мӗшӗнче регистрациленӗ, регистраци номерӗ 27276) приказӗпе килӗшӳллӗн реабилитаци иртме тивӗҫлӗ ҫынсене медицина ӗҫ-хӗлӗн тӗп ҫул-йӗрӗсем енӗпе виҫӗ тапхӑрпа ирттерекен медицина реабилитацийӗн тытӑмне йӗркеленӗ – неврологи, кардиологи, педиатри, травматологи тата онкологи.
Медицина реабилитацийӗн пӗрремӗш тапхӑрӗ анестезиологипе реанимаци уйрӑмӗсенче тата интенсивлӑ терапи блокӗсенче, медицина организацийӗсен профильлӗ уйрӑмӗсенче стационарлӑ майпа иртет. Ҫитӗннӗ пациентсем иккӗмӗш тапхӑра медицина организацийӗсен специализациленӗ уйрӑмӗсенче стационарлӑ майпа иртеҫҫӗ, ачасем вара специализациленӗ медицина реабилитацине Чӑваш Ен Сывлӑх министерствин "Республикӑри ача-пӑча клиника больници" БУ никӗсӗ ҫинче йӗркеленӗ Республикӑри медицина реабилитацийӗн центрӗнче иртеҫҫӗ.
Раҫҫей Федерацийӗн Сывлӑх министерствин "Федерацин травматологи, ортопеди тата эндопротезировани центрӗ" (Шупашкар хули) федераци патшалӑх бюджет учрежденийӗн ҫӗнӗ реабилитаци центрне тумалли проекта 2020–2022 ҫулсенче федераци бюджечӗн укҫи-тенки шучӗпе пурнӑҫлани малашне травматологи енӗпе реабилитаци ирттерес ӗҫе унӑн никӗсӗ ҫинче йӗркелеме май парать.
Амбулатори условийӗсенчи медицина реабилитацине тата сиплев ӗҫне (виҫҫӗмӗш тапхӑр) пациент пурӑнакан вырӑнти медицина организацийӗсенче пурнӑҫлаҫҫӗ. Медицина реабилитацийӗн виҫҫӗмӗш тапхӑрне ирттернӗ шайра килте реабилитаци иртме пулӑшакан мультидисциплинарлӑ бригадӑсен ӗҫне йӗркелеҫҫӗ.
Чӑваш Ен Сывлӑх министерствин "Шупашкарти П.Н. Осипов ячӗллӗ Пӗрремӗш хула больници" бюджет учрежденийӗн тата "Надежда" санатори" АО никӗсӗсем ҫинче Шупашкарпа Ҫӗнӗ Шупашкар хулисенче пурӑнакан пациентсене амбулаторлӑ медицина реабилитацине ирттермелли центрсем йӗркеленӗ.
Республика территорийӗнче федерацин 2 пысӑк центрӗ – Раҫҫей Федерацийӗн Сывлӑха сыхлас ӗҫ министерствин "С.Н. Федоров академик ячӗллӗ "Куҫ микрохирургийӗ" отрасльсем хушшинчи ӑслӑлӑхпа техника комплексӗ" наци медицина тӗпчев центрӗ" патшалӑхӑн автономлӑ учрежденийӗн Шупашкарти филиалӗ тата Раҫҫей Сывлӑх министерствин "Федерацин травматологи, ортопеди тата эндопротезировани центрӗ" (Шупашкар хули) федераци патшалӑх бюджет учрежденийӗ – вырнаҫнӑ, вӗсенче кӑткӑсран та кӑткӑс операцисем тӑваҫҫӗ тата пысӑк шайри специализациленӗ профильлӗ мӗнпур сиплев тӗсне пурнӑҫлаҫҫӗ. Регион шайӗнчи пысӑк клиникӑсем те пур.
Пурне те тивӗҫлӗ медицина страхованийӗн шайӗнче медицина реабилитацийӗн виҫҫӗмӗш тапхӑрне ҫавӑн пекех ҫавнашкал пулӑшӑва памалли пурлӑхпа техника никӗсӗ пур "Надежда" санатори" АО, "Чӑваш Енкурорт" санатори" АО ирттереҫҫӗ, анчах та амбулатори условийӗсенче кӑна. Ҫак организацисем медицина реабилитацине ирттерессине малашне стационарлӑ условисенче те, санатори условийӗсенче те йӗркелеме пултараҫҫӗ. 2019 ҫулта "Чӑваш Енкурорт" санатори" АО никӗсӗ ҫинче реабилитаци центрне туса хунине республикӑшӑн чи пӗлтерӗшлӗ инвестици проекчӗ пек хак панӑ. Проект республикӑри сиплевпе профилактика учрежденийӗсенче стационарлӑ майпа сипленнӗ ҫынсене реабилитаци иртме лайӑх майсем туса хума тӗллев лартать.
Республикӑра пысӑк технологиллӗ медицина пулӑшӑвӗ (сиплев тӗсӗсен 80 проценчӗ таран) паракан медицина организацийӗсем темиҫе те пулнине шута илсе медицина реабилитацине кӑна мар, ҫавӑн пекех санаторипе курорт реабилитацине те, ачасен реабилитацине те кӗртсе, малалла аталантармалла.
Чӑваш Ене килекенсем те медицина реабилитацийӗ ирттерессине палӑртакан комплекслӑ сиплев пулӑшӑвне илме пултараҫҫӗ. Ҫакӑ шалти туризма аталантарас ӗҫре кӑна мар, ют ҫӗршыв ҫыннисене явӑҫтарас ("Сывлӑха сыхлас ӗҫ" наци проекчӗн требованийӗсемпе килӗшӳллӗн медицина енӗпе паракан пулӑшу ӗҫӗсен экспорчӗн калӑпӑшне ӳстерес) тӗлӗшпе те пысӑк пӗлтерӗшлӗ.
Асӑннӑ реабилитаци центрӗсене малашне Раҫҫей Оборона министерствин ҫар служащийӗсене патшалӑх заказӗпе реабилитацилеме, ҫавӑн пекех регионсем хушшинчи тата Пӗтӗм Раҫҫейри тӗрлӗ спорт ӑмӑртӑвӗсене хутшӑнакан спортсменсене ҫавнашкал пулӑшӑва парас тӗллевпе усӑ курма пулать (малашлӑхра – ФАОра спортсменсем валли реабилитаци центрӗ туса хурасси).
Санаторипе курорт реабилитацийӗн ҫӗнӗ ҫул-йӗрӗсем, вӗсене ҫӗнӗрен йӗркеленекен реабилитаци центрӗсен никӗсӗ ҫинче аталантарни пысӑк 
пӗлтерӗшлӗ, нейрореабилитаци, травматологи реабилитацийӗ, ӳт-пӳ реабилитацийӗ, ҫавӑн пекех республикӑра Чӑваш Ен Сывлӑх министерствин 
"С.Н. Федоров академик ячӗллӗ "Куҫ микрохирургийӗ" отрасльсем хушшинчи ӑслӑлӑхпа техника комплексӗ" наци медицина тӗпчев центрӗ" патшалӑхӑн автономлӑ учрежденийӗн Шупашкарти филиалӗ пуррине шута илсе офтальмологи реабилитацийӗ шутланаҫҫӗ.
Ачасен реабилитацине Чӑваш Республикин медицина организацийӗсен никӗсӗ ҫинче аталантарни тухӑҫлӑрах: стационарлӑ тапхӑр – Чӑваш Ен Сывлӑх министерствин "Республикӑри ача-пӑча клиника больници" бюджет учрежденийӗн никӗсӗ ҫинче, санатори тапхӑрне – Чӑваш Ен Сывлӑх министерствин "Республикӑри "Вӑрманти юмах" ача-пӑча санаторийӗ" бюджет учрежденийӗн никӗсӗ ҫинче, унта республикӑри ачасемсӗр пуҫне, ҫӗршывӑн ытти регионӗсенче пурӑнакан ачасем те, ҫав шутра спортсмен ачасем те килеҫҫӗ.
Ҫапла вара реабилитаци ҫул-йӗрне аталантарма ҫакӑн пек ӗҫсен комплексне пурнӑҫламалла:
"Надежда" санатори" АО пурлӑхпа техника никӗсне ҫирӗплетесси (тӗслӗхрен, патшалӑхпа уйрӑм ҫынсен ӗҫтешлӗхӗн шайӗнче);
2020–2023 ҫулсенче "Чӑваш Енкурорт" санатори" АО никӗсӗ ҫинче реабилитаци центрне туса турасси" приоритетлӑ инвестици проектне пурнӑҫласси;
медицина реабилитацийӗн ҫӗнӗ ҫул-йӗрӗсене аталантарасси;
Чӑваш Ен ҫут ҫанталӑк факторӗсене тишкерес енӗпе ӑслӑлӑхпа тӗпчев ӗҫ-хӗлне йӗркелеме "И.Н. Ульянов ячӗллӗ Чӑваш патшалӑх университечӗ" федераци патшалӑх бюджет вӗренӳ учрежденийӗпе пӗрле реабилитаципе курортологи енӗпе ӗҫлекен ӑслӑлӑхпа вӗренӳ центрне туса хурасси;
Чӑваш Ен Сывлӑха сыхлас ӗҫ министерствин "Республикӑри ача-пӑча клиника больници" бюджет учрежденийӗн реабилитаци центрне пысӑк технологиллӗ медицина оборудованийӗпе пуянлатасси;
Чӑваш Ен Сывлӑха сыхлас ӗҫ министерствин "Республикӑри "Вӑрманти юмах" ача-пӑча санаторийӗ" бюджет учрежденийӗн пурлӑхпа техника никӗсне ҫирӗплетесси.
Юн тымарӗсен чирӗсен инкекӗсене, онкологи чирӗсене чӑтса ирттернӗ ҫынсене, нерв чирӗсемпе, чӗрепе юн тымарӗсен чирӗсемпе чирлӗ ҫынсене, спортсменсене, ҫавӑн пекех ачасене медицина реабилитацийӗ парас енӗпе вырӑнти санаторисен никӗсӗ ҫинче ӗҫлекен стационарлӑ реабилитаци центрӗсене туса хуни сиплев процесӗн пӗтӗмӗшле тухӑҫлӑхне кӑна мар, ҫавӑн пекех республикӑн инвестици илӗртӳлӗхне те ӳстерме (медицина туризмине аталантарма) май парать.
6. Вӗрентӳ тытӑмне лайӑхлатасси тата сывлӑха сыхлас ӗҫ отрасльне пысӑк ӑсталӑхлӑ медицина кадрӗсене явӑҫтарасси. Патшалӑх медицина организацийӗсенчен пысӑк квалификациллӗ медицина ӗҫченӗсем тухса каяссине сиресси.
Федерацин "Земство тухтӑрӗ" тата "Земство фельдшерӗ" программисене, Чӑваш Республикин "Сывлӑха сыхлас ӗҫ тытӑмне кӗрекен медицина организацийӗсене пысӑк ӑсталӑхлӑ кадрсемпе тивӗҫтересси" регион проектне, ҫавӑн пекех Чӑваш Республикин сывлӑх сыхлавӗн малтанхи сыпӑкне ҫӗнетмелли программӑна пурнӑҫлани малтанхи медицина пулӑшӑвӗ паракан медицина организацийӗсенче, ҫавӑн пекех ял ҫӗрӗнче тата 50 пин ҫын таран халӑх пурӑнакан хуласенче вырнаҫнӑ медицина организацийӗсенче кадрсем ҫитменнипе ҫыхӑннӑ ыйтӑва татса пама тивӗҫ.
Ӑна мероприятисен комплексне пурнӑҫласа, унта Чӑваш Республикинче медицина кадрӗсем чӑннипе мӗн чухлӗ кирлине палӑртасси, шкул ачисене професси суйласа илме пулӑшакан ӗҫсене йӗркелесе ирттересси, вӗренме йышӑнмалли тӗрӗслев цифрисене тата специалистсене вӗрентсе хатӗрлемелли патшалӑх заданине медицина кадрӗсен кирлӗлӗхне шута илсе йӗркелесси, тӗллевлӗн вӗрентекен тытӑма аталантарасси, ӗҫе вырнаҫтарассин тухӑҫлӑхне ӳстересси кӗреҫҫӗ, медицина ӗҫченӗсене регион шайӗнче ҫакӑн пек социаллӑ пулӑшу мелӗсем уйӑрса парса тивӗҫтерме палӑртаҫҫӗ:
Раҫҫей Федерацийӗн гражданӗсем шутланакан, тӗллевлӗн вӗрентесси ҫинчен калакан договор тӑрӑх пурнӑҫламан укҫа-тенкӗ тивӗҫӗсем пулман, ялсене е тата рабочи поселоксене, е тата хула евӗр поселоксене, е тата 50 пин ҫын таран халӑх пурӑнакан хуласене ӗҫлеме килнӗ (куҫса килнӗ), Чӑваш Ен Сывлӑха сыхлас ӗҫ министерствине пӑхӑнса тӑракан медицина организацийӗпе должноҫсен реестрне кӗртнӗ должноҫпа Раҫҫей Федерацийӗн Ӗҫлев кодексӗн 350 статйипе килӗшӳллӗн палӑртнӑ тулли ӗҫ кунӗпе ӗҫлесси ҫинчен ӗҫ договорӗ тунӑ медицина ӗҫченӗсене (врачсене, фельдшерсене) (Чӑваш Ен Сывлӑха сыхлас ӗҫ министерствине пӑхӑнса тӑракан, штатпа 60 процент таран тивӗҫтернӗ медицина организацийӗсен ӗҫченӗсемсӗр пуҫне) пӗр хутчен паракан компенсаци тӳлевӗсем уйӑрса парасси;
пурӑнмалли ҫурт-йӗрпе коммуналлӑ пулӑшу ӗҫӗсемшӗн (хутса ӑшӑтни, ӑшӑпа тивӗҫтерни, ҫав шутра вутӑпа хутнӑ чухне вутӑ кӳрсе пани тата электричествӑпа тивӗҫтерни) тӳленипе, ҫавӑн пекех нумай хваттерлӗ ҫуртри пӗрлехи пурлӑха тӗпрен юсама пухакан тӳлеве тӳленипе пулакан тӑкаксене Чӑваш Республикин "Уйрӑм категорири граждансене пурӑнмалли ҫурт-йӗрпе коммуналлӑ пулӑшу ӗҫӗсемшӗн тӳлес енӗпе социаллӑ пулӑшу парасси ҫинчен" 2005 ҫулхи нарӑс уйӑхӗн 8-мӗшӗнчи 1 №-лӗ саккунне пурнӑҫланӑ шайра кашни уйӑхра саплаштару укҫи уйӑрса парасси;
2016 ҫулхи кӑрлач уйӑхӗн 1-мӗшӗнчен пуҫласа палӑртакан тапхӑрта хулари больницӑсене ӗҫе вырнаҫнӑ 35 ҫулчченхи ӳсӗмри малтанхи сыпӑкри врачсене (участокри педиатр врачсене, участокри терапевт врачсене, пӗтӗмӗшле практика (ҫемье) врачӗсене) 200,0 пин тенкӗ виҫепе пӗр хутчен паракан саплаштару тӳлевӗ тӳлесси. 
Унсӑр пуҫне, сывлӑх сыхлавӗн малтанхи сыпӑкӗнче ӗҫлекен тата васкавлӑ медицина службин медицина ӗҫченӗсене, районсен тӗп больницисенче тата район больницисенче ӗҫлекен медицина ӗҫченӗсене службӑран паракан хваттерсемпе, ҫав шутра службӑран паракан хваттерсемпе чӑн малтан тивӗҫтермелли, пурӑнмалли ҫурт-йӗр уйӑрса памалли ытти майпа усӑ курмалли, кирлине кура харпӑр хӑй валли ҫурт-йӗр тума ҫӗр лаптӑкӗсем, ҫӑмӑллӑхлӑ майсемпе ипотека кредичӗсем уйӑрса памалли регион шайӗнчи социалла пулӑшу мерисене туса хатӗрлес ӗҫ пурнӑҫланать.
Хальхи вӑхӑтра медицина ӗҫченӗсене социаллӑ пулӑшу памалли ытти мерӑсем те ӗҫлеҫҫӗ, ҫав шутра Чӑваш Республикинчи шкулчченхи вӗренӳ учрежденийӗсенче, пӗтӗмӗшле пӗлӳ паракан учрежденисенче медицина ӗҫченӗсен ачисене чӑн малтан вырӑнсем уйӑрса памалли йӗркесене кӗртсе.
Ҫакна тума палӑртнӑ:
медицина пулӑшӑвӗ паракан, ҫав шутра ачасене те, медицина организацийӗсен инфратытӑмне тата пурлӑхпа техника никӗсне аталантарасси;
специализациленӗ, ҫав шутра пысӑк технологиллӗ медицина пулӑшӑвӗн тӗсӗсене анлӑлатасси;
ҫынсене васкавлӑ медицина пулӑшӑвне санитари авиацийӗпе усӑ курса парас ӗҫ йӗркелӗвне лайӑхлатасси;
паллиативлӑ медицина пулӑшӑвне, ҫав шутра патронаж службисем вырӑна тухса тата пациентсен килне пырса ҫӳренин шутне ӳстерсе, чирлӗ ҫынсене пӑхассипе ҫыхӑннӑ пулӑшӑва йӗркелесе, аталантарасси, паллиативлӑ медицина пулӑшӑвне йӗркелес тата ӑна парас енӗпе ӗҫлекен ятарлӑ мультидисциплинарлӑ бригадӑсем туса хурасси, паллиативлӑ медицина пулӑшӑвне паракан медицина организацийӗсен тата хосписсен пурлӑхпа техника никӗсне ҫирӗплетесси;
аслӑ ҫулсенчи ҫынсене медицина пулӑшӑвӗ паракан хальхи вӑхӑтри тытӑма социаллӑ ыйтусене тивӗҫтерекен организацисемпе, граждансен сывлӑхне сыхлас сферӑра ӗҫлекен коммерциллӗ мар организацисемпе, социаллӑ службӑсемпе, доброволецсемпе (волонтерсемпе) ҫыхӑнса ӗҫлесе туса хурасси;
ҫынсене сывӑ пурнӑҫ йӗркине, сывӑ апатланӑва тата киревсӗр йӑласенчен пӑрӑнассине те кӗртсе, тытса пыма май паракан тытӑм туса хурасси;
ушкӑнлӑ медицина ҫул-йӗрӗсене, сӑмахран, "шкул медицини", "цех медицини", "ваттисем валли медицина", "спорт медицини" тата ытти те, аталантарасси;
пысӑк пахалӑхлӑ медицина пулӑшӑвне парас тата сиплев тухӑҫлӑхне ӳс-терес тӗллевпе сывлӑх сыхлавне технологи тӗлӗшӗнчен аталантарассине тивӗҫтерме медицина ӗҫченӗсен ӑсталӑхне тӑтӑшах ӳстерсе пырасси тата медицина пулӑшӑвӗ, ҫав шутра малтанхи медицинӑпа санитари пулӑшӑвне, паракан медицина организацийӗсенче кадрсем ҫитменнине пӗтересси;
пациентсене упрама тӑрӑшакан тата пайӑр медицинӑна аталантарасси;
тӗллевлӗ биомедицина тӗпчевӗсен результачӗсем ҫинче никӗсленнӗ пайӑр медицинӑна йӗркелесси;
консультаципе медицина тӗпчевӗн дистанци тата куҫӑмлӑ мелӗсене аталантарасси;
цифра сывлӑх сыхлавӗн экотытӑмне йӗркелесси;
информацие (искусствӑлла ӑс-хакӑл тытӑмӗпе усӑ курса) тӗплӗн тишкерсе тухса тата врач йышӑнӑвӗсене тума вариантсемпе сӗнӳсем парса врач йӑнӑшӗсен процентне чакарма май паракан ӑс-хакӑл тытӑмне ӗҫе кӗртесси;
халӑх йышӗ 300 ҫынран иртекен халӑх пурӑнакан вырӑнсенче ФАПсене "Интернет" информаципе телекоммуникаци сечӗпе ҫыхӑнтарасси тата вӗсене компьютер оборудованийӗпе тивӗҫтересси. 
Республикӑн малашнехи инновацилле аталанӑвӗ, ҫавӑн пекех телемедицина технологийӗсене тухӑҫлӑн аталантарни 2021–2030 ҫулсенче Чӑваш Республикин регион проекчӗсене пурнӑҫлама май парать.
2035 ҫул тӗлне кӗтекен кӑтартусем:
ҫуралнӑранпа кӗтекен пурнӑҫ тӑршшӗ 80,7 ҫул таран ӳсни;
ҫураласлӑх коэффициенчӗ чӗрӗ ҫуралнӑ 1 пин ҫын пуҫне 13,0 таран ӳсни;
халӑх вилеслӗхне 1 пин ҫын пуҫне 10 ҫити чакарни;
пӗчӗк ачасем вилеслӗхне чӗрӗ ҫуралнӑ 1 пин ҫын пуҫне 3 тӗслӗх таран чакарни;
ҫураласлӑхӑн пӗтӗмӗшле коэффициенчӗ 1,85 единица таран ӳсни.

Чӑваш Республикин "Пуҫламӑш медицинӑпа санитари пулӑшӑвӗ 
памалли тытӑма аталантарасси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ малтанхи медицинӑпа санитари пулӑшӑвӗн юрӑхлӑхӗпе пахалӑхне, ҫав шутра халӑх сахал пурӑнакан вырӑнсемпе аякри вырӑнсенче те, ӳстерме пулӑшать. Проекта пурнӑҫланӑ чухне малтанхи медицинӑпа санитари пулӑшӑвӗн лайӑх шайри юрӑхлӑхне 25-рен кая мар кивелсе ҫитнӗ тата 
6 ишӗлекен фельдшерпа акушер пунктне ҫӗннисемпе улӑштарса тата Раҫҫей Федерацийӗн Сывлӑх министерствин 2012 ҫулхи ҫу уйӑхӗн 15-мӗшӗнчи 
543н №-лӗ хушӑвӗпе ҫирӗплетнӗ (Раҫҫей Федерацийӗн Юстици министерствинче 2012 ҫулхи ҫӗртме уйӑхӗн 27-мӗшӗнче регистрациленӗ, регистраци номерӗ № 24726) Ҫитӗннӗ халӑха малтанхи медицинӑпа санитари пулӑшӑвне парассине йӗркелесси ҫинчен калакан положенипе килӗшӳллӗн хатӗр-хӗтӗрпе пуянлатса, куҫӑмлӑ медицина комплексӗсене 18-тан кая мар туянса, ҫавӑн пекех васкавлӑ медицина пулӑшӑвне вӑхӑтра парассине санитари авиацийӗпе усӑ курса тивӗҫтерӗҫ. 
Малтанхи медицинӑпа санитари пулӑшӑвӗ паракан медицина организацийӗсенче перекетлӗ технологисене медицина организацийӗн ӗҫне процесс мелӗпе усӑ курса йӗркеленӗ малтанхи медицинӑпа санитари пулӑшӑвне паракан медицина организацийӗн ҫӗнӗ моделӗн критерийӗсене тӗпе хурса ӗҫе кӗртӗҫ. Ҫакӑ пациентсене упрама тӑрӑшакан малтанхи медицинӑпа санитари пулӑшӑвӗн тытӑмне ӗҫе кӗртессине тата аталантарассине, пациентсем малтанхи медицинӑпа санитари пулӑшӑвӗн пахалӑхӗпе кӑмӑллӑ пулнине, ресурссемпе тухӑҫлӑ усӑ курассине тивӗҫтерме май парать. 
Ҫынсене ҫулталӑкра пӗрререн кая мар профилактика тӗрӗслевӗ ирттерессине тивӗҫтерес тӗллевпе профилактика инфратытӑмне аталантармалли ӗҫсене пурнӑҫлама, ҫавӑн пекех поликлиникӑсенче пациент вӑхӑтне перекетлемелли майпа профилактика тӗрӗслевӗсем ирттерме палӑртса хунӑ.
Проект шайӗнче ҫавӑн пекех республикӑра васкавлӑ медицина пулӑшӑвӗн службин санитарипе авиаци бригадисен ӗҫ-хӗлне йӗркелесе ярӗҫ.
Регион проекчӗ ҫавӑн пекех федерацин "Сывлӑха сыхлас ӗҫ" наци проектне кӗрекен федераци проекчӗсен шайӗнче пурнӑҫлакан ытти регион проекчӗсемпе ҫыхӑннӑ мероприятисене пурнӑҫлама палӑртать: регионти диспетчеризаци тытӑмне туса хурасси тата сывлӑх сыхлавӗн малтанхи сыпӑкне пысӑк ӑсталӑхлӑ кадрсемпе тивӗҫтересси. Ҫапла вара регион проектне пурнӑҫлани ведомствӑсем хушшинчи тата тытӑм пӗлтерӗшлӗ шутланать, вӑл федерацин "Сывлӑха сыхлас ӗҫ" наци проектне кӗрекен федераци проекчӗсен шайӗнче пурнӑҫлакан ытти регион проекчӗсен тӗллевӗсене пурнӑҫлама пулӑшать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
профилактика тӗрӗслевӗ туса ирттернӗ граждансен шучӗ 836 пин ҫын таран ӳсни;
тухтӑр патне ҫырӑннисен пӗтӗмӗшле йышӗнче ҫынсем медицина организацийӗн регистратурине пымасӑрах тухтӑр патне ҫырӑннин тӳпине 65 процента ҫити ӳстерни;
малтанхи медицинӑпа санитари пулӑшӑвне паракан медицина организацийӗн ҫӗнӗ модельне туса хурас тата ӑна сарас ӗҫе хутшӑнакан медицина организацийӗсен шутне 103 единицӑна ҫити ӳстерни;
санитари авиацийӗпе усӑ курса хушма майпа эвакуациленӗ ҫынсен (пациентсен) шутне 71 ҫынна ҫити ӳстерни;
санитари авиацийӗн пулӑшӑвӗпе тивӗҫтернӗ чирлӗ ҫынсен пӗтӗмӗшле шутӗнче малтанхи талӑк хушшинче васкавлӑ кӑтартусемпе госпитализациленӗ ҫынсен тӳпине 90 процент таран ӳстерни.

Чӑваш Республикин "Чӗрепе юн тымарӗсен чирӗсемпе кӗрешесси" 
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн шайӗнче Чӑваш Республикин Министрсен Кабинечӗн 2019 ҫулхи ҫӗртме уйӑхӗн 28-мӗшӗнчи 260 №-лӗ йышӑнӑвӗпе ҫирӗплетнӗ Чӑваш Республикин "Чӗрепе юн тымарӗсен чирӗсемпе кӗрешесси" программин чӗрепе юн тымарӗсен чирӗсен аталанӑвне асӑрхаттарма, ҫав чирсем йывӑрланма пултарас хӑрушлӑх сӑлтавӗсене вӑхӑтра тупса палӑртма, чӗрепе юн тымарӗсен чирӗсемпе чирлӗ ҫынсене медицина пулӑшӑвне медицина пулӑшӑвӗн клиника рекомендацийӗсемпе тата медицина пулӑшӑвӗн стандарчӗсемпе килӗшӳллӗн парассине тивӗҫтерсе специализациленӗ пысӑк шайри медицина пулӑшӑвне пама условисем туса пама тата унӑн пахалӑхне лайӑхлатма, регионти чӗрепе юн тымарӗсен чирӗсен центрне тата чӗрепе юн тымарӗсен чирӗсен малтанхи уйрӑмӗсене медицина оборудованийӗпе, ҫав шутра малтанхи медицина реабилитацийӗ ирттермелли оборудованипе те, тивӗҫтерме пулӑшакан мероприятийӗсене пурнӑҫлама палӑртнӑ.
Регион проекчӗ ҫавӑн пекех регионӑн ытти проекчӗсен шайӗнчи мероприятисене те пурнӑҫлама палӑртать, ҫав шутра чирлес хӑрушлӑх пысӑк ҫынсен чӗрепе юн тымарӗсен чирӗсен аталанӑвне тата вӗсем йывӑрланма пултарассине халӑх хушшинче асӑрхаттарас тата чӗрепе юн тымарӗсен чирӗсемпе чирлӗ ҫынсене медицина пулӑшӑвӗ паракан тытӑма кадрсемпе тивӗҫтерес енӗпе тӑвакан ӗҫсене. 
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
миокард инфарктӗнчен вилессине 100 пин ҫын пуҫне 27,0 ҫынна ҫити чакарни;
пуҫ мимин юн ҫаврӑнӑшӗ пӑсӑлнӑран вилессине 100 пин ҫын пуҫне 73,0 ҫынна ҫити чакарни.

Чӑваш Республикин "Онкологи чирӗсемпе кӗрешесси"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проектне пурнӑҫлани онкологи чирӗсене маларах тупса палӑртма тата сипленме кӑмӑл пуррине ӳстерме пулӑшакан информаципе коммуникаци кампанине йӗркелесе ирттерме, онкологи чирӗсемпе чирлӗ ҫынсене медицина пулӑшӑвне клиника рекомендацийӗсемпе (сиплев протоколӗсемпе) килӗшӳллӗн парассине укҫа-тенкӗпе тивӗҫтерме, ҫавӑн пекех пациентӑн онкологи чирӗ пулма пултарни пирки иккӗленӳ ҫуралсан диагностика процедурисене вӑхӑтра тата хӑтлӑ майпа ирттерессине тивӗҫтерекен, хӑйсен тытӑмӗнче шыҫҫа пӗтермелли эмел терапийӗн (хими терапийӗн) юрӑхлӑхне пысӑклатакан кӑнтӑрлахи стационарсем пур территорисем хушшинчи медицина 
организацийӗсен никӗсӗ ҫинче онкологи пулӑшӑвӗн амбулатори центрӗсен тытӑмне йӗркелеме, Чӑваш Ен Сывлӑх министерствин "Республикӑри клиника онкологи диспансерӗ" автономлӑ учреждение медицина оборудованийӗпе туллин пуянлатма май парать. 
Регион проекчӗ ҫавӑн пекех "Сывлӑха сыхлас ӗҫ" наци проекчӗн шайӗнче пурнӑҫлакан мероприятисене, ҫав шутра онкологи чирӗсен аталанӑвне халӑх хушшинче асӑрхаттарас енӗпе (ҫынсене сывӑ пурнӑҫ йӗркине тытса пыма пулӑшакан хутлӑха йӗркелессине, ҫынсене сывӑ пурнӑҫ йӗркине тытса пыма витӗм кӳрессине тата ытти те) тата онкологи чирӗпе чирлӗ ҫынсене пулӑшу паракан тытӑма пысӑк ӑсталӑхлӑ кадрсемпе тивӗҫтерессине те шута илет.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
малтанхи тапхӑрсенче (I тата II тапхӑрсем) тупса палӑртнӑ усал шыҫӑсен тӳпине 63 процент таран ӳстерни;
усал шыҫӑ чирӗпе чирлекен, 5 ҫултан ытла учетра тӑракан ҫынсен танлаштаруллӑ виҫин ӳсӗмӗ, 60 процент таран;
усал шыҫӑ чирӗпе чирлекенсем ҫулталӑк хушшинче вилессине 17,3 процент таран чакарни.

Чӑваш Республикин "Ачасен сывлӑх сыхлавне, 
вӗсене медицина пулӑшӑвӗ памалли ку чухнехи инфратытӑм тӑвассине кӗртсе, аталантарасси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ ачасене паракан медицина пулӑшӑвӗн пахалӑхӗпе юрӑхлӑхне ӳстерме, профилактика ӗҫне аталантарма, тин ҫуралнӑ ачасемпе ачасен вилеслӗхне чакарма тӗллев лартать.
Регион проекчӗн шайӗнче педиатри ӗҫӗнче профилактика ҫул-йӗрне аталантарма, хальхи вӑхӑтри профилактика технологийӗсене ӗҫе кӗртме, ача-пӑча поликлиникисен тата медицина организацийӗсен ача-пӑча поликлиникисен уйрӑмӗсен пурлӑхпа техника никӗсне ҫӗнӗ медицина оборудованийӗпе тивӗҫтерсе ҫирӗплетме, вӗсенче ачасене хӑйсене хӑтлӑ туйма пулӑшакан лайӑх условисем туса хума, кадрсен квалификацине ӳстерме, ачасен ар органӗсен чирӗсен малтанхи диагностикине лайӑхлатма палӑртнӑ.
Регион проекчӗн мероприятийӗсем ачасене медицина пулӑшӑвне парассине перекетлӗ производство йӗркисене ӗҫе кӗртес, черетсене чакарас, пациентсем поликлиникӑра куҫса ҫӳремелли логистикӑна лайӑхлатас, ачасене тата вӗсен ҫывӑх ҫыннисене медицина организацийӗсенче хӑйсене хӑтлӑ туйма пулӑшакан лайӑх условисем туса хурас пайра лайӑхлатма пулӑшаҫҫӗ.
Ҫӳлерех асӑннӑ ӗҫсене пурнӑҫлани специалист-врачсем ачасене йышӑн-малли вӑхӑта тата диагностика тӗпчевӗсене кӗтмелли вӑхӑта кӗскетме, врач патне ҫырӑнмалли йӗркене ансатлатма, ӑнланмалла навигаци тытӑмне туса хума май парать. 
Чӑваш Ен Сывлӑх министерствин "Хулари ача-пӑча 2-мӗш больници" бюджет учрежденийӗн стационар ҫуртне (инфекци корпусӗ) юсаса ҫӗнетни инфекци патологийӗсем палӑракан ачасене паракан специализациленӗ медицина пулӑшӑвне лайӑхлатма, хальхи медицина технологийӗсене ӗҫе кӗртме, ачасем валли хӑтлӑ условисем туса хума майсем йӗркелет.
Регион проекчӗн шайӗнче ҫавӑн пекех хӗрарӑмсене йывӑр ҫын пулнӑ вӑхӑтра, ача ҫуратнӑ тата ҫуратнӑ хыҫҫӑнхи тапхӑрта, ҫав шутра ҫурату сертификачӗсен укҫи-тенки шучӗпе, медицина пулӑшӑвӗ памалли ӗҫсене пӑхса хӑварнӑ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
тин ҫуралнӑ ачасен вилеслӗхне чӗрӗ ҫуралнӑ 1 пин ҫын пуҫне 
3,2 тӗслӗхе ҫити чакарни;
перинаталь центрӗсенче 22–37 эрне срокри вӑхӑтсӑр ҫуратусен тӳпине 88 процент таран ӳстерни.

Чӑваш Республикин "Сывлӑха сыхлас ӗҫ тытӑмне кӗрекен 
медицина организацийӗсене пысӑк ӑсталӑхлӑ кадрсемпе тивӗҫтересси"
регион проекне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Вӑтам медицина пӗлӗвӗ илнӗ тухтӑрсемпе специалистсен кирлӗлӗхне граждансене тӳлевсӗр медицина пулӑшӑвӗ парассине патшалӑх гарантилекен территори программин калӑпӑшӗсене тата "Сывлӑха сыхлас ӗҫ" наци проекчӗн малтанхи медицинӑпа санитари пулӑшӑвне памалли тытӑма, ачасен сывлӑх сыхлавӗн тытӑмне аталантармалли, онкологи тата чӗрепе юн тымарӗсен чирӗсенчен вилеслӗхе чакармалли мероприятийӗсемпе пӑхса хӑварнӑ кӑтартусене пурнӑҫлама кирлӗ профильлӗ специалистсен кадрӗсем кирлине шута илсе палӑртаҫҫӗ.
Аслӑ пӗлӳ, вӑтам професси пӗлӗвӗ паракан программӑсем тӑрӑх вӗренме йышӑнмалли тӗрӗслев цифрисене медицина организацийӗсене конкретлӑ специалистсем мӗн чухлӗ кирлӗ пулнине шута илсе ҫирӗплетеҫҫӗ.
Федераци патшалӑх вӗренӳ стандарчӗсемпе (малалла – ФПВС) тата хушма професси вӗренӗвӗ шайӗнче пӗлӳ илнӗ ҫынсене специалистсене малтанхи, малтанхи ятарлӑ аккредитаци тата тапхӑрпа пулакан аккредитаци урлӑ професси ӗҫӗ-хӗлне явӑҫтараҫҫӗ. 
Специалистсен квалификацийӗн шайне ӳстересси медицина ӗҫченӗсене тӑтӑш вӗрентмелли тытӑм шайӗнче, ҫав шутра дистанци мелӗпе вӗренмелли технологисемпе тӑтӑш медицина вӗренӗвӗн модернизациленӗ порталӗн (edu.rosminzdrav.ru) тата асӑннӑ портала вырнаҫтарнӑ Раҫҫей Сывлӑх министерстви туса хатӗрленӗ интерактивлӑ вӗренӳ модулӗсен пулӑшӑвӗпе усӑ курса, медицина пулӑшӑвӗ памалли йӗркесене, клиника рекомендацийӗсене тата ҫирӗплетекен медицина принципӗсене тӗпе хурса пурнӑҫланать.
Унпа пӗрлех специалистсен квалификацине ӳстернӗ шайра Чӑваш Ен Сывлӑх министерствин "Шупашкарти медицина колледжӗ" БПВУ тата 
"И.Н. Ульянов ячӗллӗ ЧПУ" ФПБВУ туллин тивӗҫтернӗ симуляци центрӗсен (тытӑмлӑ пайӗсен) никӗсӗ ҫинче практика хӑнӑхӑвӗсене ирттерессине йӗркеленӗ. 
Регион проектне туса хатӗрленӗ тата пурнӑҫланӑ чухне сайра специальноҫлӑ медицина ӗҫченӗсене кадрсем ҫитменнине пӗтерес тата отрасльте йӗркеленнӗ кадрсен шайлашусӑрлӑхне сирес тӗллевпе ятран паракан социаллӑ пулӑшу мерисемпе тивӗҫтересҫӗ.
Медицина ӗҫченӗсене социаллӑ пулӑшу мерисене регион шайӗнче те, федераци шайӗнче те параҫҫӗ. 
Пӗтӗм Раҫҫейри врачсен конкурсне тата Пӗтӗм Раҫҫейри "Вӑтам медицинӑпа фармацевтика пӗлӗвӗн чи лайӑх специалисчӗ" конкурсне вӗсен ҫӗнтерӳҫисене пӗр хутчен тӳлев уйӑрса ирттерни медицина ӗҫченӗн професси ят-сумне ӳстерме, специалистсене отрасльте ҫирӗплетме май парать тата медицинӑна ҫамрӑксемшӗн илӗртӳллӗ тӑвать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
патшалӑх медицина организацийӗсенче вӑй хуракан врачсемпе тивӗҫтернин шайӗ ӳсни, 10 пин ҫын пуҫне 47,4 тухтӑр таран;
патшалӑх медицина организацийӗсенче вӑй хуракан вӑтам медицина ӗҫченӗсен шучӗ ӳсни, 10 пин ҫын пуҫне 108,4 вӑтам медицина специалисчӗ таран;
медицина пулӑшӑвне амбулатори условийӗсенче паракан врачсемпе тивӗҫтернин шайӗ ӳсни, 10 пин ҫын пуҫне 26,8 врач таран;
медицина пулӑшӑвне амбулатори условийӗсенче паракан подразделенисенче врач должноҫӗсемпе (совместительлӗх коэффициенчӗ 1,2 чухне уйрӑм ҫынсемпе) тивӗҫтернин шайӗ 95 процент таран ӳсни;
медицина пулӑшӑвне амбулатори условийӗсенче паракан подразделенисенче вӑтам медицина ӗҫченӗсен должноҫӗсемпе (совместительлӗх коэффициенчӗ 1,2 чухне уйрӑм ҫынсемпе) тивӗҫтернин шайӗ 98 процент таран ӳсни;
медицина ӗҫченӗсен тӑтӑш вӗренӳ тытӑмне, ҫав шутра дистанци технологийӗсемпе усӑ курса явӑҫтарнӑ специалистсен шучӗ ӳсни, 17,6 пин ҫын таран.

Чӑваш Республикин "Сывлӑх сыхлавӗнчи патшалӑхӑн пӗрлехи 
информаци тытӑмӗн (ЕГИСЗ) никӗсӗ ҫинче сывлӑха сыхлас ӗҫре пӗрлехи цифра ӗлкине уса хурасси" регион проектне прнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ медицина организацийӗсем ЕГИСЗ никӗсӗ ҫинче информаци енӗпе пӗр-пӗринпе тачӑ ҫыхӑнса ӗҫлемелли майсем туса хума пулӑшать, ҫакӑ сывлӑх сыхлавӗн мӗнпур шайри тытӑмӗн ӗҫ-хӗл тухӑҫлӑхне ӳстерессине тивӗҫтерет тата граждансем сывлӑх сыхлав сферинче электронлӑ пулӑшу ӗҫӗсемпе тата сервиссемпе усӑ курма пултармалли условисем туса парать.
Регион проекчӗн шайӗнче пациентсене медицина пулӑшӑвӗ панине автоматизациленӗ информаци мелӗпе асӑрхаса пыни, ҫавӑн пекех сывлӑх сыхлавӗн ресурсӗсемпе усӑ курнине мониторинг туни шучӗпе сывлӑх сыхлавӗн тытӑмӗн йӗркелӳ процесӗсене улӑштармалли тӗллевсене татса памалла.
Регион проекчӗн шайӗнче лартнӑ тӗллевсене медицина организацийӗсенче медицина информаци тытӑмӗсене ӗҫе кӗртмелли тата аталантарамалли, медицина организацийӗсем хушшинче юридически пӗлтерӗшлӗ электронлӑ медицина докуменчӗсен ҫаврӑнӑшне ӗҫлеттерсе ямалли, ҫавӑн пекех ведомствӑсем хушшинчи ҫыхӑнса ӗҫлемелли майсемпе пурнӑҫлама палӑртнӑ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
Патшалӑх тата муниципалитет паракан пулӑшу ӗҫӗсен (ӗҫ-хӗлӗн) пӗрлехи порталӗнче пациентӑн "Манӑн сывлӑх" харпӑр хӑй кабинетӗнче пулӑшу ӗҫӗсемпе (сервиссемпе) усӑ куракан граждансен шутне ӳстерни, 293,38 пин ҫын таран;
сывлӑх сыхлавӗн патшалӑх тытӑмне кӗрекен, граждансене медицина пулӑшӑвӗ парас ӗҫе йӗркелеме тата ӑна пама медицина информаци тытӑмӗсемпе усӑ куракан, ЕГИСЗпа ҫыхӑнса ӗҫлекен медицина организацийӗсен тӳпине 100 процент таран ӳстерни;
Раҫҫей Федерацийӗн субъекчӗсен сывлӑх сыхлав сферинчи патшалӑх информаци тытӑмӗсен централизациленӗ ҫум тытӑмӗсемпе информаци тӗлӗшӗнчен ҫыхӑнса ӗҫлесе граждансене паракан медицина пулӑшӑвӗн ҫыхӑнулӑхне тивӗҫтерекен патшалӑх сывлӑх сыхлавӗн медицина организацийӗсен тӳпине 100 процент таран ӳстерни;
Патшалӑх тата муниципалитет паракан пулӑшу ӗҫӗсен (ӗҫ-хӗлӗн) пӗрлехи порталӗнче пациентӑн "Манӑн сывлӑх" харпӑр хӑй кабинетӗнче граждансем электронлӑ медицина докуменчӗсемпе усӑ курма пултарассине тивӗҫтерекен сывлӑх сыхлавӗн патшалӑх тытӑмне кӗрекен медицина организацийӗсен тӳпине 100 процент таран ӳстерни.

Чӑваш Республикин "Медицина пулӑшӑвӗн экспортне аталантарасси" 
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ Чӑваш Республикин территорийӗнче медицина пулӑшӑвӗн экспортне ӳстерессине тивӗҫтерекен мелсемпе условисене туса хума тата вӗсене аталантарма, отрасле укҫа-тенкӗ уйӑрмалли хушма ҫӑл куҫсем палӑртма, ҫавӑн пекех "Сывлӑха сыхлас ӗҫ" наци проекчӗн мероприятийӗсемпе пӑхса хӑварнӑ кӑтартусене пурнӑҫлама тӗллев лартать.
Проекта пурнӑҫланӑ вӑхӑтра медицина пулӑшӑвӗсен экспорчӗн калӑпӑшне, 2017 ҫулхипе танлаштарсан, 4 хут ӳстерме палӑртнӑ.
Асӑннӑ тӗллеве медицина пулӑшӑвӗн экспорчӗн майӗсене лайӑхлатса пырса, ҫав шутра ҫак ӗҫсене пурнӑҫласа татса пама палӑртнӑ:
медицина организацийӗсем ют ҫӗршыв гражданӗсене панӑ медицина пулӑшӑвӗсен калӑпӑшӗн статистика даннӑйӗсене мониторинг тӑвакан тытӑма ӗҫе кӗртесси, ҫав шутра укҫа-тенкӗ шайӗпе палӑртса, кӑтартусен шутлав методикине те кӗртсе;
республикӑри медицина организацийӗсем медицина енӗпе паракан пулӑшу ӗҫӗсем ҫинчен ют ҫӗршыв гражданӗсем пӗлсе тӑнин шайне ӳстермелли коммуникаци мероприятийӗсен программине пурнӑҫласси.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
сипленӗ ют ҫӗршывсен гражданӗсен шутне 0,07 пин ҫынна ҫити ӳстерни.

Чӑваш Республикин "Ҫынсене сывӑ пурнӑҫ йӗркине, сывӑ апатланӑва тата киревсӗр йӑласенчен пӑрӑнассине те кӗртсе, тытса пыма май 
паракан тытӑм туса хурасси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ ҫынсене сывӑ пурнӑҫ йӗркине тытса пырас ӗҫе йышлӑн явӑҫтарма тата сиенлӗ йӑласенчен, ҫав шутра эрех-сӑра ӗҫнине, табак туртнине тата тӗрӗс мар апатланнине кӗртсе, пӑрӑнма тӑрӑшнине хавхалантарма тӗллев лартать. Сывӑ пурнӑҫ йӗркине тытса пыракан ҫынсен тӳпине обществӑлла сывлӑх центрӗсене ӗҫлеттермелли ҫӗнӗ моделе ӗҫе кӗртни шучӗпе тивӗҫтерме палӑртнӑ. Ҫӗнӗ модель халӑх хушшинчи муниципалитет шайӗнче ирттерекен профилактика ӗҫӗн тӳпине социаллӑ тӗллевлӗ коммерциллӗ мар организацисене (малалла – СТКМО) тата волонтерсен юхӑмне хутшӑнакансене явӑҫтарса ӳстерме палӑртать. 
Профилактика мероприятийӗсене уйрӑм ушкӑнсенче (вӗренӳ заведенийӗсенче, предприятисенче тата ытти те) ятарласа туса хатӗрленӗ тата адаптациленӗ программӑсем тӑрӑх ирттереҫҫӗ. Асӑннӑ программӑсен тӗллевӗ ҫынсене сывӑ пурнӑҫ йӗркине тытса пырас енӗпе ытларах информаци парасси кӑна мар, ҫавӑн пекех программӑсене хутшӑнакансене сиенлӗ йӑласене пӑрахма витӗм кӳресси тата пулӑшасси те пулса тӑрать. Инфекциллӗ мар чирсен хӑрушлӑхӗн тӗп сӑлтавӗсене маларах асӑрхаттарас ӗҫе тухӑҫлӑ тӗпчевсем туса ирттерни шучӗпе тивӗҫтерӗҫ. 
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
эрех-сӑра продукцине ваккӑн сутассине пӗр ҫын пуҫне 5,5 литр таран тата унран та сахалрах шая чакарни;
ӗҫлеме пултаракан 16–59 ҫулсенчи арҫынсем вилессине 100 пин ҫын пуҫне 574,1 тӗслӗхе ҫити чакарни;
ӗҫлеме пултаракан 16–59 ҫулсенчи хӗрарӑмсем вилессине 100 пин ҫын пуҫне 176,1 ҫын тӗслӗхе ҫити чакарни.

Чӑваш Республикин "Аслӑ ӑру ҫыннисене тытӑмлӑ пулӑшу памалли тата вӗсен пурнӑҫ пахалӑхне лайӑхлатмалли программӑна туса 
хатӗрлесси тата пурнӑҫласси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Чӑваш Республикинче ӗҫлеме пултаракан ӳсӗмрен аслӑрах ҫынсен йышӗ – 315 пин ҫынпа, е халӑхӑн пӗтӗмӗшле хисепӗн 25,7 проценчӗпе танлашать. Республикӑра патшалӑх пулӑшӑвне памалли мерӑсене пурнӑҫлани, экономикӑна аталантарни, медицина пулӑшӑвӗпе социаллӑ пулӑшу ӗҫӗсен шайне ӳстерни кӗтекен пурнӑҫ тӑршшӗне ӳстерме пулӑшрӗҫ, 2012 ҫултан пуҫласа вӑл 2,64 ҫула яхӑн ӳсрӗ тата 2019 ҫулта халиччен пулман 72,9 ҫул шайне ҫитрӗ. Юлашки ултӑ ҫулта аслӑ ҫулсенчи ҫынсен йышӗ 25 процента яхӑн ӳснӗ, вӑрӑм ӗмӗрлисен, 100 ҫултан иртнисен, шучӗ вара – 1,9 хут.
Ватӑ ҫынсен пурнӑҫне лайӑхлатма пулӑшакан патшалӑх политикине пурнӑҫлассине тивӗҫтересси регион проекчӗн тӗп тӗллевӗ шутланать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
ҫуралнӑранпа кӗтекен сывӑ пурнӑҫ тӑршшӗ 67,2 ҫул;
ӗҫлеме пултаракан ӳсӗмрен аслӑрах ҫынсене профилактика тӗрӗслевӗсем, диспансеризацине те кӗртсе, ирттересси, 70 процент таран;
професси пӗлӗвӗ тата хушма професси пӗлӗвӗ илнӗ 50 тата унран та 
аслӑрах ҫулсенчи, ҫавӑн пекех пенси умӗнхи ҫулсенчи ҫынсен шучӗ, 
2905 ҫынран кая мар;
60 ҫултан аслӑрах ҫынсене госпитализациленин шайӗ, тивӗҫлӗ ҫулсенчи 10 пин ҫын пуҫне 55,6 условлӑ единица таран;
диспансер сӑнавӗнче шутланакан, чирсемпе патологи палӑрӑмӗсене тупса палӑртнӑ ӗҫлеме пултаракан ӳсӗмрен аслӑрах ҫынсен тӳпи, 90 процент таран.

Чӑваш Республикин "Ҫемьесене ача ҫуралнӑ чухне укҫа-тенкӗ пулӑшӑвӗ парасси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн тӗп кӑтартӑвӗсене пурнӑҫа кӗртме ҫак мероприятисене пурнӑҫлассине пӑхса хӑварнӑ:
пӗрремӗш ача ҫуралсан (усрава илсен) ҫемьесене кашни уйӑхра паракан тӳлев уйӑрса парасси. Уйӑхсерен паракан тӳлеве сахал тупӑшлӑ 2,2 пинрен кая мар ҫемье кашни ҫулах илсе тӑрӗ;
виҫҫӗмӗш е ун хыҫҫӑнхи ачасем ҫуралнӑ (усрава илнӗ) чухне ҫемьесене кашни уйӑхра паракан укҫа тӳлевӗ уйӑрса парасси. Асӑннӑ финанс пулӑшӑвне сахал тупӑшлӑ нумай ачаллӑ 4,9 пинрен кая мар ҫемье кашни ҫулах илсе тӑрӗ; 
икӗ е ытларах ачаллӑ ҫемьесене амӑшӗн (ҫемье) капиталӗ валли патшалӑх сертификатне уйӑрса парасси. Кашни ҫулах асӑннӑ финанс пулӑшӑвне сахал тупӑшлӑ 5,5 пин кая мар ҫемье илет;
виҫӗ е ытларах ачаллӑ ҫемьесене амӑшӗн (ҫемье) республика капиталне парасси. Кашни ҫулах 2019 ҫултан пуҫласа 2022 ҫулччен асӑннӑ финанс пулӑшӑвне сахал тупӑшлӑ нумай ачаллӑ 1,2 пинрен кая мар ҫемье 
илме пултарӗ;
ача ҫуратма пултарайман хӗрарӑмсене экстракорпораллӑ майпа пӗтӗҫтермелли циклсене ирттерни. Кашни ҫулах 650 циклран кая мар ирттерме палӑртнӑ.
Йӑха тӑсма пултарас енӗпе паракан медицина пулӑшӑвӗн, ҫав шутра ҫавнашкал пулӑшу технологийӗсен юрӑхлӑхӗпе пахалӑхне тивӗҫтермелли мероприятисене пурнӑҫлани пӗрремӗш ҫуратусен шутне ӳстерме май парӗ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
25–29 ҫулсенчи ӳсӗм ушкӑнӗнчи ҫурату коэффициенчӗ (тивӗҫлӗ ҫулсенчи 1 пин хӗрарӑм пуҫне ҫуралнисен шучӗ) 112,3 таран;
30–34 ҫулсенчи ӳсӗм ушкӑнӗнчи ҫурату коэффициенчӗ (тивӗҫлӗ ҫулсенчи 1 пин хӗрарӑм пуҫне ҫуралнисен шучӗ) 102,5 таран;
ҫуратӑвӑн пӗтӗмӗшле коэффициенчӗ 1,769 таран;
иккӗмӗш ача ҫуратӑвӗн пӗтӗмӗшле коэффициенчӗ 0,559 таран;
виҫҫӗмӗш тата ун хыҫҫӑнхи ачасем ҫуратӑвӗн пӗтӗмӗшле коэффициенчӗ 0,493 таран;
35–39 ҫулсенчи ача ҫуралӑвӗн коэффициенчӗ 54,34 таран.

Чӑваш Республикин "Хӗрарӑмсене ӗҫпе тивӗҫтерме пулӑшасси – виҫӗ ҫула ҫитичченхи ачасене шкулчченхи пӗлӳ пама майсем йӗркелесси" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ, Чӑваш Республикинче 3 ҫула ҫитичченхи ачасемшӗн 2021 ҫул тӗлне шкулчченхи вӗренӗве 100 проценчӗпех юрӑхлӑ туса тата 
3 ҫула ҫитмен ачасем валли хушма вырӑнсем йӗркелессине тивӗҫтерсе, шкулчченхи ӳсӗмри ачисене пӑхса ҫитӗнтерекен хӗрарӑмсене хӑйсен ӗҫне ҫемьери тивӗҫсемпе ҫыхӑнтарса пыма майсем туса пама пулӑшать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
шкулчченхи ӳсӗмри ачаллӑ хӗрарӑмсене ӗҫпе тивӗҫтернин шайӗ – 76,8 процент;
виҫӗ ҫула ҫитмен ачине пӑхакан, професси пӗлӗвӗ тата хушма професси пӗлӗвӗ илнӗ хӗрарӑмсен, ҫавӑн пекех шкулчченхи ӳсӗмри ачаллӑ ӗҫ хутшӑнӑвӗсенче тӑман, халӑха ӗҫпе тивӗҫтерекен служба органӗсене пулӑшу ыйтма пынӑ ҫӗнӗрен вӗрентнӗ тата ӑсталӑхне пысӑклатнӑ хӗрарӑмсен шучӗ – 1976 ҫынран кая мар;
вӗренӳ ӗҫне шкулчченхи вӗренӳ программисем тӑрӑх пурнӑҫлакан патшалӑх тата муниципалитет организацийӗсене ҫӳрекен 3 ҫулчченхи ӳсӗмри ачасен шучӗ, асӑрхаса тата пӑхса тӑни – 17869 ҫын; 
вӗренӳ ӗҫне шкулчченхи вӗренӳ программисем тӑрӑх пурнӑҫлакан уйрӑм ҫын тытса тӑракан организацисене ҫӳрекен 3 ҫулчченхи ӳсӗмри ачасен шучӗ, асӑрхаса тата пӑхса тӑни – 317 ҫын; 
1,5 ҫултан пуҫласа 3 ҫулчченхи ӳсӗмри ачасемшӗн шкулчченхи вӗренӳ учрежденийӗн юрӑхлӑхӗ – 100 процент. 
4.2 задача. Потреблени сферине лайӑхлатасси тата халӑхӑн пурнӑҫ пахалӑхне ӳстересси

2035 ҫул тӗлне палӑртакан аталанӑва сӑнлани
Наукӑпа тачӑ ҫыхӑннӑ экономика ҫине куҫни, ӗҫ тухӑҫлӑхӗн пысӑк шайӗ экономикӑн ҫирӗп ӳсӗмне тивӗҫтермелли, халӑх тупӑшӗсене пысӑклатмалли, инновацисем тата малта пыракан технологисем ҫинче никӗсленнӗ потреблени сферин ҫӗнӗ модельне йӗркелемелли тӗп мел пулса тӑмалла.
Республика экономикине аталантарни, ҫӗнӗ ӗҫ вырӑнӗсем (ҫав шутра пысӑк тухӑҫлӑ ӗҫ вырӑнӗсем те) йӗркелени тата вӗсене ҫӗнетни, ҫавӑн пекех бюджет сферинче ӗҫ укҫине ӳстерес енӗпе социаллӑ политикӑн приоритетлӑ ҫул-йӗрӗсене пурнӑҫлани, халӑхӑн сахал тупӑш илекен сийӗсене пулӑшу пани малашлӑхра Чӑваш Республикин халӑхӗн тупӑшӗсем ӳсессине тивӗҫтерет. 
2035 ҫул тӗлне ҫын паха шухӑшсем ҫуратма тата вӗсене пурнӑҫа кӗртме пултарни чи пӗлтерешлӗ тупрана ҫаврӑнать. Пӗлӗве, пултарулӑха, ҫын вӑй-хӑватне ӳстерсе пыма май паракан ҫӗнӗ пулӑшу ӗҫӗсем йӗркеленеҫссӗ. Ҫӗнӗ ҫыхӑну мелӗсем (инновациллӗ технологисемпе техника тӗсӗсем – телепортаци, ҫӗнӗ ӑрури компьютерсем, роботсем, 5D-принтерсем, "ӑслӑ ҫурт" тата ытти те) ӗҫе кӗреҫҫӗ, вӗсем пурнӑҫ пахалӑхне лайӑхлатаҫҫӗ. 
Потреблени ӗҫӗн мӗнпур сферинчех, пасартан тытӑнса куҫӑмлӑ суту-илӳ таранчченех, укҫасӑр тӳлесе татӑлмалли тытӑм вӑйра тӑма тытӑнать. Информаципе мультимедийлӑ технологисем ҫинче никӗсленнӗ суту-илӳ ӗҫӗнче ҫакӑ "Интернет" сетӗнче ҫӗнӗ ӑрури цифра тӳлевӗн тытӑмӗсем ӗҫлеме пуҫласан уйрӑмах ытларах сисӗнме пуҫлать, вӗсем "кнопкӑна пус та тӳле" мелпе ӗҫленине пула хӑвӑрт аталанма тытӑнаҫҫӗ. "Интернет" сечӗ пулас туянакансемпе сутуҫӑсен рынокне йӗркеленсе ҫитме, алӑ пусса ҫирӗплетме палӑртакан килӗшӳсен условийӗсене сӳтсе явма майсем пулнӑ чухне таварсене уҫҫӑн кӑтартмалли тата хаксене пӗлтермелли вырӑн йӗркелеме май парать, вӑл вара электронлӑ суту-илӳ унпа пӗрлех пӗтӗмӗшле хӑвӑрт ӳссе пынӑ май, тухӑҫлӑ та куҫӑмлӑ тата питех те пысӑк массӑллӑ рынока ҫаврӑнать.
Хальхи лару-тӑру
2019 ҫулта суту-илӳпе пулӑшу ӗҫӗсен сферинчи лару-тӑру ҫирӗп пулнипе палӑрнӑ, унта пӗтӗм тавар ушкӑнӗпе пулӑшу ӗҫӗ енӗпех тивӗҫтерӳ тулли шайра пулнӑ. Вак суту-илӗвӗн пӗтӗмӗшле ҫаврӑнӑшӗ 166,4 млрд. тенкӗпе танлашнӑ. Вак суту-илӗвӗн пӗтӗмӗшле макротытӑм ҫаврӑнӑшӗнче апат-ҫимӗҫ шутне кӗмен таварсен тӳпи апат-ҫимӗҫ таварӗсен тӳпинчен те пысӑкрах.
Таварсене рыноксенче тата ярмарккӑсенче сутнин тӳпи ҫулсерен чакать (2019 ҫулта – 4 процент), ҫакӑ тавар туянакансем пулӑшу ӗҫӗсен цивилизациллӗрех мелӗсене ытларах хакланине кӑтартса парать. Вак суту-илӳ сечӗсен вак суту-илӳ ҫаврӑнӑшӗ ҫулсерен пысӑкланать.
Республикӑра вак суту-илӗвӗн 6 пин объекчӗ, йӑлари пулӑшу ӗҫӗсен 
2,3 пин объекчӗ, обществӑлла апатланӑвӑн 1,1 пин ытла объекчӗ ӗҫлет. Чӑваш Республикин территорийӗнче федераци, регион тата вырӑнти суту-илӳ сечӗсем, Чӑвашпотребсоюз тытӑмне кӗрекен суту-илӳ объекчӗсем вырнаҫнӑ. Халӑха суту-илӳ объекчӗсен лаптӑкӗпе тивӗҫтересси 796,6 тӑв. метрпа танлашать, ку вӑл палӑртнӑ нормативран 2,5 хут ытларах.
Обществӑлла апатлану ҫаврӑнӑшӗ 2019 ҫулта 10,9 млрд. тенкӗпе танлашнӑ. Пӗлтӗр республикӑра пурӑнакан халӑха тӳлевлӗ пулӑшу ӗҫӗсене 
53,8 млрд. тенкӗлӗх кӳнӗ. Йӑлари пулӑшу ӗҫӗсен калӑпӑшӗн тытӑмӗнче пурӑнмалли ҫурт-йӗре юсас тата тӑвас енӗпе панӑ пулӑшу ӗҫӗсен, транспорт хатӗрӗсене, машинӑсене, оборудование пӑхса тӑрас тата юсас, парикмахер ӗҫ-хӗлӗ енӗпе панӑ пулӑшу ӗҫӗсен калӑпӑшӗ 70,6 процент шайӗнче палӑрнӑ.
Инфляци 2019 ҫулта республикӑра 2 процентпа (Раҫҫейӗпе вӑтамран – 3 процент) танлашнӑ. Чӑваш Республикинче социаллӑ пӗлтерӗшлӗ тӗп апат-ҫимӗҫ таварӗсен хакӗсен ҫӳллех мар шайӗ сыхланса юлать.
Чӑваш Республикин территорийӗнче 2020 ҫулхи ака уйӑхӗн 3-мӗшӗнчен пуҫласа ҫӗнӗ коронавирус инфекцийӗ (COVID-19) сарӑлассипе кӗрешес енӗпе йышӑннӑ чару мерисене пула 1955 вак суту-илӳ, общество апатланӑвӗн 1060, пулӑшу ӗҫӗсен сферин 350 предприятийӗн ӗҫ-хӗлне чарса лартнӑ. 
Хӑйсен ӗҫне пурнӑҫлама пӑрахнӑ предприятисен ӗҫченӗсен пӗтӗмӗшле йышӗ 35,0 пин ытла ҫын шутланать.
Республикӑра пурӑнакан халӑхӑн пӗр ҫын пуҫне тивекен вӑтам тупӑшӗсем 2019 ҫулта 20166,7 тенкӗпе танлашнӑ тата, 2018 ҫулхипе танлаштарсан, 9,2 процент чухлӗ ӳснӗ. Ҫав хушӑрах чӑн укҫа-тенкӗ тупӑшӗсем 104,2 процент шайне ҫитнӗ. 
Уйӑхри малтан шутласа палӑртнӑ вӑтам ӗҫ укҫи 2019 ҫулта 29671,4 тен-кӗпе танлашнӑ, е 2018 ҫулхи шайпа пӑхсан 109,7 процентпа (Раҫҫейӗпе – 109,5 процент). Ҫав хушӑрах потребитель хакӗсен индексне шута илсен, чӑн ӗҫ укҫи 105,1 процент (Раҫҫейӗпе – 104,8 процент) шайӗнче шутланнӑ. Экономика ӗҫ-хӗлӗн тӗп тӗсӗсем тӑрӑх 2019 ҫулта, 2018 ҫулхи шайпа танлаштарсан, ӗҫ укҫин шайӗ ӳсни палӑрнӑ. Наука тӗпчевӗсемпе ӗҫсем туса хатӗрлекен компанисенче ӗҫ укҫи шайӗ республикӑри вӑтам ӗҫ укҫинчен пысӑкрах (1,8 хут), финанспа страхлав ӗҫӗ-хӗлӗнче (1,5 хут), электрон тата оптика изделийӗсем туса кӑларас ӗҫ-хӗлре (1,6 хут), информаципе ҫыхӑну сферинче (1,4 хут), электричество оборудованийӗ туса кӑларакан производствӑра (1,3 хут), автотранспорт хатӗрӗсем, прицепсем тата ҫурма прицепсем туса кӑларас ӗҫ-хӗлре (1,3 хут), хими хутӑшӗсемпе таварӗсен производствинче (1,3 хут) тата ытти те.
Ҫивӗч ыйтусем:
ҫынсем тӗрлӗ ӗҫ-хӗл сферинче илекен тупӑшсен тата ӗҫ укҫи шайӗ енӗпе пӗр-пӗринчен палӑрмаллах уйрӑлса тӑни сыхланса юлни;
ӗҫ укҫи шайӗпе республика позицийӗсем вӑйсӑртарах пулни;
куҫӑмлӑ суту-илӗве, пасарти суту-илӗве, электронлӑ суту-илӗве, криптовалютӑпа усӑ курас ӗҫе йӗркелесе тӑракан саккунсен бази йӗркеллех пулманни;
инновацисем тата ҫӗнӗ таварсемпе пулӑшу ӗҫӗсен кирлӗлӗхне потребительсемпе бизнес шайӗнче палӑртасси пӗчӗк шайра пулни;
халӑха пулӑшу памалли инновациллӗ сферӑна аталантарма пултаракан ӑс-талӑхлӑ кадрсем ҫителӗксӗр пулни.
Приоритетлӑ ҫул-йӗрсем:
социаллӑ пулӑшу илекен сахал тупӑшлӑ тата ӗҫлеме пултаракан граждансен тупӑшӗсене ӳстерме, вӗсене професси илме пулӑшса, ҫӗнӗрен вӗрентсе, ӗҫпе тивӗҫтерекен служба урлӑ ӗҫе вырнаҫтарса, общество ӗҫне хутшӑнтарса харпӑр хӑйне укҫа-тенкӗпе тивӗҫтерме пултармалла туса, пулӑшасси; 
халь ӗҫлекен производствӑсене анлӑлатма, ҫӗнӗ производство технологийӗсене ӗҫе кӗртме, пысӑк тухӑҫлӑ ӗҫ вырӑнӗсем йӗркелеме пулӑшакан инвестици проекчӗсене пурнӑҫласси;
организацисенче уйӑхри вӑтам ӗҫ укҫине наукӑпа тачӑ ҫыхӑннӑ технологисемпе усӑ курса, ӗҫ тухӑҫлӑхне ӳстерсе тата пысӑк тухӑҫлӑ ӗҫ вырӑнӗсем йӗркелесе тапхӑрӑн-тапхӑрӑн ӳстересси;
апат-ҫимӗҫ продукчӗсем халӑхӑн мӗнпур сийӗшӗн юрӑхлӑ пулнине ӳстересси, экологи тӗлӗшӗнчен таса тата шанчӑклӑ продукципе усӑ куракан потребитель рынокӗн объекчӗсен тытӑмне анлӑлатасси;
"производительсен обществинчен" пулӑшу ӗҫӗсен сфери тӗп производитель шутланакан "сервис обществи" ҫине куҫасси;
потребитель рынокӗнче нанотехнологисене хавхалантарасси;
ҫынна кирлӗ таварсене нанотехнологисемпе усӑ курса ҫитерсе парассине тивӗҫтересси;
потребитель рынокӗпе пулӑшу ӗҫӗсен сферинчи специалистсен професси ӑсталӑхне ӳстересси;
халӑх ыйтнине (потребительсен уйрӑм заказӗсене) тӗпе хуракан пулӑшу ӗҫӗсен ҫӗнӗ тӗсӗсене тата суту-илӗве "кӑмӑлсисӗм" тренинг витӗмӗпе аталантарасси;
малта пыракан технологисем (нанопаллӑсем, наноупаковкӑсем; таварсене куҫпа пӑхса уйӑрса илни; мобильлӗ шопинг; рlay-stations: кассирсӑр тӳлемелли терминалсем) ҫинче никӗсленнӗ "пуласлӑх лавккисене" уҫасси, вӗсем, пӗтӗмӗшле илсен, вак суту-илӳ ӗҫне кал-кал аталантарассине тивӗҫтереҫҫӗ. "Пуласлӑх лавккисенчи" ҫӗнӗлӗхсенчен пӗри таварсене радио хумӗсен витӗмӗпе палласа илмелли мелпе (кӗскен RFID – Radio Freguency IDentification) усӑ курасси пулнине палӑртмалла;
пулӑшу памалли тытӑма инновациллӗ майсемпе улӑштарассине, инновацисемпе IT-технологисене аталантарассине, ҫав шутра роботтехникӑпа, электронлӑ технологи оборудованийӗпе тата ыт. те усӑ курассине тӗп вырӑна хуракан потребленин ҫӗнӗ модельне йӗркелесси.
2035 ҫул тӗлне кӗтекен кӑтартусем:
халӑхӑн пӗтӗм йышӗнче пурӑнма кирлӗ чи пӗчӗк виҫе калӑпӑшӗнчен сахалтарах тупӑшлисен тӳпине 9 процент таран чакарни;
республикӑра пурӑнакан халӑхӑн чӑн укҫа-тенкӗ тупӑшӗсем (2019 ҫулхипе танлаштарсан) 1,8 хут ӳсессине тивӗҫтерни;
пӗр ҫын пуҫне тивекен тӳлевлӗ пулӑшу ӗҫӗсен калӑпӑшне 3 хут ӳстерни;
таварсене укҫасӑр татӑлмалли майпа сутнин тӳпине 8 хут ӳстерни;
инновациллӗ таварсем сутнин тӳпине пӗтӗмӗшле тавар ҫаврӑнӑшӗн калӑпӑшӗнче 30 процент таран ӳстерни.

4.3 задача. Вӗренӗве конкурентлӑ тӑвасси, экономикӑн чӑн секторне кадрсемпе тивӗçтересси тата çамрӑксемпе ӗçлемелли тӗп çул-йӗрсем 

2035 ҫул тӗлне палӑртакан аталанӑва сӑнлани
Задачӑна пурнӑçласси "çӗнӗ экономика" ыйтӑвӗсене тивӗçтерекен, çитӗнекен ӑру пысӑк технологисемпе тата инновацисемпе интересленессине йӗркелекен, çавӑн пекех чунлӑхпа этеплӗх хаклӑхӗ, истори тата халӑх культурин йӑли-йӗрки çинче килӗшӳллӗ аталаннӑ тата социаллӑ яваплӑ çынсене воспитани паракан пысӑк пахалӑхлӑ вӗренӳпе тивӗçтерессипе çыхӑннӑ.
Ҫакна тума палӑртнӑ:
ачана тата ашшӗ-амӑшне хушма пӗлӳ паракан организацине унӑн профильне тата харпӑрлӑх формине пӑхмасӑр суйлама май паракан хальхи вӑхӑтри хушма пӗлӗвӗн аталаннӑ инфратытӑмне;
тӗнче стандарчӗсемпе тата малта пыракан технологисемпе килӗшӳллӗ пысӑк квалификациллӗ специалистсемпе тата ӗç кадрӗсемпе тивӗçтерекен вӑтам професси вӗренӗвӗн конкурентлӑ системине;
професси вӗренӗвӗн 100 процент таран вӗренӳ организацийӗсенче, адаптивлӑ, практика тӗллевлӗ тата çаврӑнӑçуллӑ программӑсем кӗртсе, професси вӗренӗвне модернизацилессине.
Вӗренӳ системине вӗренӗвӗн кашни шайӗ валли вӗсен çыхӑнулӑхне тивӗçтерсе цифра экономикин никӗсри компетенцийӗсем тӗлӗшпе лартакан требованисене кӗртӗç (компетенци модельне шута илсе).
Сервер ресурсӗсемпе усӑ курма май паракан технологисемлӗ дистанци мелӗпе пӗлӳ илмелли формӑсем тӗп вырӑнта пулӗç. Ҫак технологисем мӗнпур категорири граждансене пӗлӳ илме çеç мар, квалификацие ӳстерме те пулӑшӗç.
Пысӑк пахалӑхлӑ тата мӗнпур шайри вӗренӗвӗн юрӑхлӑхне тивӗçтерекен хальхи тата хӑрушлӑхсӑр цифрӑллӑ вӗренӳ хутлӑхне туса хума палӑртнӑ. 
Ҫамрӑксемпе ӗçлемелли приоритетлӑ çул-йӗрсене пурнӑçлани çамрӑксем республика тулашне тухса каяссине чакарма май парать.
Хальхи лару-тӑру
Юлашки çулсем хушшинче вӗренӳ системи приоритетлӑ çирӗп отрасль пулса тӑрать, Чӑваш Республикин 2019 çулхи пӗрлештернӗ бюджетӗнче вӗренӳ ӗҫӗ валли тунӑ тӑкак 34,3 процентпа танлашать.
Республикӑра шкулчченхи вӗренӳ хастарлӑн аталанать. 2020 ҫулхи авӑн уйӑхӗн 1-мӗшӗ тӗлне 333 ача садӗнче тата 201 шкулта шкулчченхи пӗлӗве тата пӑхса асӑрхаса тӑрассипе ҫыхӑннӑ пулӑшӑва 64,3 пин ытла ача илнӗ. Унсӑр пуҫне шкулчченхи ӳсӗмри ачасене пӑхса асӑрхаса тӑрассипе ҫыхӑннӑ пулӑшӑва виҫӗ уйрӑм предприниматель кӳрет (25 ача). 2015 ҫултан пуҫласа 2019 ҫул тӗлне шкулчченхи вӗренӗве юрӑхлӑ тӑвас тӗллевпе 26 ача сачӗн ҫуртне тунӑ тата юсаса ҫӗнетнӗ, 5,1 пин ытла вӗренӳ вырӑнӗ йӗркеленӗ. 1 ҫултан пуҫласа 7 ҫула ҫитичченхи ӳсӗмри ачасен 69,1 проценчӗ шкулчченхи пӗлӗве тӗрлӗ майпа илет. Виçӗ çултан аслӑрах ачасене пурне те ача сачӗсенче вырӑнсемпе тивӗçтернӗ, 1,5 çултан пуçласа 3 çула çитичченхи ачасенчен 
72,1 проценчӗ шкулчченхи пӗлӗве илме пултарать. 
Пӗтӗмӗшле пӗлӳ паракан 417 организацире 140767 ача вӗренет, вӗсенчен 7779 ача (5,5 процент) иккӗмӗш сменӑра пӗлӳ илет. Республикӑра мӗнпур ачана, вӗсем ӑçта пурӑннине тата ашшӗ-амӑшӗн тупӑшне пӑхмасӑр, лайӑх пахалӑхлӑ пӗлӳ илме майсем туса панӑ. 2015–2019 çулсенче Чӑваш Республикин вӗренекенӗсем Пӗтӗм Раççейри шкул ачисен олимпиадинче 143 малти вырӑн çӗнсе илнӗ. 
"Вӗренӳ" наци проекчӗн "Кашни ачан çитӗнӗвӗ" Чӑваш Республикин регион проекчӗ шайӗнче Ҫӗнӗ Шупашкарти химипе механика техникумӗнче ачасен иккӗмӗш "Кванториум" технопаркне уçнӑ. Кунта çулталӑкра 400 ача тӳлевсӗр вӗренет.
"И.Н. Ульянов ячӗллӗ ЧПУ" АПП ФПБВУ никӗсӗ çинче ачасен хальхи пӗлӳлӗхне аталантаракан центрне – С.А. Абруков ячӗллӗ наука колла-борацийӗн çуртне – уçнӑ. Кунта шкул ачисене хальхи вӑхӑт ыйтакан 
IТ-сфера, инженери, робототехника енӗсемпе вӗрентеççӗ. 2019 çулта 400 ытла çын асӑннӑ Центр резиденчӗсем пулса тӑнӑ. 
Ачасемпе çамрӑксен пултарулӑхӗпе талантне "Ӑслӑлӑх", "Ӳнер" тата "Спорт" енсемпе тупса аталантаракан "Эткер" центр йӗркеленӗ. Ҫавӑн пекех Центр никӗсӗ çинче ачасен хушма пӗлӗвӗн регионти тытӑмне аталантарассине, тӗрлӗ типлӑ вӗренӳ организацийӗсем сетьре хутшӑнса ӗҫлессине тивӗçтерекен Ачасен хушма пӗлӗвӗн модельлӗ центрӗ ӗçлет.
"Цифра вӗренӗвӗн хутлӑхӗ" проект шайӗнче Канашри педагогика колледжӗн никӗсӗ çинче 500 ачана йышӑнма пултаракан ачасен цифра вӗренӗвӗн "IТ-куб" центрне уçнӑ. 
2019 çулта хушма пӗлӳ паракан программӑсемпе вӗренекен 5 çултан пуçласа 18 çула çитичченхи ачасен шучӗ 73 процента ҫитнӗ.
Вӑтам сыпӑкри специалистсене тата ӗç кадрӗсене республикӑра професси пӗлӗвӗ паракан 25 организацире тата аслӑ пӗлӳ паракан вӗренӳ организацийӗсен 5 филиалӗнче хатӗрлеççӗ. Вӗсенче 27 пин ытла студент вӗренет. 
Ӗç профессийӗсен инсталляцийӗн центрӗсем, ӗçлевлӗх квалификацийӗн нумай функциллӗ центрӗсем, ресурссен профильлӗ центрӗсем, вӗренӳ центрӗсем тата професси квалификацийӗн корпоративлӑ центрӗсем уçӑлнӑ, Шупашкарти электромеханика колледжӗн никӗсӗ çинче "Автоматизаци, радиотехника тата электроника" специализаципе промышленность тата инженери технологийӗсен облаçӗнчи регионсен хушшинчи Компетенцисен центрне туса хунӑ.
Ворлдскиллс Раҫҫей юхӑма Раççей регионӗсенчен Чӑваш Ен иккӗмӗш пулса хутшӑннӑ. 2012–2019 çулсенче 63 компетенципе регион шайӗнче 
сакӑр чемпионат ирттернӗ. 9 медаль çӗнсе илсе тата командӑпа 16-мӗш вырӑн йышӑнса Чӑваш Енӗн пӗрлештернӗ команди "Ҫамрӑк ӑстаçӑсем (Ворлдскиллс Раҫҫей)" VII Наци чемпионачӗн финалӗнче ӑнӑçлӑ ӑмӑртнӑ.
2020/21 вӗренӳ ҫулӗнче Чӑваш Республикин территорийӗнче аслӑ пӗлӳ паракан 10 вӗренӳ организацийӗ ӗҫлет, вӗсенче 34381 студент пӗлӳ илет.
Экономикӑна модернизацилекен условисенче производство процесĕсене автоматизацилесси пурнӑçа анлӑн кӗрсе пыракан лару-тӑрура ӗҫлеме пултаракан профессионалсен çӗнӗ ӑрӑвне вӗрентсе хатӗрлес ыйту тухса тӑрать.
Компьютер технологийӗсен аталанӑвӗ, тӗрлӗ отрасльте çӗнӗ продуктсем туса кӑларни специалистсен пӗлӗвӗпе хӑнӑхӑвӗсене анлӑлатма, професси ӗç-хӗлӗнче çӗнӗ ҫул-йӗр (вӗсен хушшинче биотехнологи, мехатроника тата мобильлӗ робототехника, автоматизациленӗ системӑсен, инфокоммуникаци сечӗсен тата çыхӑну системин информаци хӑрушсӑрлӑхӗ, биотехникӑпа медицина аппарачӗсемпе системисем тата ытти те) йӗркелеме хистет.
Чӑваш Республикин электротехника кластерӗнчи мӗнпур малта пыракан предприятире те ӗç кадрӗсене хатӗрлекен центрсем туса хунӑ, унта ятарласа хатӗрленӗ программӑсем тӑрӑх потребитель-отрасльсен энергообъекчӗсене йӗркелекен тата вӗсемпе усӑ куракан персонала вӗрентеççӗ, çавӑн пекех реле хӳтӗлевӗпе автоматики службин специалисчӗсем валли квалификацие ӳстермелли курссем ирттереççӗ. Ҫак центрсенче Чӑваш Республикин аслӑ вӗренӳ заведенийӗсенчи электротехника облаçӗнчи студентсем производство практикинче пулаççӗ, нумайӑшӗ 2–3 курсра чухнех ӗçе вырнаçаççӗ.
Чӑваш Республикин электротехника кластерӗнчи предприятисем республика территорийӗнчи аслӑ пӗлӳ паракан тӗп заведенисемпе тачӑ çыхӑнса ӗçлеççӗ, çавӑн пекех вӗренӳ заведенийӗсен наукӑпа техника никӗсне йӗркелеме тӳрремӗн хутшӑнаççӗ.
2016/17 вӗренӳ çулӗнче НПП "ЭКРА" ТМЯО нумай функциллӗ комплексӗн никӗсӗ çинче "И.Н. Ульянов ячӗллӗ ЧПУ" АПП ФПБВУн энергетикӑпа электротехника факультечӗн электроприводсене ӗçлеттерекен автоматизациленӗ системисен база кафедри уçӑлнӑ.
2019 çулта НПП "ЭКРА" ТМЯО пулӑшнипе "И.Н. Ульянов ячӗллӗ ЧПУ" АПП ФПБВУнче "Цифрӑллӑ подстанци" наукӑпа вӗренӳ комплексӗ уçӑлнӑ.
Раççей Федерацийӗн вӗренӳ тата наука министерствин "ОПК валли кадрсем" тата "ОПК çӗнӗ кадрӗсем – 2016" проектсен шайӗнче "ЭЛАРА" АО "И.Н. Ульянов ячӗллӗ ЧПУ" АПП ФПБВУнче пысӑк квалификациллӗ кадрсене тӗллевлӗ хатӗрленӗ çӗре хутшӑнать. "ЭЛАРА" АОпа "И.Н. Ульянов ячӗллӗ ЧПУ" АПП ФПБВУ хушшинчи килӗшӳ тӑрӑх университетра пӗрлехи наукӑпа тӗпчев лабораторине йӗркеленӗ. 
Регионсем хушшинчи Компетенцисен центрӗсене (малалла – МЦК) йӗркелессипе çыхӑннӑ пысӑк масштаблӑ проекта пурнӑçа кӗртекен Раççейри 7 регионтан пӗри Чӑваш Республики пулса тӑчӗ. 2016 çулта Шупашкарти электромеханика колледжӗн никӗсӗ çинче "Автоматизаци, радиотехника тата электроника" специализаципе промышленность тата инженери технологийӗсен сферинчи МЦК йӗркеленӗ.
2018 çулта "ШЭАЗ" АО пулӑшнипе "И.Н. Ульянов ячӗллӗ ЧПУ" АПП ФПБВУ никӗсӗ çинче электроникӑпа энерги тухӑçлӑхӗ облаçӗнчи Вӗренӳ технологийӗсен центрӗ уçӑлнӑ. Ҫак Центр профессорсемпе преподавательсен йышне тата университетӑн техника факультечӗсенче вӗренекенсене актуаллӑ продукципе тата Чӑваш Республикин электротехника кластерӗнчи предприятисен элементлӑ базипе тӗплӗн паллашма пулӑшать.
Мускаври политехника университечӗн Шупашкарти институчӗн (филиалӗн) никӗсӗ çинче ятарлӑ программӑсене пурнӑçа кӗртекен центр пулса тӑракан Наукӑпа техника сферинчи пӗчӗк калӑпӑшлӑ предприятисене аталанма пулӑшакан фондӑн регионти представителӗ ӗçлет.
Ҫамрӑк кадрсене илӗртес тата çирӗплетес тесе учрежденисенче çамрӑк ученӑйсемпе преподавательсене пулӑшакан фондсем йӗркеленеççӗ, наука тӗпчевӗсем тума, студентсене, аспирантсене, çамрӑк преподавательсемпе специалистсене экспериментсем тума наукӑпа тӗпчев оборудованийӗпе тивӗçтерекен çӗнӗ вӗренӳ тата наукӑпа производство лабораторийӗсем уçӑлаççӗ.
Ҫамрӑксене наукӑпа тӗпчев ӗҫне явӑҫтарас тӗллевпе Чӑваш Республикинче кашни ҫулах 200 ытла наука мероприятийӗ йӗркелесе ирттереҫҫӗ. Республикӑра ҫулсерен "Ҫулталӑк аспиранчӗ", "Чи лайӑх ҫамрӑк ӑсчах" конкурссем, аслӑ шкулсен ҫамрӑк преподавателӗсен "Уҫӑ лекци" фестивалӗ, вӗренекен ҫамрӑксен регионсем хушшинчи "Юность Большой Волги" ӑслӑлӑхпа пултарулӑх фестиваль-конференцийӗ иртеҫҫӗ.
Инновациллӗ ӗç-хӗле аталантарас шайра аслӑ пӗлӳ паракан заведенисен никӗсӗсем çинче транспорт тата ял хуçалӑх машинисене тӑвакан инжиниринг центрӗ, "ЭЛАРА" АО пулӑшнипе "Управленин вырнаҫтарса лартакан системине туса хатӗрлесси" наукӑпа тӗпчев лабораторийӗ, "Чӑваш Енӗн ПЦ" АНО, РВА Г.Н. Волков академик ячӗллӗ этнопедагогикӑн наукӑпа тӗпчев институчӗ йӗркеленӗ тата ӗҫлеҫҫӗ. 
Республикӑра 153 пин ытла çынна пӗрлештерекен çамрӑксемпе ачасен 2,8 пин ытла пӗрлешӗвӗ ӗçлет. Ачасемпе тата çамрӑксемпе ӗçлемелли инновациллӗ проектсемпе эксперименталлӑ проектсен республикӑри конкурсне ҫамрӑксен обществӑлла пӗрлешӗвӗсем кашни ҫулах хутшӑнаççӗ. 2014–2019 çулсенче пӗтӗмӗшле хакӗ 900 пин тенкӗрен те иртекен 33 проекта пурнӑçа кӗртме пулӑшнӑ. 
Ҫивӗч ыйтусем:
пӗтӗмӗшле пӗлӳ паракан организацисенче иккӗмӗш смена пурри. Иккӗмӗш смена ыйтӑвне татса пама 2025 çулччен 13 муниципаллӑ районпа хула округӗнче 10485 вырӑнлӑх 22 шкул тумалла тата юсаса ҫӗнетмелле;
професси вӗренӗвӗн тытӑмӗ, пӗтӗм Раççейри пекех, вӑтам професси пӗлӗвӗ енӗпе квалификациллӗ рабочисемпе специалистсене хатӗрлессин калӑпӑшӗ сахалланӑ чухне аслӑ пӗлӳ парасси ҫине куçни;
техника специальноçӗсен профессорӗсемпе преподавателӗсен йышӗ ватӑлни тата абитуриентсем республика тулашне вӗренме кайни;
ял ҫӗрӗнче вырнаҫнӑ пӗтӗмӗшле пӗлӳ паракан организацисенче педагогика кадрӗсем ҫитменни;
республикӑн пӗтӗмӗшле пӗлӳ паракан организацийӗсенче педагогика кадрӗсем çитменни;
хула тулашӗнчи ачасен кану тата сиплев организацийӗсен хисепӗ чакни. Республикӑра ачасен кану тата сиплев организацийӗсен шучӗ ҫуртсен аварилӗхне пула пӗчӗкленни палӑрать;
хальхи стандартсемпе малта пыракан технологисене тивӗçтерекен чи кирлӗ те малашлӑхлӑ профессисемпе специальноçсене илме пулӑшакан професси вӗренӗвӗн организацийӗсен пурлӑхпа техника никӗсӗ вӑтам професси пӗлӗвӗн çӗнӗ ФПВС требованийӗсене тивӗҫтерменни;
професси вӗренӳ организацийӗсем, социаллӑ сферӑпа экономикӑн чӑн секторӑн предприятийӗсем тата Чӑваш Республикин ӗç тӑвакан влаç органӗсем кирлӗ шайра çыхӑнса ӗçлеменни;
вӗренӳ организацийӗсен хальхи инфратытӑмне модернизацилемелли тата кивелсе çитнин кӑтартӑвӗ 50 тата унран ытларах процентпа танлашакан çуртсемпе усӑ курма пӑрахмалла пулни.
Приоритетлӑ ҫул-йӗрсем:
1. Хушма пӗлӳ системине аталантарасси.
Ҫынна пур енлӗ аталантарма, техника пултарулӑхӗн программисемпе вӗренекен ачасен шутне пысӑклатма çак принципсем çине таянса ӗçлекен хушма пӗлӳ системине ҫакӑн пек майсемпе аталантармалла:
кластер меслечӗ;
çывӑхра пулмалли принцип;
çӗнӗ вӗренӳ технологийӗсемпе усӑ курни;
регионти кадрсен стандартне пурнӑçлас тӗллевпе вӗренӳ системин ҫыхӑнуллӑ сыпӑкӗсемпе усӑ курни: шкул – хушма пӗлӳ паракан учрежденисем – професси пӗлӗвӗ паракан организацисем – аслӑ пӗлӳ паракан организацисем – предприяти.
2024 çул тӗлне республикӑра 3 куҫӑмлӑ "Кванториум" технопарк, ачасен цифра вӗренӗвӗн 2 "IТ-куб" центрӗ, "IТ-куб" принципӗпе йӗркеленӗ ял хуçалӑх тӗллевлӗ 2 наукӑпа вӗрентӳ лабораторине тума, пӗтӗмӗшле пӗлӳ паракан 81 организацин пурлӑхпа техника никӗсне физкультурӑпа спорт занятийӗсем валли çӗнетме палӑртнӑ. 2020 çулта шкулсенче "Ӳсӗм вырӑнӗ" цифрӑпа гуманитари профилӗсен 42 центрне, куҫӑмлӑ "Кванториум" технопарк, ачасен цифра вӗренӗвӗн "IТ-куб" центрне уçассине, 22 спортзал юсассине плана кӗртнӗ. Ҫакӑ хушма пӗлӳ илекен ачасен хисепне 80 процента çитерме, ҫав шутра техника тата çут çанталӑкпа наука ҫул-йӗрлӗ пӗрлешӳсенче ӑс пухакан ачасен шутне 20 процент таран ӳстерме пулӑшать.
2. Професси суйласа илме пулӑшакан тытӑма аталантарасси.
Ҫамрӑксем ӗç профессийӗсене килӗштерччӗр, вӗсене хӑйсен интере-сӗсемпе туртӑмӗсене шута илсе суйлса илччӗр тесе республикӑра çулталӑкне икӗ хутчен ӗҫ профессийӗсемпе паллаштаракан эрне иртет. 2018 çултан пуçласа Чӑваш Республики шкул ачисене профессисемпе ачаранах паллашма пулӑшакан "Пуласлӑха билет" федераци проектне пилот йӗркипе хутшӑнать. 2019 çулта ҫав проекта 8,7 пин вӗренекен хутшӑннӑ, вӗсенчен 1000 ытларахӑшӗ пулас профессипе ял хуçалӑх отраслӗсем валли кадрсем хатӗрлекен техникумсенче тӗплӗнрех паллашма пултарнӑ. 
3. Ял хуçалӑх отраслӗ валли вӑтам сыпӑкри специалистсем хатӗрлекен тытӑма аталантарасси.
Ял хуҫалӑх отраслӗ валли кадрсем хатӗрлес ӗҫе аслӑ пӗлӳ паракан "Чӑваш патшалӑх аграри университечӗ" ФПБВУ тата професси пӗлӗвӗ паракан пилӗк организаци (Чӑваш Ен Вӗренӳ министерствин Патӑрьелӗнчи агропромышленность техникумӗ, Чӑваш Ен Вӗренӳ министерствин Вӑрнарти ял хуҫалӑх техникумӗ, Чӑваш Ен Вӗренӳ министерствин Етӗрнери агротехника техникумӗ, Чӑваш Ен Вӗренӳ Министерствин Сӗнтӗрвӑрринчи технологи техникумӗ, Чӑваш Ен Вӗренӳ Министерствин Ҫӗрпӳри аграрипе технологи техникумӗ) пурнӑҫлать. Професси пӗлӗвӗ паракан организацисенче 3 пин ытла студент вӗренет, вӗсенчен 1396-шӗ – ял хуҫалӑх отраслӗн профессийӗсемпе тата специальноҫӗсемпе пӗлӳ илет.
2019 ҫулта Чӑваш патшалӑх аграри университечӗн 4 факультетӗнче 4014 студент вӗреннӗ. 2018 ҫултан пуҫласа аслӑ пӗлӳ паракан "Чӑваш патшалӑх аграри университечӗ" ФПБВУра Наука тӗпчевӗсем ирттермелли тата вӗренӳ ӗҫне тивӗҫтермелли сӑнав лаборатори центрӗ ӗҫлет. Чи ҫӗнӗ тишкерӳ технологийӗсемпе тата меслечӗсемпе (ҫав шутра ПЦР-анализ тата бактериологи тӗпчевӗ ) усӑ курни ял хуҫалӑх чӗр таварне тата унран туса кӑларакан таварсене, апат-ҫимӗҫ продукчӗсене, хӑмлана, выльӑх апачӗсене, удобренисене, ҫут ҫанталӑкӑн тӗрлӗ объектне (шыва, тӑпрана), дистилляциленӗ шыва, дезинфикацилекен хатӗрсене тӗплӗн тӗпчесе тишкерме май парать.
Хальхи вӑхӑтра вӑтам сыпӑкри специалистсене вӗрентсе хатӗрлес ӗҫ республикӑри экономикӑн аграри секторӗнчи кирлӗлӗхпе килӗшсе тӑманни палӑрать. Унсӑр пуҫне, экономикӑн аграри секторӗ валли специалистсем вӗрентсе хатӗрлекен професси вӗренӗвӗн организацийӗсен пурлӑхпа техника никӗсне ҫӗнетес ӗҫе туса ирттермелле.
4. Аслӑ пӗлӳ паракан тытӑма аталантарасси. 
республикӑри экономика нушисене тивӗçтерме вӗренӳ тытӑмӗнче пысӑк ӑсталӑхлӑ кадрсем хатӗрлессине аталантарасси, ҫав шутра:
"И.Н. Ульянов ячӗллӗ ЧПУ" АПП ФПБВУе Раççей Федерацийӗн Энергетика министерстви хатӗрлекен отрасль проектне пурнӑçа кӗртме инженерсем хатӗрлекен, çӗнӗрен вӗрентсе хатӗрлекен тата квалификацие ӳстерекен аслӑ вӗренӳ заведенисен переченьне кӗртесси;
"И.Н. Ульянов ячӗллӗ ЧПУ" АПП ФПБВУе "Электроэнергетика тата электротехника" ҫул-йӗр енӗпе вӗрентсе хатӗрлеме йышӑнмалли ҫирӗплетнӗ цифрӑна пысӑклатасси;
"И.Н. Ульянов ячӗллӗ ЧПУ" АПП ФПБВУн инфратытӑмне аталан-тарасси:
аслӑ вӗренӳ заведенийӗсен çӗнӗ общежитийӗсене тӑвасси тата пуррисене юсаса ҫӗнетесси ("Студентсен кампусӗ – çӗнӗ пахалӑх – çӗнӗ майсем" проект, 2021–2025 çулсем);
спорт инфратытӑмне (бассейн, нумай функциллӗ уçӑ спорт площадкисем тата ыт. те) аталантарасси, ҫав шутра чупу çулӗ, футбол уйӗ, урамри тренажерсен вырӑнӗ, воркаут тата стритбол площадки вырнаҫтарнӑ универсаллӑ площадка туса уçӑ типлӑ физкультурӑпа сывлӑха çирӗплетекен комплекс тӑвасси;
"И.Н. Ульянов ячӗллӗ ЧПУ" АПП ФПБВУн Культура керменне, унӑн никӗсӗ çинче Чӑваш Республикин Ҫамрӑксен культурин центрӗ тӑвас тӗллевпе, реконструкцилесси;
"И.Н. Ульянов ячӗллӗ ЧПУ" АПП ФПБВУ никӗсӗ çинче "Син-Энергия" индустриаллӑ инновацисене аталантаракан центр йӗркелесси.
Центрӑн тӗп задачи республика экономикин чӑн секторӗнчи предприятисен çивӗч ыйтӑвӗсемпе наукӑпа тӗпчев ӗçӗсен проект умӗнхи тапхӑрне йӗркелесси тата инновациллӗ продукцисен пысӑк технологиллӗ производствине туса хурасси тата аталантарасси, промышленность отраслӗсен тата цифра технологийӗсен чиккинче професси пӗлӗвӗ паракан тӗп программӑсемпе ҫыхӑнтарса хатӗрленине шута илсе, машина тӑвакан, хими технологийӗ, строительство тата интеллектуаллӑ энергетика облаçӗсем валли специалистсем хатӗрлекен системӑна туса хума патшалӑх пулӑшӑвӗ илес тӗллевпе малашлӑхлӑ пӗрлехи ӗçсен актуаллӑ переченьне хатӗрлесси пулса тӑрать.
Центр задачисен шутне çавӑн пекех электроэнергетикӑпа электротехника облаçӗсен тата çак облаçсенчи информаци технологийӗсен, çав шутра киберхӑрушсӑрлӑх, кадрсене хатӗрлессине йӗркелесси тата ӑна лайӑхлатасси кӗрет. Проекта пурнӑçланин тӗп результачӗ – Раççейӗн ӑс-хакӑл электроэнергетика системине тумалли вӑрах вӑхӑтлӑх программине ӑслӑлӑхпа, инженерипе тата кадрсемпе тивӗçтерни шутланать.
Ҫӗнӗ наукӑпа инженери практикисем йӗркеленсе ҫитнӗ хыççӑн ӑс-хакӑл энергетика хутлӑхӗнче специалистсене йышлӑ хатӗрлеме вӗренӗвӗн çӗнӗ стандарчӗсене туса хатӗрлеме палӑртаççӗ;
вӗренӳ тытӑмне ял хуҫалӑх отраслӗн нушисене тивӗҫтерме пысӑк ӑсталӑхлӑ кадрсем вӗрентсе хатӗрлес ыйтусемпе аталантарасси:
аслӑ пӗлӳ паракан "Чӑваш патшалӑх аграри университечӗ" ФПБВУ никӗсӗ ҫинче, отрасль организацийӗсене хутшӑнтарса, АПКне мала иртсе аталантармалли наукӑпа вӗренӳ полигонне тӑвасси;
аслӑ пӗлӳ паракан "Чӑваш патшалӑх аграри университечӗ" ФПБВУ никӗсӗ ҫинче хӑмла лартса ӳстерес ӗҫре инноваци технологийӗсене ӗҫе кӗртекен регионсем хушшинчи наукӑпа практика центрне йӗркелесси.
И.Я. Яковлев ячӗллӗ ЧППУ вӗренӳ организацийӗнче ҫамрӑк кадрсене ӗҫлеме хӑварас шутпа университет преподавателӗсем валли нумай хваттерлӗ ҫурт – учитель ҫурчӗ тӑвасси. Унӑн пӗрремӗшпе иккӗмӗш хучӗсене 
1–3 ҫулсенчи ачасен яслийӗ валли уйӑрма палӑртнӑ. Чӑваш Республикин Ипотека корпорацийӗ пулӑшнипе асӑннӑ аслӑ шкул преподавателӗсем валли процент ставкине 8,5 пуҫласа 10,5 процент шайӗнче ҫирӗплетнӗ.
Унсӑр пуçне, ҫакна тума палӑртнӑ:
çӗнӗ ача сачӗсемпе шкулсем тӑвасси;
3 çулчченхи ачасене аталанма условисем туса парасси, шкулчченхи вӗренӗве çемьере илекен ачасен ашшӗ-амӑшне психологипе педагогика, методика тата консультаци пулӑшӑвӗн программисене пурнӑçласси;
пӗтӗмӗшле пӗлӳ паракан организацисенче çӗнӗ вырӑнсем йӗркеленӗ май пӗтӗмӗшле пӗлӳ юрӑхлӑхне тата унӑн пахалӑхне ӳстересси, çав шутрах хальхи вӑхӑтри архитектурӑпа план йышӑнӑвӗсене шута илнӗ вӗренӳ объекчӗсене тӑвасси, 2025 çул тӗлне федераци патшалӑх вӗренӳ стандарчӗпе килӗшӳллӗн вӗренӳ ӗç-хӗлне пӗр сменӑпа йӗркелесе пӗтӗмӗшле пӗлӳ паракан организацисен тӳпине 100 процента çитересси;
пур шайри вӗренӳ организацийӗсем те сывлӑх тӗлӗшӗнчен хавшак ачасемшӗн юрӑхлӑ пулнине ӳстересси;
пӗтӗмӗшле пӗлӳ паракан организацисенчи учительсен 50 процентӗнчен кая мар йышне явӑҫтарассине шута илекен педагогика ӗçченӗсен професси ӳсӗмӗн наци системине ӗҫе кӗртесси;
хальхи вӑхӑтри стандартсемпе тата паха технологисемпе килӗшӳллӗн кирлӗ, çӗнӗ тата малашлӑхлӑ профессисемпе специальноçсен çӗнӗ патшалӑх вӗренӳ стандарчӗсене ӗҫе кӗртесси;
професси вӗренӗвне модернизацилесси, çав шута адаптивлӑ, практика тӗллевлӗ тата çаврӑнӑçуллӑ вӗренӳ программисене кӗртсе;
"Ҫамрӑк ӑстаçӑсем (Ворлдскиллс Раҫҫей)" юхӑма аталантарасси, наци тата тӗнче чемпионачӗсене хутшӑнасси;
пӗтӗмӗшле аталантаракан хушма программӑсене пурнӑçа кӗртме професси пӗлӗвӗ паракан организацисене, аслӑ пӗлӳ паракан организацисене, çавӑн пекех спорт, культура, наука организацийӗсене, обществӑлла организацисене тата экономикӑн чӑн секторӗнчи организацисене, ҫав шутра сетьре хутшӑнса ӗçлес мелпе усӑ курса, хутшӑнтарасси;
ӗçлекен граждансен хӑйсен професси пӗлӗвне тӑтӑш çӗнетсе тӑмалли тата профессире çӗнӗ хӑнӑхусене алла илмелли тытӑма йӗркелесси (кӑмӑл тӑвакансем пурте цифра экономикин компетенцийӗсене алла илнине шута илсе);
граждансене професси тӗлӗшӗнчен аталанма тата карьера тӗлӗшӗнчен ӳсме майсем туса парас тӗллевпе професси конкурсӗсен тытӑмне йӗркелесси;
наставниклӑха аталантарма, обществӑлла пуçарусемпе проектсене, çав шутра ырӑ тӑваслӑха (волонтерлӑха) пулӑшса пыма условисем тӑвасси;
аслӑ пӗлу паракан организацисенче тата наука организацийӗсенче вӗренекен ют çӗршыв гражданӗсен хисепне икӗ хутран кая мар ӳстересси, çавӑн пекех вӗсенчен чи лайӑххисене Раççей Федерацийӗнче ӗçпе тивӗҫтермелли мерӑсене пурнӑçласси;
наука тӗпчевӗсемпе туса хатӗрленӗ ӗçсен, инновациллӗ ӗç-хӗлӗн малта пыракан инфратытӑмне тӑвасси.
Тӗнче стандарчӗсене шута илсе кадрсене хатӗрлессин тухӑçлӑ модельне туса хума Чӑваш Республикинче промышленность ӳсӗмне кадрсемпе тивӗҫтермелли регион стандартне пурнӑçа кӗртес ӗçе малалла тӑсӗç, çакӑ специалистсене хатӗрлессин хальхи тӗнче тенденцине тата практикине шута илме, вӗренӳ программисене производствӑри условисемпе тачӑрах çывӑхлатма май парать. Ҫакӑ вӗренӳ системинче приоритет пулса тӑрать, студентсене професси хӑнӑхӑвӗсене практикӑра ӑса хывма условисем туса парать. Ӗçе вырнаçнӑ чух çамрӑк специалистӑн хӑнӑху тапхӑрӗ кӗскелни, предприятин çӗнӗ сотрудника вӗрентмелли тӑкакӗсене чакарни тата производствӑн экономика тухӑçлӑхне ӳстерни тӗп кӑтарту пулса тӑрать.
2035 ҫул тӗлне кӗтекен кӑтартусем:
шкулчченхи ӳсӗмри ачасене шкулчченхи вӗренӳ организацийӗсенче вырӑнсемпе тивӗçтерессине 2019 çулхи 94,4 процентран 100 процент таран ӳстерни;
патшалӑхӑн (муниципалитетӑн) пӗтӗмӗшле пӗлу паракан организацийӗсенче пӗр сменӑпа вӗренекенсен тӳпине, патшалӑхӑн (муниципалитетӑн) пӗтӗмӗшле пӗлӳ паракан организацийӗсенчи мӗнпур вӗренекенсен шучӗпе танлаштарсан, 2019 çулхи 94,5 процентран 100 процент таран ӳстерни;
çамрӑксен обществӑлла пӗрлешӗвӗсен ӗç-хӗлӗпе çыхӑннӑ 14 çултан пуçласа 30 çула çитичченхи çамрӑксен тӳпине, мӗнпур çамрӑксемпе танлаштарсан, 2019 çулхи 28 процентран 38 процент таран ӳстерни;
вӑтам професси пӗлӗвӗ паракан вӗренӳ программисемпе вӗренӳ ӗç-хӗлне йӗркелекен, вӗсенче пӗтӗмӗшле аттестаци кӑтартуллӑ экзамен формипе иртекен организацисен тӳпине 2019 çулхи 30,77 процентран пуҫласа 70 процент таран ӳстерни.

Чӑваш Республикин "Кашни ачан çитӗнӗвӗ" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ шайӗнче тӗрӗслӗх, пӗтӗмлӗх принципӗсене тӗпе хурса ачасемпе çамрӑксен пултарулӑхӗпе талантне тупса палӑртмалли, пулӑшмалли тата аталантармалли тата мӗнпур вӗренекене харпӑр хӑй вырӑнне тупма тата професси суйласа илме пулӑшас тӗллевлӗ тухӑçлӑ тытӑм йӗркелеме палӑртаҫҫӗ. 
Республикӑри ачасемпе çамрӑксен пултарулӑхӗпе талантне тупса палӑртмалли, пулӑшмалли тата аталантармалли центрта, Ҫӗнӗ Шупашкарти ачасен "Кванториум" технопаркӗнче, "И.Н. Ульянов ячӗллӗ ЧПУ" АПП ФПБВУ никӗсӗ çинчи ачасен хальхи пӗлӳлӗхне аталантармалли центрӗнче ачасем техника пултарулӑхӗн çӗнетнӗ программисем тӑрӑх вӗренеççӗ. 
Ял ҫӗрӗнче вырнаҫнӑ пӗтӗмӗшле пӗлӳ паракан организацисенчи физкультурӑпа спорт занятийӗсем валли пурлӑхпа техника никӗсне ҫӗнетес ӗç малалла тӑсӑлать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
хушма пӗлӳ илекен 5 çултан пуçласа 18 çула çитичченхи ӳсӗмри ачасен пайне ӳстересси, 80 процент таран;
ачасен "Кванториум" технопарк ("Кванториум" куҫӑмлӑ технопарк) ӗçӗ-хӗлӗпе тата çут çанталӑкпа наука тата техника енлӗ пӗтӗмӗшле пӗлӳ паракан хушма программӑсемпе тивӗçтерекен, Раççей Федерацийӗн технологи аталанӑвӗн приоритетлӑ çул-йӗрӗсемпе килӗшсе тӑракан ытти проектсене хутшӑнакан ачасен шутне ӳстересси, 35 пин çын таран;
"Проектори", "Хальхи самана урокӗсем" уçӑ уроксен ярӑмӗсен тата майӗсем, функцийӗсем тата кӑтартӑвӗсем тӑрӑх аналогиллӗ професси суйласа илме пулӑшакан çул-йӗрлӗ ытти проектсене пурнӑҫланӑ опыта шута илсе уçӑ онлайн-уроксене хутшӑнакансен хисепне ӳстересси, 117 пин çын таран.

Чӑваш Республикин "Социаллӑ хастарлӑх" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проектне пурнӑçласси наставниклӑха аталантарма, обществӑлла пуçарусемпе проектсене, çав шутра ырӑ тӑваслӑха (волонтерлӑха) пулӑшса пыма условисем тӑвассине палӑртать.
Проект шайӗнче 2019 çулта хӑрушсӑрлӑх культурипе майсӑр лару-тӑру сферинчи ырӑ тӑваслӑха (волонтерлӑха) пулӑшакан ресурс центрне йӗркеленӗ. Центрта волонтерсем халӑха пушарсенче, аварисенче, хӑй тӗллӗн пулакан тата ытти инкексенче хӑйсене мӗнле тытмаллине вӗрентӗç.
Регион проектне вӗҫленӗ ҫул (2021 ҫул) тӗлне палӑртакан тӗллевлӗ кӑтартусем:
пӗтӗмӗшле пӗлӳ, вӑтам тата аслӑ пӗлӳ паракан вӗренӳ организацийӗсен никӗсӗ çинче йӗркеленӗ обществӑлла пӗрлешӳсен ӗç-хӗлӗпе çыхӑннӑ вӗрене-кенсен хисепне ӳстересси, 65 пин çын таран;
ырӑ тӑваслӑх (волонтерлӑх) ӗҫ-хӗлне явӑçтарнӑ граждансен хисепне ӳс-тересси, 45 пин çын таран;
пултарулӑх ӗç-хӗлне явӑçтарассипе çыхӑннӑ мероприятисене хутшӑнакан çамрӑксен тӳпине ӳстересси, Чӑваш Республикинчи мӗнпур çамрӑксен шучӗпе танлаштарсен 45 процент таран;
студентсен клуб юхӑмне явӑçтарнӑ студентсен тӳпине ӳстересси, Чӑваш Республикинчи мӗнпур студентсен шучӗпе танлаштарсен 70 процент таран.

Чӑваш Республикин "Ҫамрӑк ӑстаçӑсем (Професси вӗренӗвӗн 
конкурентлӑхне ӳстересси)" регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ професси вӗренӗвне модернизацилеме, çав шутра адаптивлӑ, практика тӗллевлӗ тата çаврӑнӑçуллӑ вӗренӳ программисене кӗртсе, палӑртать.
2024 çул вӗçне Чӑваш Республикинче федераци укçи-тенки шучӗпе професси енӗпе маларах вӗрентсе хатӗрлемелли центр тата хальхи вӑхӑтри пурлӑхпа техника никӗсӗ ҫинче 85 мастерскойран кая мар уçма палӑртнӑ. Ҫакӑ професси енӗпе хатӗрлекен тата хушма професси пӗлӗвӗ паракан тытӑма йӗркелеме, çавӑнпа пӗрлех кӑтартуллӑ экзамен тытма май парать, хальхи стандартсемпе тата малта пыракан технологисемпе, çав шутра Ворлдскиллс Раҫҫей стандарчӗсемпе, килӗшӳллӗн вӑтам сыпӑкри квалификациллӗ рабочисене, служащисемпе специалистсене вӗрентсе хатӗрлессине тивӗçтерет.
75 процентран кая мар техникумсемпе колледжсенче професси пӗлӗвӗ паракан организацисене ертсе пыма обществӑллӑ-ӗçлӗ пӗрлешӳсене явӑçтармалли тата ӗç паракансен представителӗсене хутшӑнтармалли тӗллевлӗ моделе ӗçе кӗртеççӗ. 
Професси пӗлӗвӗ паракан вӗренӳ заведенийӗсенче вӗренекенсене наставниклӑхӑн тӗрлӗ формисене явӑçтарӗç. Предприятисемпе организацисенче ӗçлекенсене, çав шутра экономикӑн чӑн секторӗнче, наставниклӑха явӑçтарни вӗренекенсене кирлӗ пӗлӳ илме, çавӑн пекех специалист-практиксен тӗслӗхӗ çинче харпӑр хӑй тата професси пӗлӳлӗхне ӳстерме пултараççӗ.
2024 çул вӗçне 300-тен кая мар преподавательпе производство вӗрентӗвӗн мастерӗсем Ворлдскиллс Раҫҫей Союзӗн опычӗ çинче никӗсленнӗ программӑсем тӑрӑх квалификацие ӳстерӗç, ӗҫтеш-предприятисенче практикӑра пулӗç. Вӗсенчен 100-тен кая мар йышӗ Ворлдскиллс Раҫҫей эксперчӗн сертификатне илӗ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
вӑтам професси вӗренӗвӗн вӗренӳ программисем тӑрӑх вӗренӳ ӗç-хӗлне пурнӑҫлакан организацисенчен вӗренсе тухакан тата кӑтартуллӑ экзамен мелӗпе усӑ курса аттестаци иртнӗ вӗренекенсен тӳпине ӳстересси, 25 процент таран;
вӑтам професси вӗренӗвӗн вӗренӳ программисем тӑрӑх вӗренӳ ӗç-хӗлне йӗркелекен, пӗтӗмӗшле аттестацие кӑтартуллӑ экзамен формипе ирттерекен организацисен тӳпине ӳстересси, 50 процент таран;
пӗр-пӗр компетенци енӗпе хальхи вӑхӑтри пурлӑхпа тата техникӑпа пуянлатнӑ мастерскойӗсен шутне ӳстересси, 85 единица таран;
професси енӗпе маларах вӗрентсе хатӗрлемелли центр 1-рен кая мар йӗркелесси.

Чӑваш Республикин "Хальхи шкул" регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн тӗллевӗ – пӗтӗмӗшле пӗлӳ паракан тӗп программӑсен содержанине тата вӗрентӳ технологине çӗнетсе Раççей Федерацине пӗтӗмӗшле пӗлӳ пахалӑхӗпе тӗнчери малта пыракан 10 çӗршыв шутне кӗртессине тивӗҫтересси.
Регион проектне пурнӑçлани мӗнпур муниципаллӑ районпа хула округӗнче "Технологи" предмечӗпе ытти предметсен содержанийӗпе вӗрентӳ меслечӗсене çӗнетме пулӑшать.
Регион проекчӗн тӗп мероприятийӗсен шутне пӗтӗмӗшле пӗлӗвӗн çӗнетнӗ ФПВСсене пурнӑçа кӗртесси, сывлӑх тӗлӗшӗнчен хавшак ачасене вӗренме юрӑхлӑ тунӑ программӑсемпе ӗçлекен педагогсен квалификацине ӳстересси, сывлӑх тӗлӗшӗнчен хавшак ачасене вӗренме юрӑхлӑ тунӑ вӗренӳ программисем тӑрӑх вӗренекенсемпе професси суйласа илме пулӑшакан ӗçсем ирттересси кӗреççӗ.
Регион проектне пурӑçлас тӗллевпе çакна тума палӑртнӑ:
цифра, çут çанталӑкпа наука тата гуманитари профильлӗ ял шкулӗсен пурлӑхпа техника никӗсне çӗнетесси;
цифра, çут çанталӑкпа наука тата гуманитари профильлӗ программӑсемпе вӗренекенсен шутне ӳстересси;
ял çӗрӗнче вырнаçнӑ пӗтӗмӗшле пӗлӳ паракан организацисенчи çӗнӗ вырӑнсен шутне ӳстересси;
коррекци шкулӗсен пурлӑхпа техника никӗсне çӗнетесси.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
çут çанталӑкпа наука, цифрӑпа гуманитари профильлӗ пӗтӗмӗшле пӗлӳ памалли тӗп тата хушма программӑсене пурнӑҫлама пурлӑхпа техника никӗсне ҫӗнетнӗ, ял ҫӗрӗнче тата пӗчӗк хуласенче вырнаҫнӑ пӗтӗмӗшле пӗлӳ паракан организацисен хисепне ӳстересси, 160 единица таран;
çут çанталӑкпа наука, цифрӑпа гуманитари профильлӗ пӗтӗмӗшле пӗлӳ памалли тӗп тата хушма программӑсемпе вӗренекенсен шутне ӳстересси, 
46 пин çын таран;
ял ҫӗрӗнче тата пӗчӗк хуласенче вырнаҫнӑ пӗтӗмӗшле пӗлӳ паракан организацисенче çӗнӗ вырӑнсен шутне ӳстересси, 228 вырӑн таран.

Чӑваш Республикин "Цифра вӗренӗвӗн хутлӑхӗ" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ мӗнпур вӗренӳ организацийӗсенче вӗренекенсен харпӑр хӑй аталанӑвӗпе харпӑр хӑй пӗлӗвӗн хаклӑхне информаципе коммуникаци ин-фратытӑмне çӗнетни, кадрсем вӗрентсе хатӗрлени, федераци цифра платформине туса хуни урлӑ йӗркелессине тивӗçтерекен ку чухнехи тата хӑрушлӑхсӑр цифра хутлӑхне ӗҫе кӗртмелли условисем туса хума палӑртать.
2024 çул вӗҫӗ тӗлне Чӑваш Республикин территоринче вырнаçнӑ мӗнпур вӗренӳ организацийӗсене интернет çыхӑнӑвӗпе тивӗçтермелле: хуласенче вырнаçнӑ вӗренӳ организацийӗсене – 100 Мб/ҫ кая мар хӑвӑртлӑхлӑ, ял çӗрӗсенче тата хула евӗр поселоксенче вырнаçнӑ вӗренӳ организацийӗсене – 50 Мб/ҫ кая мар хӑвӑртлӑхлӑ ҫыхӑнупа.
Вӗренӳ ӗç-хӗлӗпе çыхӑннӑ 200-тен кая мар ӗçчен хальхи вӑхӑтри технологисен пайӗнчи пӗлӳлӗхе ӳстерес тӗллевпе ҫулсерен квалификацие ӳстерекен курссенче вӗренме пултарӗ.
2024 çул тӗлне ачасен цифра вӗренӗвӗн "IT-куб" центрӗсен сетьне 
туса хумалла, ҫав шутрах федераци пулӑшӑвӗпе усӑ курса. Чӑваш Республикинче 2024 çул тӗлне çулталӑкне 1500 ачана хутшӑнтаракан ҫавнашкал 
3 центр тума палӑртнӑ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
пӗтӗмӗшле пӗлӳ, хушма пӗлӳ тата вӑтам професси пӗлӗвӗ паракан программӑсем тӑрӑх вӗренекенсен (вӗсем валли цифра вӗренӗвӗ профильне тата вӗренӗвӗн харпӑр хӑй планне цифра вӗренӗвӗ хутлӑхӗн федераци информаципе сервис платформине усӑ курса хатӗрлемелле) тӳпине ӳстересси, асӑннӑ программӑсемпе вӗренекенсен пӗтӗмӗшле йышӗпе танлаштарса, 
90 процент таран;
пӗтӗмӗшле пӗлӳ, хушма пӗлӳ тата вӑтам професси пӗлӗвӗ паракан программӑсене пурнӑçлакан, вӗренӳ ӗç-хӗлне цифра вӗренӗвӗ хутлӑхӗн федераци информаципе сервис платформине усӑ курса йӗркелекен вӗренӳ организацийӗсен шутне ӳстересси, мӗнпур вӗренӳ организацисен шучӗпе танлаштарса, 95 процент таран;
"горизонтальлӗ вӗрентӳ" тата яланхи пек мар вӗренӳ валли цифра вӗренӗвӗн хутлӑхӗн федераци информаципе сервис платформине усӑ куракан, пӗтӗмӗшле пӗлӳ памалли тата вӑтам професси пӗлӗвӗ памалли программӑсем тӑрӑх вӗренекенсен тӳпине ӳстересси, асӑннӑ программӑсемпе вӗренекенсен пӗтӗмӗшле йышӗпе танлаштарса, 20 процент таран;
цифра формипе "пӗр чӳрече" информаци сервисӗпе ("Раççей Федерацийӗнчи хальхи цифра вӗрӗнӗвӗн хутлӑхӗ") усӑ курса тапхӑрсемпе йӗркелекен аттестацие иртекен пӗтӗмӗшле пӗлӗвӗн педагогика ӗçченӗсен тӳпине ӳстересси, педагогика ӗçченӗсен пӗтӗмӗшле шучӗпе танлаштарса, 50 процент таран.

Чӑваш Республикин "Ачаллӑ çемьесене пӳлӑшу парасси" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн тӗллевӗ – ашшӗ-амӑшне (саккунлӑ представителӗсене) тата ашшӗ-амӑшӗн асӑрхавӗсӗр юлнӑ ачасене хӑйсен çемйисене усрава илес кӑмӑллӑ граждансене психологипе педагогика, вӗренекенсен ашшӗ-амӑшне методика тата консультаци пулӑшӑвӗ памалли майпа вӗсен вӗренӳпе воспитани ыйтӑвӗсенчи пӗлӳлӗхне ӳстерме условисем туса парасси (ҫав шутра 3 çулчченхи ачасен аталанӑвӗ енӗпе те).
Чӑваш Республикинче ашшӗ-амӑшне информаципе вӗренӳ пулӑшӑвӗ паракан тӗллевлӗ моделе пурнӑçа кӗртӗç, кунта çав шутрах ача сачӗсемпе шкулсенче шкул çулне çитмен ачасен ашшӗ-ӑмӑшне методика, психологипе педагогика, диагностика тата консультаци пулӑшӑвӗпе тӳлевсӗр тивӗçтерекен консультаци центрӗсем кӗрет.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
ачасен ашшӗ-амӑшне (саккунлӑ представителӗсене) тата ашшӗ-амӑшӗн асӑрхавӗсӗр юлнӑ ачасене хӑйсен çемйисене усрава илес кӑмӑллӑ граждансене панӑ психологипе педагогика, методика тата консультаци пулӑшӑвӗсен шутне ӳстересси, çав шутра коммерциллӗ мар организацисене явӑçтарса, çулталӑкне 100 пин единица таран;
психологипе педагогика, методика тата консультаци пулӑшӑвӗн пахалӑхне ырласа хакланӑ граждансен шутне ӳстересси, пулӑшу ыйтнисен пӗтӗмӗшле шучӗпе танлаштарса, 85 процент таран.

Чӑваш Республикин "Малашлӑхри вӗрентекен" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ пӗтӗмӗшле пӗлӳ паракан организацисенчи учительсен 50 процентӗнчен кая мар йышне хутшӑнтарса педагогика ӗҫченӗсен професси ӑсталӑхне тӑтӑшах ӳстерсе пымалли центрсем тата вӗренӳ тытӑмӗн аккредитациленӗ центрӗсене туса хуни шучӗпе педагогика ӗçченӗсен професси ӳсӗмӗн наци системине пурнӑçа кӗртме палӑртать.
Педагогсен 10 процентӗнчен кая мар йышӗ професси квалификацине хӑйсен ирӗкӗпе никама пӑхӑнмасӑр хак паракан мелпе ҫирӗплетӗ.
Пӗтӗмӗшле, хушма тата професси пӗлӗвӗ системинчи педагогика ӗçченӗсен 50 процентӗнчен кая мар йышӗ професси ӑсталӑхӗн шайне тӑтӑш вӗренӳ мелӗпе ӳстерӗç.
35 çулчченхи çамрӑк учительсене ӗçлеме пуçланӑ малтанхи 3 çул хушшинче тӗрлӗ майсемпе пулӑшу парӗҫ, çакӑ педагогика ӗçченӗсене професси тата социаллӑ йӑла хӑнӑхӑвӗсене алла илме условисем туса парать, аслӑ вӗренӳ заведенисенчен вӗренсе тухнисенчен чи лайӑххисене пӗтӗмӗшле пӗлӳ паракан организацисем ӗҫлеме йышӑнассине, педагогика коллективӗн йышӗн шайлашулӑхне тата Раççей шкулӗн йӑли-йӗркин çыхӑнӑвне тивӗçтерет. 
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
педагогика ӗçченӗсен професси ӳсӗмӗн наци тытӑмне хутшӑнакан пӗтӗмӗшле пӗлӳ паракан организацисенчи учительсен тӳпине ӳстересси, 50 процент таран;
професси квалификацине хӑйсен ирӗкӗпе никама пӑхӑнмасӑр хак паракан мелпе ҫирӗплетнӗ педагогика ӗçченӗсен тӳпине ӳстересси, 10 процент таран.

4.4. задача. Ӗҫ рынокне аталантарасси, халӑха ӗҫпе тивӗҫтересси

2035 ҫул тӗлне палӑртакан аталанӑва сӑнлани
Экономика тытӑмӗ улшӑннине пула ҫаврӑнӑҫуллӑ та лайӑх аталаннӑ ӗҫ рынокне йӗркелеме тӗллев лартнӑ, экономикӑн пысӑк технологиллӗ тата инновациллӗ секторӗсенче ӗҫлеме пысӑк ӑсталӑхлӑ специалистсем палӑрмаллах ытларах кирлӗ пулаҫҫӗ.
Ӗҫ рынокне аталантармалли тӗп ҫул-йӗрсем республикӑра йӑлана кӗнӗ отрасльсене те, экономикӑн ҫӗнӗ отраслӗсене те пысӑк ӑсталӑхлӑ кадрсене явӑҫтарас ӗҫе хавхалантарни, вӗренӳре, культура аталанӑвӗнче, предпринимательлӗх ӗҫӗнче, наукӑра тата инноваци ӗҫ-хӗлӗпе ытти сферӑсенче харпӑр хӑй пултарулӑхне туллин уҫса пама пулӑшакан сайра йышши майсем туса хуни пулса тӑрӗҫ.
Республикӑн лайӑх пахалӑхлӑ кадр вӑй-хӑватне тивӗҫтересси пурнӑҫӑн лайӑх условийӗсенчен, пӗлӳ шайӗнчен, сывлӑха сыхланинчен, канӑва йӗркеленинчен, професси ӗҫ-хӗлне Раҫҫей Федерацийӗн аталаннӑ субъекчӗсемпе тата ытти ҫӗршывсемпе шайлашуллӑн пурнӑҫлама майсем пулнинчен тӳрремӗнех килет.
Хальхи лару-тӑру
Шута илнӗ ӗҫсӗрлӗх шайӗ, ӗҫ вӑйӗн (экономикӑра вӑй хуракан ҫынсен) пӗтӗм йышӗпе танлаштарсан, 2020 ҫулхи кӑрлач уйӑхӗн 1-мӗшӗ тӗлне 0,70 процент шайӗнче пулнӑ. 
Халӑха ӗҫпе тивӗҫтерекен центрсенче регистрациленӗ ӗҫсӗр граждансен шучӗ 2020 ҫулхи кӑрлач уйӑхӗн 1-мӗшӗ тӗлне 4,2 пин ҫын шутланнӑ. Ӗҫ паракансем хӑйсене кирлӗ ӗҫченсен хисепне палӑртнин шучӗ 2020 ҫулхи кӑрлач уйӑхӗн 1-мӗшӗ тӗлне – 17,2 пин ҫын. 
Чӑвашстат кӑтартӑвӗсем тӑрӑх, ӗҫ укҫине вӑхӑтра тӳлеменнипе ҫыхӑннӑ парӑм 2020 ҫулхи кӑрлач уйӑхӗн 1-мӗшӗ тӗлне 36,4 млн. тенкӗпе танлашнӑ тата, 2019 ҫулхи раштав уйӑхӗн 1-мӗшӗнчи кӑтартусемпе танлаштарсан, 
5,7 млн. тенкӗ (13,6 процент) чухлӗ чакнӑ. Парӑмӑн пӗтӗм калӑпӑшӗ организацисен хӑйсен укҫи-тенки пулманнине пула йӗркеленнӗ. Федерацин Атӑлҫи округӗнчи субъектсем хушшинче 2020 ҫулхи кӑрлач уйӑхӗн 1-мӗшӗ тӗлне ӗҫ укҫи енӗпе пухӑннӑ парӑм шайӗ Киров облаҫӗнче, Тутарстан тата Пушкӑртстан республикисенче Чӑваш Енринчен пысӑкрах пулнӑ.
Ӗҫ укҫи енӗпе пухӑннӑ парӑмӑн пӗтӗмӗшле калӑпӑшӗнче 2020 ҫулхи кӑрлач уйӑхӗн 1-мӗшӗ тӗлне конкурслӑ производство ӗҫне пуҫарнӑ организацисен парӑмӗ 33,3 млн. тенкӗ е 91,5 процент шутланнӑ.
Ҫивӗч ыйтусем:
ӗҫ вӑйӗ кирлӗ пулни тата ӑна сӗнни хушшинчи шайлашусӑрлӑх производство ресурсӗсене тан мар пайланипе тата муниципалитет пӗрлӗхӗсен тан мар аталанӑвӗпе ҫыхӑнни;
халӑхӑн уйрӑм ушкӑнӗсен – ҫамрӑксен, инвалидсен, пӗчӗк ачаллӑ хӗрарӑмсен конкурентлӑхӗ пӗчӗк шайра пулнине кура ӗҫ рынокӗнче социаллӑ-демографи шайлашусӑрлӑх палӑрни.
Приоритетлӑ ҫул-йӗрсем:
республикӑра пахалӑхлӑ кадр вӑй-хӑватне йӗркелеме, тытса тӑма тата ӑна явӑҫтарма май паракан конкурентлӑ хутлӑха, инвестиципе инновацин, социаллӑ пурнӑҫпа вӗренӗвӗн лайӑх хутлӑхне туса хурса, йӗркелесси;
рабочи кадрӗсен профессипе ӑсталӑх шайне ӳстересси, ҫав шутра ӗҫ рынокӗнче малашне кадрсем кирлӗ пулассине шута илсе ӗҫсӗр граждансене професси енӗпе вӗрентессине тата хушма професси пӗлӗвӗ парассине йӗркелемелли майпа;
ҫамрӑксене ӗҫ рынокӗнче кирлӗ рабочи профессийӗсене суйласа илме, технологи аталанӑвӗпе тата наукӑпа ҫыхӑннӑ экономикӑн тӗллевӗсемпе килӗшсе тӑракан пысӑк шайри квалификацине илме пулӑшакан ведомствӑсем хушшинчи тытӑма аталантарасси;
предприниматель пӗрлӗхне Чӑваш Республикин экономика аталанӑвӗн приоритетлӑ ҫул-йӗрӗсен сферинче ҫӗнӗ ӗҫ вырӑнӗсем йӗркелеме хавхалантарасси;
ҫаврӑнӑҫуллӑ ӗҫ хутшӑнӑвӗсене, ҫав шутра дистанци мелӗпе ӗҫлессине йӗркелеме чӑрмантаракан чӑрмавсене тупса палӑртасси;
"сӑрӑ" ӗҫ рынокне легализацилес енӗпе ҫирӗп мерӑсем йышӑнасси, ҫакӑ республикӑри ӗҫ вӑйӗ урӑх вырӑна куҫасси майӗпен чакассине тивӗҫтерет;
сывлӑх енчен хавшак ҫынсене ӗҫе явӑҫтарма майсем туса парасси тата ӗҫлемен инвалидсене ӗҫе вырнаҫма пулӑшасси;
халӑха ӗҫ рынокӗнчи лару-тӑру ҫинчен тата экономикӑн тӗрлӗ отраслӗнче ӗҫе вырнаҫма майсем пурри ҫинчен пӗлтерсе тӑмалли тытӑма лайӑхлатасси;
ҫынсене ӗҫпе тивӗҫтермелли асӑрхавлӑ мерӑсене пурнӑҫласси, ӗҫсӗр граждансене урӑх ӗҫе явӑҫтармалли тухӑҫлӑ мелсене ӗҫе кӗртесси;
ҫӗнӗ информаци майӗсемпе усӑ курасси тата халӑха ӗҫпе тивӗҫтерекен сферӑри информаци ресурсӗсемпе пурте усӑ курма пултарассине тивӗҫтересси;
ӗҫсӗр граждансене патшалӑх паракан социаллӑ пулӑшӑвӑн тухӑҫлӑхне вӗсене ӗҫ шырама хавхалантарас тӗллевпе ӳстересси. 
2035 ҫул тӗлне кӗтекен кӑтартусем:
шута илекен ӗҫсӗрлӗх шайне ҫулталӑкра вӑтамран 0,55 процент таран чакарни;
Пӗтӗм тӗнчери ӗҫлев организацийӗн методологийӗ тӑрӑх шутласа палӑртакан ӗҫсӗрлӗх шайне ҫулталӑкра вӑтамран 3,5 процент таран чакарни.

Чӑваш Республикин "Ӗҫ тухӑҫлӑхне ӳстерес тӗллевпе ӗҫпе 
тивӗҫтерме пулӑшасси тата ӗҫ рынокӗн тухӑҫлӑхне ӳстересси"
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ предприятисенче ӗҫ тухӑҫлӑхне ӳстермелли мерӑсене пурнӑҫланине кура ӗҫпе тивӗҫтерессин шайне тытса пыма пулӑшма, кадрсене вӗрентсе хатӗрлемелли тытӑма ӗҫ тухӑҫлӑхне ӳстерессине тӗпе хуракан вӗрентӳ ҫул-йӗрӗсемпе килӗшӳллӗн йӗркелеме, ҫавӑн пекех проекта хутшӑнакан предприятисенче ӗҫпе тивӗҫтерекен инфратытӑма аталантарма тӗллев палӑртать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
организацисен ҫӗнӗрен вӗренсе ӑсталӑхне ӗҫ тухӑҫлӑхне ӳстерес тӗллевпе пысӑклатнӑ ӗҫченӗсен шучӗ – 1118 ҫынран кая мар;
ӗҫпе тивӗҫтерекен тытӑма ҫӗнетмелли пилотлӑ проектсене пурнӑҫланӑ халӑха ӗҫпе тивӗҫтерекен центрсен шучӗ – 6-ран кая мар;
халӑха ӗҫпе тивӗҫтерекен, пилотлӑ проектсене пурнӑҫланӑ центрсенче ӗҫ шырас енӗпе пулӑшу илнӗ ҫынсем вӗсен ӗҫӗпе кӑмӑллӑ пулни – 90 процент таран.

4.5 задача. Халӑха социаллӑ хӳтлӗх парас ӗҫе аталантарасси 

2035 ҫул тӗлне палӑртакан аталанӑва сӑнлани
Уйрӑм категорири граждансен (ваттисен, инвалидсен тата халӑхӑн 
питех куҫса ҫӳреймен ушкӑнӗсен, ачаллӑ ҫемьесен, ҫав шутра нумай ачаллӑ ҫемьесен тата ыт. те) пурнӑҫ шайне лайӑхлатасси ҫине, социаллӑ пулӑшӑва 
тата пулӑшу мелӗсене ятран уйӑрса парса, социаллӑ пулӑшу ӗҫӗсен юрӑхлӑхне тивӗҫтерсе, уйрӑмах тимлӗн пӑхма тытӑнӗҫ.
Халӑха социаллӑ хӳтлӗх парас ӗҫе аталантармалли шайра ҫакна тума палӑртнӑ:
патшалӑх пулӑшӑвне пӗр документа – заявление тӗпе хурса парасси;
Шупашкар хулинче социаллӑ пулӑшу паракан пӗрлехи центр туса хурасси, унӑн никӗсӗ ҫинче колл-центр тата даннӑйсене тишкерекен центр йӗркелесси;
социаллӑ тӳлеве ятран парассине вӑйлатасси;
ҫынсем патшалӑх паракан пулӑшу ӗҫӗсемпе кӑмӑллӑ пулнин шайне ӳстересси;
Патшалӑх тата муниципалитет паракан пулӑшу ӗҫӗсен пӗрлехи порталӗпе усӑ курса паракан патшалӑх пулӑшӑвӗсен (ӗҫӗсен) тӳпине ӳстересси;
ватӑ ҫынсемпе инвалидсен сывлӑхне тивӗҫтерме тата вӗсен пурнӑҫ тӑршшӗне пысӑклатма лайӑх майсем туса хума пулӑшакан социаллӑ технологисемпе реабилитаци технологийӗсене ӗҫе кӗртесси тата аталантарасси;
питех куҫса ҫӳреймен ҫынсем валли усӑ курма лайӑх хутлӑх туса хумалли ӗҫсене пурнӑҫласси;
инвалидсене реабилитацилемелли пулӑшӑва маларах памалли принципсем ҫинче никӗсленекен хальхи технологисене ӗҫе кӗртесси;
йывӑр пурӑнакан ҫемьесемпе ачасен япӑх лару-тӑрӑвне лайӑхлатасси;
тӑлӑх ачасен шутӗнчи ҫынсене хушма гарантисем уйӑрса памалли майсене, ҫав шутра пурӑнмалли пӳлӗмсемпе тивӗҫтернӗ чухне те, лайӑхлатасси;
стационарлӑ учрежденисен тытӑмӗн хӑватне ӳстересси тата вӗсен пурлӑхпа техника никӗсне ҫирӗплетесси;
информатизацине аталантарасси тата халӑхӑн социаллӑ ыйтӑвӗсене тивӗҫтерекен сферӑра социаллӑ пулӑшу ӗҫӗсен мерисемпе пулӑшу ӗҫӗсене парассин оперативлӑхне тата вӗсен юрӑхлӑхне ӳстерме пулӑшакан хальхи информаци технологийӗсене аталантарасси тата ӗҫе кӗртесси.
Республикӑра ватӑ ҫынсемпе инвалидсене, пӗччен ҫынсене е аслисен асӑрхавӗсӗр тӑрса юлнӑ ачасене, ҫавӑн пекех сывлӑх тӗлӗшӗнчен хавшак ачасене социаллӑ пулӑшу памалли тытӑм йӗркеленӗ тата вӑл хастарлӑн аталанать.
Социаллӑ пулӑшу ӗҫӗсем паракансен реестрне патшалӑхӑн социаллӑ ыйтусене тивӗҫтерекен 39 организацийӗ, ҫав шута социаллӑ ыйтусене стационарлӑ майпа тивӗҫтерекен 11 организаци (ваттисемпе инвалидсен 220 вырӑнлӑ интернат ҫурчӗ, ваттисемпе инвалидсен 50 вырӑнлӑ пӗчӗк калӑпӑшлӑ интернат ҫурчӗ, вӑрҫӑ ветеранӗсемпе ӗҫ ветеранӗсен 25 вырӑнлӑ интернат ҫурчӗ, 1733 вырӑнлӑ 6 психоневрологи интерначӗ, сывлӑх енчен хавшак ачасене вӗрентмелли 201 вырӑнлӑ интернат ҫурчӗ, ватӑла пуҫланӑ граждансемпе инвалидсен социаллӑ пурнӑҫпа сывлӑха ҫирӗплетекен 101 вырӑнлӑ центрӗ), социаллӑ ыйтусене ҫурма стационарлӑ майпа тивӗҫтерекен 5 организаци (ҫул ҫитмен ачасен социаллӑ пурнӑҫпа реабилитаци 3 центрӗ, сывлӑх енчен хавшак ачасемпе ҫула ҫитмен ҫамрӑксен реабилитаци центрӗ, килсӗр ҫынсен адаптаци центрӗ), халӑхӑн социаллӑ ыйтӑвӗсене килти условисенче, ҫурма стационарлӑ тата стационарлӑ майпа тивӗҫтерекен 23 центр (6 комплекса шута илсе) кӗрет.
Республикӑра йӗркеленнӗ инфратытӑм, тӗпрен илсен, ватӑ ҫулсенчи ҫынсемпе инвалидсен социаллӑ ыйтӑвӗсене тӗрлӗ майсемпе тивӗҫтермелли ӗҫ-хӗле пурнӑҫлать.
Социаллӑ тӗллевлӗ коммерциллӗ мар организацисем (СТКМО) пулӑшу ӗҫӗсем парассине йӑлана кӗртнӗ. Республикӑра социаллӑ пулӑшу пама ыйтакансен 99,9 проценчӗ (Раҫҫейре вӑтамран – 99,5 процент) ӑна социаллӑ ыйтусене тивӗҫтерекен организацисенче илет.
Ҫынсене, ҫав шутра ялта пурӑнакан халӑха, пулӑшу памалли лайӑхрах майсемпе тивӗҫтерес тӗллевпе халӑхӑн социаллӑ ыйтӑвӗсене тивӗҫтерекен мӗнпур 23 центртах куҫӑмлӑ бригадӑсем йӗркеленӗ.
Социаллӑ ыйтусене тивӗҫтерекен учрежденисем хӑйсен кулленхи ӗҫне тухӑҫлӑ технологисемпе тата методикӑсене кӗртеҫҫӗ, ҫав шутра социаллӑ пулӑшу ӗҫӗсен пахалӑхӗпе юрӑхлӑхне палӑрмаллах ӳстерме май паракан "килти стационар", "килти санатори", "аслӑ ӑру университечӗ", "реабилитацин техника хатӗрӗсен прокат пункчӗ", "пӗрлехи диспетчер служби", "ваттисем валли ача сачӗ", "экспресс-асанне", "социаллӑ хӑна ҫурчӗ" евӗр пулӑшу ӗҫӗсен тӗсӗсене килти условисенче тата ҫурма стационарлӑ майпа кӳреҫҫӗ. 
Хальхи лару-тӑру
Хальхи вӑхӑтра граждансене социаллӑ пулӑшу парас ӗҫре патшалӑх паракан пулӑшу ӗҫӗсен 13 процентне Патшалӑх тата муниципалитет паракан пулӑшу ӗҫӗсен (ӗҫ-хӗлӗн) пӗрлехи порталӗпе усӑ курса параҫҫӗ, пӗр документ – заявлени мелӗпе вара – пулӑшу ӗҫӗсен 4 процентне кӑна. Ҫакӑн сӑлтавӗ – ҫынсене патшалӑх пулӑшӑвне памалла тунӑ чухне Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн палӑртакан кирлӗлӗх виҫисем палӑрмаллах уйрӑлса тӑни. 
Патшалӑх пулӑшӑвне парас ӗҫре пысӑк улшӑнусем пулса иртекен тата халӑха социаллӑ хӳтлӗх кӳрекен сферӑра патшалӑх пулӑшӑвне парассине ансатлатакан условисенче халӑха паракан патшалӑх пулӑшӑвӗсен йӑлана кӗнӗ йӗрки те сыхланса юлать, халӑха социаллӑ хӳтлӗх паракан органсене хӑйсем пырса заявлени ҫыракан граждансен тӳпи халӗ те пысӑк. 
Чӑвашстат пӗлтернӗ тӑрӑх, 2019 ҫулта Чӑваш Республикинче чӑннипех чухӑн пурӑнакан ҫынсен шучӗ 212,5 пин ҫынпа е пӗтӗм халӑхӑн 17,4 проценчӗпе танлашнӑ. 
Чӑваш Ен Ӗҫлев министерстви сахал тупӑшлӑ ҫынсен регионти реестрне тытса пырать, унӑн кӑтартӗсем тӑрӑх, 2020 ҫулхи кӑрлач уйӑхӗн 1-мӗшӗ тӗлне сахал тупӑшлисен шутӗнче 30,3 пин ҫемьене е 114,5 пин ҫынна шута илнӗ, ҫав шутран сахал тупӑшлисен 84,8 проценчӗ – ачаллӑ ҫемьесем.
Чӑваш Республики Раҫҫей Федерацийӗн темиҫе субъекчӗн шутӗнче со-циаллӑ контракта тӗпе хурса чухӑнлӑх шайне 2024 ҫул тӗлне икӗ хут чакарма тӗллев лартакан пилот проектне хутшӑнать. 2020 ҫул пӗтӗмлетӗвӗсем тӑрӑх сахал тупӑшлӑ ҫынсен тупӑшне ӳстерес, вӗсене чухӑн ушкӑнран кӑларас тӗллевпе 3800-тен кая мар социаллӑ контракт тума палӑртнӑ.
Республикӑра халӑхӑн социаллӑ ыйтӑвӗсене тивӗҫтерекен халь ӗҫлекен инфратытӑм, тӗпрен илсен, ватӑ граждансемпе инвалидсене социаллӑ пулӑшӑвӑн тӗрлӗ формисемпе кирлӗ таран тивӗҫтерет. Социаллӑ пулӑшу ӗҫӗсене граждансем килти условисенче илме пултаракан майсем сыхланса юлаҫҫӗ. Социаллӑ ӗҫченсем кашни ҫулах 5 пин ытла ватӑ ҫынпа инвалида социаллӑ пулӑшӑва килти условисенче параҫҫӗ, пулӑшу ӗҫӗсемпе ҫакӑн пек майпа тивӗҫтермелли ҫынсене ӑна 100 процент шайӗнче параҫҫӗ.
2014 ҫултан пуҫласа халӑхӑн социаллӑ ыйтӑвӗсене тивӗҫтерекен центрсенче участок принципне ӗҫе кӗртнӗ, участоксен чиккисем медицина организацийӗсен участокӗсен чиккисемпе тӳр килеҫҫӗ. Участок служби социаллӑ ыйтусене тивӗҫтерекен организацисемпе социаллӑ институтсем (медицина, вӗренӳ тата ытти те) пӗр-пӗринпе ведомствӑсем хушшинче ҫыхӑнса ӗҫлессине тӗп вырӑна хурать.
Ҫивӗч ыйтусем:
халӑхри чухӑнлӑх шайӗ пысӑк пулни;
ҫынсене патшалӑх пулӑшӑвне памалла тунӑ чухнехи кирлӗлӗх виҫисем палӑрмаллах уйрӑлса тӑни;
электронлӑ майпа, ҫав шутра пӗр документа – заявление тӗпе хурса паракан патшалӑх пулӑшӑвӗсен тӳпи пӗчӗк пулни;
ҫемьесене тата ачасене социаллӑ пулӑшу памалли сӑлтавсене йышлатакан социаллӑ пулӑмсем (чухӑнлӑх, инвалидлӑх тата ыт. те) сыхланса юлни;
инвалидсем, уйрӑмах кӳмепе куҫса ҫӳрекен сусӑр ҫынсем, социаллӑ пурнӑҫ, транспорт, инженери инфратытӑмӗн объекчӗсемпе туллин усӑ курма пултарайманни;
патшалӑхӑн мар сектор социаллӑ пулӑшу ӗҫӗсем кӳме питех хутшӑнманни;
стационара улӑштаракан технологисем тата социаллӑ пулӑшу памалли методика ҫителӗксӗр пулни, ҫав шутра психика пӑсӑлнӑ граждансем валли;
аслӑ ӑру ҫыннисемпе инвалидсемпе ҫурма стационар пулӑшӑвӗпе ҫите-лӗксӗр шайра тивӗҫтерни;
социаллӑ ыйтусене тивӗҫтерекен организацисен чылай ҫурчӗпе пӳлӗмӗ вӑйра тӑракан санитари нормисемпе правилисене тивӗҫтерменни;
социаллӑ пулӑшу ӗҫӗсене стационарлӑ майпа паракан социаллӑ ыйтусене тивӗҫтерекен организацисене (психоневрологи интерначӗсене) ҫынсене вырнаҫтарма черет пысӑк пулни.
Приоритетлӑ ҫул-йӗрсем:
1. 2017 ҫулпа танлаштарсан чухӑнлӑх шайне 2 хут чакарасси.
Раҫҫей Федерацийӗн Президенчӗн "Раҫҫей Федерацийӗн аталанӑвӗн 2030 ҫулчченхи тапхӑрти наци тӗллевӗсем ҫинчен" 2020 ҫулхи утӑ уйӑхӗн 21-мӗшӗнчи 474 №-лӗ Указӗпе 2030 ҫул тӗлне чухӑнлӑх шайне 2 хут чакарма палӑртнӑ. Чухӑнлӑха чакармалли тӗп мел социаллӑ контракт шутланать. 2020–2022 ҫулсенчи тапхӑрта кашни ҫулах 3800-тен кая мар социаллӑ контракт ҫирӗплетме тӗллев лартнӑ.
Социаллӑ контракт шайӗнче ҫакнашкал 4 ҫул-йӗрпе ӗҫсем пурнӑҫлама палӑртнӑ:
ӗҫе вырнаҫнӑ чухне пулӑшни;
професси енӗпе вӗрентни е хушма професси пӗлӗвӗ пани;
хӑйӗн ӗҫне уҫни (уйрӑм предприниматель ӗҫ-хӗлӗ);
ҫемьесене (палӑртнӑ категорири ҫемьесене) тӳрремӗн укҫа-тенкӗ пулӑшӑвӗ пани.
2030 ҫул тӗлне чухӑнлӑх шайне 9,2 процент таран чакарма палӑртнӑ.
2. Шупашкар хулинче социаллӑ пулӑшу паракан пӗрлехи центр туса хурасси, унӑн никӗсӗ ҫинче колл-центр тата даннӑйсене тишкерекен центр йӗркелесси.
3. Атратьри психоневрологи интерначӗн строительствин II черетне вӗҫлесси. 
4. Социаллӑ хӳтлӗх паракан тата социаллӑ ыйтусене тивӗҫтерекен организацисене ҫӗнетесси.
5. Халӑхӑн тӗрлӗ категорири ушкӑнӗсене ҫӗнӗрен вӗрентмелли тата ӑсталӑха ӳстермелли программӑсене пурнӑҫласси.
Ҫынсен ӗҫ рынокӗнчи конкурентлӑхне тата вӗсен професси куҫӑмлӑхне ӳстерес тӗллевпе халӑхӑн тӗрлӗ категорири ушкӑнӗсене ҫӗнӗрен вӗрентмелли тата ӑсталӑха ӳстермелли программӑсем пурнӑҫланаҫҫӗ.
Ҫакна тума палӑртнӑ:
сахал тупӑшлӑ ҫемьесене тата пӗччен пурӑнакан чухӑн ҫынсене социаллӑ контракт никӗсӗ ҫинче патшалӑхӑн социаллӑ пулӑшӑвне памалли ӗҫе анлӑлатасси;
ҫынсене патшалӑх пулӑшӑвне памалла тунӑ чухне кирлӗлӗх виҫисене палӑртассине универсаллӑрах тӑвас тӗллевпе Чӑваш Республикин нормативлӑ право акчӗсене улшӑнусем кӗртесси; 
инвалидсем тата халӑхӑн питех куҫса ҫӳреймен ушкӑнӗсем приоритетлӑ объектсемпе тата пурнӑҫри приоритетлӑ сферӑсенче кӳрекен пулӑшу ӗҫӗсемпе усӑ курма пултармалли пӗр тан майсене тивӗҫтересси;
пурнӑҫра йывӑр пурӑнакан ҫынсене социаллӑ пулӑшу парас ӗҫӗн васкавлӑхне ӳстересси;
халӑхӑн социаллӑ хӳтлӗхӗн шайне ӳстермелли, инвалидсен тата халӑхӑн питех куҫса ҫӳреймен ушкӑнӗсен, аслӑ ҫулсенчи ҫынсен, социаллӑ хӑрушӑ лару-тӑрура пурӑнакан ытти ҫынсен пурнӑҫне лайӑхлатмалли майсем туса парасси;
аслӑ ӑру ҫыннисемпе инвалидсен, ачаллӑ ҫемьесен требованийӗсене тивӗҫтерекен граждансен социаллӑ ыйтӑвӗсене тивӗҫтермелли тытӑмӑн ҫӗнӗ модельне йӗркелесси; 
хастарлӑн ӗҫлекен социаллӑ политикӑна йӗркелесси тата лайӑх сывлӑхпа нумай пурӑнма пулӑшакан, ҫав шутра инвалидсене ҫурма стационарлӑ тата килти условисенче йӗркеллӗ пурнӑҫ патне тавӑракан технологисене аталантарса тата ӗҫе кӗртсе халӑха социаллӑ хӳтлӗх памалли тухӑҫлӑ майсене ("инвалидсен ача сачӗ", "ваттисем валли ача сачӗ", "социаллӑ хӑна ҫурчӗ", "социаллӑ туризм", "дистанци мелӗпе паракан онлайн-консультаци") аталантарасси; 
ҫынсене социаллӑ хӳтлӗх парас ӗҫе тата социаллӑ ыйтусене тивӗҫтерес ӗҫе цифрӑласси (социаллӑ сферӑна информатизацилемелли инфратытӑма аталантарасси, ҫав шутра СМЭВ-сервиссен ӗҫне тивӗҫтересси, пӗрлештернӗ технологи йышӑнӑвӗсем тата ыт. те.);
социаллӑ йӗркеллехмарлӑха профилактика тӑвасси (социаллӑ участок службин ӗҫне лайӑхлатасси), "заявлени" йӗркинчен "тупса палӑртмалли" йӗрке ҫине куҫасси);
коммерциллӗ мар организацисем валли патшалӑх заказне ӳстерни шучӗпе социаллӑ пулӑшу ӗҫӗсен патшалӑхӑн мар социаллӑ сыпӑкне анлӑлатасси;
социаллӑ пулӑшу ӗҫӗсен пахалӑхне никама пӑхӑнмасӑр хаклас ӗҫе аталантарасси.
2035 ҫул тӗлне кӗтекен кӑтартусем:
чухӑнлӑх шайне чакарни;
Патшалӑх тата муниципалитет паракан пулӑшу ӗҫӗсен пӗрлехи порталӗпе усӑ курса паракан патшалӑх пулӑшӑвӗсен (ӗҫӗсен) тӳпине 50 процент таран ӳстерни;
пӗр документ – заявлени мелӗпе паракан патшалӑх пулӑшу ӗҫӗсен тӳпине 50 процент таран ӳстерни;
пулӑшу кирлӗ ҫынсене социаллӑ пулӑшу памалли тивӗҫсене пӗр кӑлтӑксӑр пурнӑҫлассине тивӗҫтерни;
инвалидсем тата халӑхӑн питех куҫса ҫӳреймен ушкӑнӗсем усӑ курма пултаракан социаллӑ пурнӑҫ, транспорт, инженери инфратытӑмӗн объекчӗсен тӳпине 100 процент таран ӳстерни;
социаллӑ пулӑшу ӗҫӗсен мӗнпур формине ятран парассине тивӗҫтерни, ҫав шутра психики пӑсӑлнӑ ҫынсене те;
социаллӑ ыйтусене тивӗҫтерекен патшалӑх организацийӗсен пурлӑхпа техника никӗсне кирлӗ шайра тивӗҫтерни;
социаллӑ пулӑшу ӗҫӗсене стационарлӑ майпа паракан социаллӑ ыйтусене тивӗҫтерекен организацисене (психоневрологи интерначӗсене) ҫынсене вырнаҫтармалли черет пысӑк пулнине пӗтерни.
социаллӑ пулӑшу ӗҫӗсен пахалӑхне тата юрӑхлӑхне ӳстересси, ҫав шутра ял ҫӗрӗнче те.

4.6 задача. Социаллӑ сферӑри пулӑшу ӗҫӗсен рынокне аталантарасси 

2035 ҫул тӗлне палӑртакан аталанӑва сӑнлани
2035 ҫул тӗлне социаллӑ пулӑшу ӗҫӗсен рынокне аталантармалли условисем туса хураҫҫӗ, ҫакӑ социаллӑ пулӑшу ӗҫӗсен пахалӑхӗпе унӑн юрӑхлӑхне ӳстерессине, асӑннӑ сферӑра конкуренцие коммерциллӗ мар организацисене явӑҫтарса тата уйрӑм инноваци проекчӗсенчен тытӑмлӑ ӗҫ ҫине куҫса аталантарассине шута илет.
Социаллӑ политикӑн тухӑҫлӑхне ӳстермелли тӗп ресурс патшалӑхӑн, СТКМОсен, бизнесӑн пӗрлехи ӗҫӗ-хӗлӗ, ҫавӑн пекех граждансем ыр кӑмӑллӑх ӗҫне, ырӑ тӑваслӑха (волонтерлӑха) кӗртсе, хутшӑнни шутланать.
СТКМОсем социаллӑ сферӑна аталантармалли чи пӗлтерӗшлӗ ресурссем пулса тӑчӗҫ.
Социаллӑ сферӑра пулӑшу ӗҫӗсем парас ӗҫе СТКМОсем хутшӑнни ҫав тӗллевсем валли уйӑракан общество ресурсӗсемпе тухӑҫлӑрах усӑ курма, инновациллӗ социаллӑ технологисене хастарлӑн ӗҫе кӗртме, пулӑшу илекенӗн нушисене пайӑррӑн тивӗҫтерме, ӑна мӗн кирлӗ пулнине хӑвӑртрах палӑртма, СТКМОсем урлӑ ыр кӑмӑллӑх фончӗсен, грантсен, парне шучӗпе панӑ нухрат евӗр хушма укҫа-тенке явӑҫтарма, социаллӑ инфратытӑм объекчӗсен аталанӑвне бюджет тулашӗнчи инвестицисем хывма май парать.
Ҫавна пула халӑха пулӑшу парас енӗпе ӗҫлекен патшалӑхӑн тата патшалӑхӑн мар, ҫав шутра коммерциллӗ мар организацисем пӗр-пӗринпе ҫыхӑнса ӗҫлемелли майсем йӗркеленеҫҫӗ тата патшалӑхпа СТКМОсем пӗр-пӗрне шанасси ҫирӗпленет.
Хальхи лару-тӑру
2020 ҫулхи кӑрлач уйӑхӗн 1-мӗшӗ тӗлне Чӑваш Республикинче 1148 СТКМОне шута илнӗ.
2019 ҫулта социаллӑ сферӑра ӗҫ-хӗл пурнӑҫлакан СТКМОсем халӑха социаллӑ пулӑшу пама уйӑракан бюджет укҫи-тенкипе ҫакӑн валли усӑ курнӑ:
социаллӑ ыйтусене килти условисенче тивӗҫтересси тата асӑрхав енӗпе социаллӑ пулӑшу парасси – Чӑваш Республикин республика бюджетӗнчен ҫав пулӑшу ӗҫӗсене пама уйӑрнӑ укҫа-тенкӗн пӗтӗмӗшле калӑпӑшӗн 8 проценчӗ, е палӑртнинчен 100 процент;
ачасене хушма пӗлӳ парасси – Чӑваш Республикин республика бюджетӗнчен ҫав пулӑшу ӗҫӗсене пама уйӑрнӑ укҫа-тенкӗн пӗтӗмӗшле калӑпӑшӗн 
5 проценчӗ, е палӑртнинчен 100 процент;
граждансен сывлӑхне сыхласси, ҫав шутра ҫынсене чирсем аталанас 
хӑрушлӑх сӑлтавӗсем ҫинчен пӗлтерсе тӑрас, сывӑ пурнӑҫ йӗркине тытса пыма пулӑшас, социаллӑ пӗлтерӗшлӗ чирсемпе чирлекенсене реабилитацилес, паллиативлӑ пулӑшу парас, донорлӑхпа унӑн компоненчӗсене пропагандӑлас, ачасем ҫуралсан вӗсене йышӑнма килӗшменнине профилактика тӑвас енӗпе пулӑшу ӗҫӗсем парасси – Чӑваш Республикин республика бюджетӗнчен ҫав пулӑшу ӗҫӗсене пама уйӑрнӑ укҫа-тенкӗн пӗтӗмӗшле калӑпӑшӗн 8 проценчӗ, е палӑртнинчен 100 процент;
официаллӑ спорт мероприятийӗсем йӗркелесе ирттересси – Чӑваш Республикин республика бюджечӗн укҫи-тенкин 5 проценчӗ, е палӑртнинчен 100 процент.
Ҫивӗч ыйтусем:
социаллӑ сферӑра пулӑшу паракан коммерциллӗ мар организацисене пулӑшу паракан инфратытӑмӑн типлӑ моделӗ пулманни;
социаллӑ проектсене пурнӑҫлакан компанисене производствӑпа ҫыхӑннӑ ытти тӑкаксен шутне кӗртмелли тӑкаксен переченьне анлӑлатмалли пайра налук енӗпе хавхалантармалли майсем пулманни (сӑмахран, вӗренӳ организацийӗсене тата программӑсене хывакан инвестицисем, ытти социаллӑ проектсем).
Приоритетлӑ ҫул-йӗрсем:
бизнесӑн социаллӑ яваплӑхне социаллӑ сферӑра патшалӑхпа уйрӑм ҫынсен ӗҫтешлӗхӗн майӗсемпе усӑ курса ӳстересси;
социаллӑ сферӑра ӗҫлекен патшалӑхӑн мар организацийӗсене халӑха тӗрлӗ отрасльте социаллӑ пулӑшу пама уйӑрса паракан бюджет укҫи-тенкипе усӑ курма чӑрмантаракан чӑрмавсене чакарасси;
социаллӑ сферӑра пулӑшу ӗҫӗсем памалли конкурентлӑ майсене ӗҫе кӗртесси;
социаллӑ пулӑшу ӗҫӗсен, ҫав шутра халӑха кирлӗ пулӑшу ӗҫӗсем паракан СТКМОсем паракан пулӑшу ӗҫӗсен, пахалӑхне ӳстересси;
СТКМОсен ӗҫченӗсемпе доброволецӗсене (волонтерӗсене) вӗрентсе хатӗрлесси, хушма професси пӗлӗвӗ парасси;
социаллӑ пулӑшу ӗҫӗсем панӑ чухне уйрӑм ҫын пуҫарӑвӗпе, ыр кӑмӑллӑхпа волонтерлӑха (хӑй ирӗкӗпе тӑвакан) усӑ курасси;
социаллӑ сферӑра ыр тӑваслӑх ӗҫне аталантармалли стандартсене ӗҫе кӗртесси;
социаллӑ инвесторсене хавхалантармалли тытӑм туса хурасси;
управлени ӗҫӗн тухӑҫлӑхне ӳстерме пулӑшакан хальхи телекоммуникаци тата IT-технологисемпе усӑ курасси, ҫавӑн пекех сывлӑх сыхлавӗнче, вӗренӳре, культурӑра, массӑллӑ спортра, социаллӑ ыйтусене тивӗҫтерес сферӑра ҫынсене паракан пулӑшу ӗҫӗсен юрӑхлӑхне ӳстересси;
СТКМОсем, патшалӑхпа уйрӑм ҫынсен ӗҫтешлӗхӗн тата муниципалитетсемпе уйрӑм ҫынсен ӗҫтешлӗхӗ, социаллӑ предпринимательлӗх, ыр кӑмӑллӑх, ҫав шутра хӑй ирӗкӗпе тӑвакан ӗҫ-хӗл ҫинчен калакан саккунсене лайӑхлатасси.
2035 ҫул тӗлне кӗтекен кӑтартусем:
Чӑваш Республикин территорийӗнче шута илнӗ СТКМОсен шучӗ 1250 единица таран ӳсни;
доброволецсен юхӑмне Чӑваш Республикинче пурӑнакан халӑхӑн 1 процентӗнчен кая мар йышне явӑҫтарни;
СТКМОсене пулӑшу памалли программӑсене пурнӑҫлакан муниципаллӑ районсемпе хула округӗсен тӳпине 100 процента ҫитерни;
муниципалитет районӗсемпе хула округӗсенче СТКМОсене пулӑшу памалли муниципалитет программисене туса хатӗрлесси тата пурнӑҫласси;
СТКМОсене халӑха социаллӑ пулӑшу ӗҫӗсем пама уйӑрса паракан Чӑваш Республикин республика бюджечӗн тата вырӑнти бюджетсен укҫи-тенкин Чӑваш Республикин пӗрлештернӗ бюджечӗн укҫи-тенкин пӗтӗмӗшле калӑпӑшӗнчи пайне, ҫавнашкал пулӑшу ӗҫӗсене пурнӑҫлама конкурс никӗсӗ ҫинче е тӗллевлӗ потребитель субсидийӗсен формипе уйӑрса паракан укҫа-тенкӗ калӑпӑшне 10 процента ҫитересси;
СТКМОсен вӗрентсе хатӗрлемелли, хушма професси пӗлӗвӗ памалли ӗҫсен шайӗнче вӗрентсе хатӗрленӗ тата хушма професси пӗлӗвӗ илнӗ ӗҫченсен, ырӑ тӑвакансен шучӗ кашни ҫулах 100 ҫынран кая мар.

4.7 задача. Культурӑна аталантарасси, Раҫҫей нацийӗн пӗрлӗхне ҫирӗплетесси тата Чӑваш Республикинче пурӑнакан халӑхсене этнокультура тӗлӗшӗнчен аталантарасси

2035 ҫул тӗлне палӑртакан аталанӑва сӑнлани
Культура аталанӑвӗ республикӑн çирӗп аталанӑвне тивӗçтермелли, унӑн конкурентлӑхне ӳстерме кирлӗ услови, нацин пӗрпеклӗхӗпе хӑйне евӗрлӗхӗн никӗсӗ пулса тӑрать.
Ҫынна аталантарасси, граждансене воспитани пама условисем тӑвасси, историпе культура эткерне упраса хӑварасси тата вӗсене вӗренӳпе воспитанире усӑ курасси, Раççей обществишӗн йӑлари хаклӑхсене, нормӑсене, йӑла-йӗркесене ӑруран ӑрӑва тӑсса пырасси, кашни çынна хӑйӗн пултарулӑх вӑй-хӑватне уҫса пама условисем туса парасси, пӗлӳ, информаци тата культура хаклӑхӗсене ӑса илме майсем туса парасси, çавӑн пекех патшалӑхӑн наци политикине йӗркелесе пыни, патшалӑхӑн власть органӗсене, вырӑнти хӑй тытӑмлӑх органӗсене, общество пӗрлешӗвӗсене тата этнокультура ӗç-хӗлӗн ытти субъекчӗсене пӗр-пӗринпе хутшӑнса ӗҫлеме пулӑшасси культура хутлӑхӗпе этнокультура тӗлӗшӗнчи аталанӑвӑн тӗп тӗллевӗсем шутланаççӗ.
Хальхи лару-тӑру
Культура республикӑн социаллӑ пурнӑçӗпе экономикине аталантаракан фактор, нацин пӗрпеклӗхӗпе хӑйне евӗрлӗхӗн никӗсӗ шутланать. Патшалӑх культура политикин тӗп тӗллевӗ – наци культурине çӳллӗ шайра аталантарасси, кашнинех хӑйне унӑн пайӗ пек туйма пулӑшасси.
Юлашки çулсенче театр-концерт организацийӗсен ӗçӗ-хӗлӗн тӗп кӑтартӑвӗсем ҫирӗппӗн сыхланса юлаççӗ. Ҫулталӑкне вӑтамран 550 пин ытла çын 2500 спектакльпе концертра пулса курнӑ, вӗсенчен çурри ытларахӑшне ачасемпе çамрӑк ачасем валли хатӗрленӗ. Театр-концерт учрежденийӗсем çулсерен тухса çӳремелли майпа 1 пин ытла мероприяти йӗркеленӗ, вӗсене курма 200 пин ҫын ытла хутшӑннӑ. Пултарулӑх коллективӗсене професси ӑсталӑхӗ енӗпе ӳсме гастроль ӗç-хӗлне йӗркелени тата ертсе пыракан артист-юрӑçсен, çӗршыври, çывӑхри тата инçетри ют çӗршывсенчи театр-концерт коллективӗсен пултарулӑх опычӗпе паллашни пулӑшать. 
Республикӑра пурӑнакансене çӗршыври, çывӑхри тата инçетри ют çӗршывсен искусствӑри çитӗнӗвӗсемпе паллашма май паракан фестиваль тытӑмне йӗркелесе тата пулӑшса пырасси çине уйрӑмах пысӑк тимлӗх уйӑраççӗ. М.Д. Михайлов ячӗллӗ тӗнчери опера фестивалӗ тата Тӗнчери балет фестивалӗ Чӑваш Енӗн театр искусствинчи пысӑк пӗлтерӗшлӗ пулӑмсем пулса тӑчӗҫ. Республикӑра ҫулсерен ирттерекен фестивальсем ҫинчен ун тулашӗнче те пӗлеҫҫӗ.
Хальхи вӑхӑтра республикӑра художество вӗренӗвӗн виçӗ сыпӑклӑ тытӑмӗ йӗркеленнӗ. Ку тытӑмра – культурӑпа искусство сферинче ачасене хушма пӗлӳ паракан 44 муниципалитет учрежденийӗ, професси пӗлӗвӗ паракан 3 вӗренӳ учрежденийӗ тата аслӑ пӗлӳ паракан 1 вӗренӳ учрежденийӗ. Ача-пӑча ӳнер шкулӗсенче вӗренекенсен хисепӗ 2019/20 вӗренӳ çулӗ пуçламӑшӗ тӗлне малтанхи вӗренӳ çулӗпе танлаштарсан 5% ӳснӗ. Раççей Культура министерствин даннӑйӗсем тӑрӑх, Чӑваш Республики ачасен ӳнер шкулӗсенче вӗренекен ачасен шучӗпе Федерацин Атӑлçи округӗнче 3 вырӑн йышӑнать (14,9 процент).
2019 çулта Чӑваш Республикин 3 представителӗ Пӗтӗм Раççейри "Раççейри пултаруллӑ çамрӑксем" конкурсра çӗнтерӳçӗсем пулса тӑнӑ. 
2020 çулхи кӑрлач уйӑхӗн 1-мӗшӗ тӗлне 489 библиотека тата вӗсен 
616 тулаш пайӗ халӑха библиотека пулӑшӑвӗ панӑ. Библиотекӑсен 100 процентне компьютеризациленӗ, вӗсенчен 99,8 проценчӗ "Интернет" сечӗпе çыхӑннӑ. Чӑваш Ен библиотекисем çулсерен республикӑри халӑх йышӗн çурринчен ытларах пайне тивӗçтереççӗ, çав шутран 80 проценчӗ ял çыннисем.
2020 çулхи кӑрлач уйӑхӗн 1-мӗшӗ тӗлне республикӑри музей тытӑмне 1 филиаллӑ 3 патшалӑх музейӗ, муниципалитетӑн 11 музейӗ тата муниципалитет культура учрежденийӗсен тытӑмлӑ пайӗ шутланакан 16 музей кӗрет. 2019 çулта патшалӑх тата муниципалитет музейӗсене çӳрекенсен шучӗ, 2015 çулхипе танлаштарсан, 25,8 процент ӳссе 602,5 пин çынна çитнӗ. Патшалӑх тата муниципалитет музейӗсен наукӑпа ҫутӗҫ ӗҫ-хӗлне 154,8 пин çын ытла хутшӑннӑ.
Чӑваш Республики Федерацин Атӑлçи округӗнче тата Раççейре модернизациленӗ кинозалсен хисепӗпе лайӑххисен шутне кӗрет. Чӑваш Республикин кинотеатрсен сечӗпе чӑваш кино аталанӑвӗнче Чӑваш Республикин Культура министерствин "Чӑвашкино" патшалӑх киностудийӗ тата электрон документацийӗн архивӗ" БУ пысӑк вырӑн йышӑнать. 
Хальхи Чӑваш Ен территорийӗнче нацисемпе тӗнсем хушшинчи ырӑ хутшӑнусемпе палӑракан хӑйне евӗрлӗ лайӑх ҫыхӑну пуррине асӑнмалла. Пӗрле пурӑннӑ ҫӗр-ҫӗр ҫул хушшинче республикӑра ырӑ кӳршӗлӗхе, пӗр-пӗрне хисеплессине тӗпе хуракан килӗшӳпе ҫураҫулӑхӑн ҫирӗп енӗсем йӗркеленнӗ.
2010 ҫулхи Пӗтӗм Раҫҫейри халӑх ҫыравӗн кӑтартӑвӗсем тӑрӑх Чӑваш Республикинчи халӑхсен йышӗ ҫакӑн пек йӗркеленнӗ: ытларахӑшӗ чӑвашсем – 67,7 процент, вырӑссем – 26,9 процент, тутарсем – 2,8 процент, ытти халӑхсен йышӗ 2,6 процент.
2020 ҫулхи кӑрлач уйӑхӗн 1-мӗшӗ тӗлне Чӑваш Енре 36 наципе культура организацине шута илнӗ, вӗсен ӗҫне 20 халӑх представителӗ хастарлӑн хутшӑнать, 14 конфессие кӗрекен 328 тӗн организацийӗ ӗҫлет.
Чӑваш Ен тулашӗнче 621,1 пин чӑваш пурӑнать, ҫакӑ Раҫҫей Федера-цийӗнчи пӗтӗм чӑвашсен 43,26 проценчӗпе танлашать. Халӑх тӗрлӗ вырӑнта тӗпленни патшалӑхӑн наци политикине республика тулашӗнче пурӑнакан чӑвашсен этнокультура ыйтӑвӗсене шута илсе йӗркелемеллине палӑртать. 
2020 ҫулхи кӑрлач уйӑхӗн 1-мӗшӗ тӗлне Раҫҫей Федерацийӗн террито-рийӗнче 66 чӑваш наципе культура организацине официаллӑ йӗркепе юридически сӑпат пек шута илнӗ, вӗсем 26 регионта ӗҫлеҫҫӗ. Чикӗ леш енчи 
8 ҫӗршывра та чӑваш наципе культура пӗрлӗхне йӗркеленӗ. Вӗсем наци культурине сыхласа хӑварас, Чӑваш Республикин лайӑх сӑн-сӑпатне йӗркелес, унӑн социаллӑ пурнӑҫӗпе экономики, культурипе ӑс-хакӑл пурнӑҫӗ ҫинчен каласа кӑтартакан информаципе ыттисене паллаштарас тӗллевпе ӗҫлеҫҫӗ.
Ҫивӗч ыйтусем:
культурӑпа искусство учрежденийӗсен инфратытӑмӗ çителӗклӗ шайра аталанманни;
халӑх пурӑнакан чылай вырӑнта, çавӑн пекех Шупашкар хулин çӗнӗ микрорайонӗсенче культура учрежденийӗсем пулманни;
реставраци тата юсав ӗҫӗсене туса ирттермелли культура учрежденийӗсем пулни;
муниципаллӑ районсенче тата хула округӗсенче специализациленӗ автотранспорт (автоклубсем, библиобуссем) пулманни;
талантлӑ ачасем валли специализациленӗ вӗренӳ заведенийӗ çукки;
ял çӗрӗнче вырнаçнӑ культура учрежденийӗсене пысӑк хӑвӑртлӑхлӑ "Интернет" сечӗпе тивӗçтерменни;
хальхи халӑх драма тата музыка произведенийӗсен шучӗ çителӗксӗр пулни, ҫав шутра ачасемпе çамрӑксем валли те;
патшалӑх тата муниципалитет кульура учрежденийӗсен пурлӑхпа техника никӗсӗ сцена искусстви ыйтнисене, çӗнӗ постановкӑсем хатӗрлемелли, ӗçе инновациллӗ формӑсем кӗртмелли тата вӗсене цифрӑламалли требованисене тивӗçтерменни;
музейсен, архивсен фондне упрамалли вырӑнсем Чӑваш Республикин музейпа архив фончӗн упраслӑхне тата хӑрушсӑрлӑхне тивӗçтерекен нормативлӑ условисемпе тӳр килменни;
культура еткерӗн чылай объекчӗ кивелсе çитни, вӗсем пачах пӗтме пултарни;
патшалӑх культура политикине пурнӑçланӑ чухнехи коммерциллӗ мар организацисен хастарлӑхӗ çителӗксӗр пулни;
чӑваш диаспорин культури тата Чӑваш Ен территорийӗнче пурӑнакан халӑхсен культури аталанни ҫинчен ҫинчен каласа кӑтартакан информаци пулманни;
чӑваш диаспори хушшинче наци культурине тата чӗлхине ҫителӗксӗр шайра пулӑшни.
Приоритетлӑ çул-йӗрсем:
Отраслӗн инфратытӑмне аталантарасси, культура учрежденийӗсен пурлӑхпа техника никӗсне çӗнетесси, халӑха культура хаклӑхӗсемпе усӑ курма ытларах май туса парас тӗллевпе çӗнӗ коммуникаци технологийӗсемпе усӑ курасси:
муниципалитет районӗсемпе хула округӗсенче культурӑпа кану учрежденийӗсем тӑвасси;
300 çын таран халӑх пурӑнакан вырӑнсенче культурӑна аталантаракан центр тумалли проекта пурнӑçласси;
патшалӑх тата муниципалитет культура учрежденийӗсен тата архивсен çурчӗсене юсасси тата реконструкцилесси;
муниципалитетӑн пурте усӑ курма пултаракан библиотекӑсен библиотека лаптӑкӑшне модернизацилесси;
наци кинофильмӗсене халӑх пурӑнакан вырӑнсенче вырнаçнӑ кинозалсенче кӑтартма условисем тӑвасси;
патшалӑх тата муниципалитет культура учрежденийӗсен никӗсӗ çинче виртуаллӑ концерт залӗсем тӑвасси;
кашни муниципаллӑ районпа хула округӗнче куҫӑмлӑ техника хатӗрӗсемпе, автоклубсемпе тата библиобуссемпе тивӗçтернӗ куçса çӳрекен нумай функциллӗ культура центрне йӗркелесе территорисене культура объекчӗсемпе тивӗçтерессин шайне пӗрпеклетесси;
пӗчӗк хуласемпе ял çыннисене культура ырлӑхӗпе усӑ курма тан майсем туса парас тӗллевпе патшалӑх театр-концерт организацийӗсен гастроль ӗç-хӗлне тата халӑх патне тухса çӳремелли меле анлӑлатасси;
çӗршыври професси искусствин, наци драма тата музыка искусствин йӑли-йӗркине упраса аталантарасси;
наци произведенийӗсем хатӗрлеме патшалӑх заказӗн системине йӗр-келесси;
цифра технологийӗсемпе тата электрон ресурссен калӑпӑшӗпе усӑ курса библиотекӑпа информаци пулӑшӑвӗсен спектрне сарасси;
библиотекӑна çӳрекенсен ыйтӑвӗсене тивӗçтерес процеса автоматизацилесси;
В.И. Чапаев музейне (Шупашкар хули), Н.И. Лобачевскин историпе краеведени çурт-музейне (Куславкка хули), А.Г. Николаев СССР летчик-космонавчӗн мемориал комплексне (Сӗнтӗрвӑрри районӗ), Йӑла музейне (Сӗнтӗрвӑрри районӗ), "Бичурин тата паянхи самана" музее (Шупашкар районӗ), Чӑваш тӗррин музейне (Шупашкар хули), Чӑваш наци музейне (Шупашкар хули) хальхи вӑхӑтри экспозицисемпе çӗнетесси;
Чӑваш тӗррин музейӗн экспозицийӗсене ылмаштарса çӗнетесси тата ун никӗсӗ çинче Халӑх культурин центрне тӑвасси. 
Пултарулӑхра харпӑр хӑй пултарулӑхне уҫса пама тата тӗрлӗ енлӗн аталанма, тӑтӑш вӗренме условисемпе майсем туса парасси:
пултарулӑх аталанӑвӗн тата професси компетенцийӗн центрӗсен тытӑмне аталантарасси;
вырӑнти йӑлана кӗнӗ халӑх пултарулӑхне аталантарма условисем туса парасси;
коммерциллӗ мар организацисене музыка тата театр искусстви енӗпе Пӗтӗм Раççейри тата тӗнчери пултарулӑх проекчӗсене пурнӑçлама пулӑшасси;
культурӑпа кану учрежденийӗсен никӗсӗ çинче интерес тӑрӑх йӗркеленӗ пӗрлешӳсене (клубсене, кружоксене, студисене тата ыт.те) популяризацилесси;
пултарулӑхпа таланта, халӑх мӑнаҫлӑхне палӑртма пулӑшакан конкурссем, фестивальсем, акцисем ирттерсе хӑй пултарулӑх ӗҫне пулӑшасси;
культура талккӑшне çитӗнсе пыракана çын пулма, тӑтӑш вӗренме, социализацилеме, унӑн пултарулӑхри вӑй-хӑватне уçма пулӑшакан куравсемпе, лекторисемпе, мастер-классемпе тата ытти мероприятисемпе пуянлатасси;
талантлӑ ачасене тупса палӑртакан тата вӗсене аталантаракан, хӑйсене пултарулӑхне уҫса пама пулӑшакан мелсене аталантарасси, ачасемпе çамрӑксен пултарулӑхне пулӑшса пыракан тытӑма çӗнетсе лайӑхлатасси; 
вӗренӳ тата тематика проекчӗсене, культура пайӗнчи тӗпчев ӗç-хӗлне пулӑшса пыма уйрӑм çын укçи-тенкипе усӑ курасси;
талантлӑ çамрӑксене, культурӑпа искусствӑн тава тивӗçлӗ ӗçченӗсене пулӑшса пырасси;
çамрӑксем хушшинче çутӗç, патриотизм, çарпа патриотизм ӗçӗсене, ҫав шутрах музейсен, нумай функциллӗ культура центрӗсен, клуб учрежденийӗсен тата архивсен никӗсӗ çинче, ирттересси;
çамрӑксене волонтерсен юхӑмне хутшӑнтарма, çӗршыв историйӗпе, культурипе, Тӑван ҫӗршывӑн Аслӑ вӑрçи вӑхӑтӗнче пуç хунисен ятне ӗмӗрех асра тытассипе çыхӑннӑ ӗçсене, реставраци тата археологи ӗçӗсене, фольклорпа халӑх пултарулӑхне тишкерес ӗçе явӑçтарма условисем туса парасси.
Республикӑн наци культурине Пӗтӗм Раççейри культура ӗҫ-хӗлне пӗрлештерни:
Чӑваш Республикин документлӑ еткерне Пӗтӗм Раççейри информаци талккӑшӗнче çутатни;
патшалӑх театрӗсенче çӗнӗ спектакльсем лартма чи паллӑ театр ӑстисене (режиссерсене, художник-постановщиксене, балетмейстерсене тата театрӑн ытти ӗçченӗсене) чӗнессине анлӑлатасси;
наципе фольклор фестивалӗсем тата конкурсӗсем ирттересси;
патшалӑх театр-концерт организацийӗсен гастролӗсене регионсем хушшинче ылмаш мелпе йӗркелесе ирттересси;
республика культурин тӗп пуянлӑхне брендсемпе палӑртса федераци тата тӗнче шайне кӑларасси;
пултарулӑх коллективӗсене тата ӑстасене регионсем хушшинчи тата тӗнчери проектсемпе программӑсене хутшӑнтарасси.
Отрасле пысӑк квалификациллӗ кадрсемпе тивӗçтерес тӗллевпе професси умӗнхи тата професси вӗренӗвӗн системине çӗнетсе лайӑхлатасси:
культурӑпа искусство хутлӑхне професси кадрӗсемпе тивӗҫтермелли хӑйне евӗрлӗ тытӑм шутланакан художествӑлла вӗренӳн виçӗ сыпӑклӑ "шкул – училище – аслӑ шкул" системине сыхласа хӑварасси;
ачасене культурӑпа искусство хутлӑхӗнче хушма пӗлӳ паракан вӗренӳ организацийӗсене пулӑшу парасси (ачасен ӳнер шкулӗ, ачасен музыка шкулӗ, ачасен художество шкулӗ), вӗсене музыка инструменчӗсемпе пуянлатасси;
исполнительсен çӳллӗ шайри професси ӑсталӑхне тата вӗсен тӗнче шайӗнчи конкурентлӑхне тивӗçтерекен професси вӗренӗвӗн тытӑмне аталантарасси (çав шутра академи музыки, оперӑпа балет ӳнерӗ, драма театрӗ);
культура ӗçченӗсен, çав шутра ачасене культурӑпа искусство хутлӑхӗнче хушма пӗлӳ паракан организацисенчи преподавательсен, квалификацине ӳстерекен хальхи вӑхӑтри тытӑмне йӗркелесси;
культурӑпа искусство хутлӑхӗнчи патшалӑхӑн вӗренӳ организацийӗсенче специалистсене тӗллевлӗ хатӗрлессине пурнӑҫа кӗртесси.
Культура эткерне упраса хӑварасси тата культурӑна аталантарма условисем туса парасси:
Раççей Федераци халӑхӗсен культура еткерӗсен объекчӗсен (историпе культура палӑкӗсен) пӗрлехи патшалӑх реестрне кӗртнӗ культура еткерӗ объекчӗн харпӑрлӑх хуҫин е ытти саккунлӑ хуçисен управ тивӗçӗсене çирӗплетесси;
уйрӑм çынсемпе юридически сӑпатсене усӑ курма (арендӑна) е харпӑрлӑха панӑ чухне вӗсене культура еткерӗн объекчӗсене (историпе культура палӑкӗсене) упраса хӑварма хавхалантарасси;
культура еткерӗн объекчӗсене упрасси пирки калакан Раççей Федерацийӗн саккунӗсене пӑснишӗн культура еткерӗн объекчӗсемпе (историпе культура палӑкӗсемпе) усӑ куракансен тата харпӑрлӑх хуçисен яваплӑхне ӳстересси;
культура еткерне упрас сферӑри патшалӑхпа уйрӑм ҫынсен ӗҫтешлӗхӗн проекчӗсене пурнӑçламалли мелсене аталантарасси;
культура еткерӗн объекчӗсен тӑрӑмне мониторинг туса тӑрасси;
культура еткерӗн объекчӗсене популяризацилекен мероприятисем ирттересси.
Наци тата нацисем хушшинчи (этноссем хушшинчи) хутшӑнӑва килӗшӳллӗ тӑвасси:
пӗтӗм Раççейри пӗрлӗхе тата нацисем хушшинчи килӗшӗве çирӗплетес сферӑри обществӑлла пуçарулӑха грант пулӑшӑвӗ парасси;
нацисем хушшинчи килӗшӳ сферинчи хирӗçӳллӗ лару-тӑрӑва тупса палӑртасси, вӗсене маларах асӑрхасси тата сарӑлма чарасси;
чӑваш диаспорипе этнокультура çыхӑнӑвне аталантарасси тата пулӑшса пырасси.
Раҫҫей Федерацийӗн субъекчӗсенче чӑваш наци культурипе чӗлхине сыхласа хӑварма тата аталантарма пулӑшакан ӗҫсене туса ирттересси;
Чӑваш Республикин интерактивлӑ этнографи карттине туса хатӗрлесси.
2035 ҫул тӗлне кӗтекен кӑтартусем:
культура организацийӗсене килсе ҫӳрекенсен хисепне 25 процент таран ӳстерни (тӗп кӑтарту 2017 çулхи);
лайӑх шайри культура еткерӗн объекчӗсен тӳпи (историпе культура палӑкӗсем), Раççей Федерацийӗн халӑхӗсен культура еткерӗсен объекчӗсен пӗрлехи патшалӑх реестрне кӗртнӗ культура еткерӗн объекчӗсен (историпе культура палӑкӗсен) пӗтӗмӗшле шучӗпе танлаштарсан, 35 процент таран;
театр-концерт учрежденийӗсен мероприятийӗсене курма пынисен вӑтам шутне (1 пин çын пуçне) 480, 4 çын таран ӳстерни;
Раҫҫейре пурӑнакан халӑхсене этнокультура тӗлӗшӗнчен аталантарма пулӑшакан мероприятисене хутшӑнакансен шутне 10 пин ҫын таран ӳстерни;
нацисем хушшинчи (этноссем хушшинчи) хутшӑнусен шайне лайӑх хак паракан граждансен тӳпине ӳстерни, Чӑваш Республикинче пурӑнакан Раççей Федерацийӗн гражданӗсен мӗнпур шучӗпе танлаштарсан, 89,5 процент таран.

Чӑваш Республикин "Культура инфратытӑмӗн атланӑвӗн 
пахалӑхлӑ çӗнӗ шайӗпе тивӗçтересси "(Культура хутлӑхӗ")" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ ял çӗрӗсенче культурӑпа кану учрежденийӗсем тӑвассине, 300 çын таран халӑх пурӑнакан вырӑнсенче культурӑна аталантаракан центр тӑвассине, Çеçпĕл Мишши ячĕллĕ Халǎхсен Туслǎхĕн орденлӗ Чǎваш патшалǎх çамрǎксен театрне реконструкцилессине, Чӑваш патшалӑх филармонине çӗнетессине, культура хутлӑхӗнчи вӗренӳ организацийӗсене музыка инструменчӗсемпе тивӗçтерессине, муниципалитет библиотекисене кирлӗ хатӗрсем туянса парассине, культура учрежденийӗсене нумай функциллӗ куçса çӳрекен центрсемпе (автоклубсемпе) тивӗçтерессине, 500 пин ҫын таран халӑх пурӑнакан вырӑнсенче вырнаҫнӑ кинозалсенче наци кинофильмӗсене кӑтартма майсем йӗркелессине (кинозалсем тӑвассине) палӑртать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
çӗнӗрен тунӑ (реконструкциленӗ) тата тӗпрен юсанӑ культура органи-зацийӗсен объекчӗсен шучӗ – 25 единица;
хальхи вӑхӑтри оборудование туяннӑ культура организацийӗсен шучӗ – 22 единица.

Чӑваш Республикин "Наци пултарулӑх вӑй-хӑватне пурнӑçламалли 
условисем тӑвасси ("Пултаруллӑ çынсем") 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ музыка искусствин хутлӑхӗнчи пултаруллӑ çамрӑксене малалла аталанма пулӑшассине, ырӑ тӑваслӑх юхӑмне тата коммерциллӗ мар организацисене Пӗтӗм Раççейри тата тӗнчери музыкӑпа театр енӗпе, çав шутра Раççей Федерацийӗн халӑхӗсен культура еткерне упраса хӑварас ӗҫре те, пултарулӑх проекчӗсене пурнӑçлама грантсем илме пулӑшассине, патшалӑх тата муниципалитет музейӗсенче Раççейри халӑхсен культура пуянлӑхӗсем çинчен курав проекчӗсем йӗркелессине, федераци пултарулӑх аслӑ вӗренӳ заведенийӗсен никӗсӗ çинче йӗркеленӗ тӑтӑш пӗлӳ паракан тата квалификацие ӳстерекен центрсенче культура хутлӑхӗнчи пултаруллӑ тата ертсе пыракан кадрӗсен квалификацине ӳстерессине палӑртать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
Тӑтӑш пӗлӳ паракан центрсенче квалификацине ӳстернӗ специалистсен шучӗ – 1596 ҫын; 
грант пулӑшӑвне илнӗ кӑмӑл тӑвакансен пултарулӑх ушкӑнӗсен шучӗ – 18 единица;
"Культура волонтерӗсем" программӑна явӑҫтарнӑ волонтерсен шучӗ – 837 ҫын.
Чӑваш Республикин "Пулӑшу ӗҫӗсене цифрӑласси тата культура 
информаци хутлӑхне йӗркелесси ("Цифра культури")" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ виртуаллӑ концерт залӗсем, музейсенчи цифра мелӗпе ертсе пыракансене, культура хутлӑхӗнчи тӗп мероприятисен онлайн-кӑтартӑвне йӗркелессине палӑртать.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
йӗркеленӗ виртуаллӑ концерт залӗсен шучӗ – 6 единица;
"Культура.РФ" порталта вырнаçтарнӑ мероприятисен онлайн-кӑтартӑвӗсен шучӗ – 5 единица.

4.8 задача. Туризма аталантарасси

2035 ҫул тӗлне палӑртакан аталанӑва сӑнлани
Республикӑри туризм отраслӗ регионӑн стратегилле аталанӑвӗн приоритетлӑ çул-йӗрӗсенчен пӗри шутланать. Ҫулсерен шалти тата килсе çӳремелли туризм калӑпӑшӗ ӳсет. Чӑваш Ен территорийӗнче туристсем валли çул çӳрев, экскурси, пулӑмсемпе тата тӗнпе ҫыхӑннӑ, ял, экологи çул-йӗрлӗ туризм тӗсӗсене йӗркеленӗ.
Сывлӑх сыхлавӗн, вӗренӗвӗн, культура хутлӑхӗн инфратытӑмӗ тата хӑватлӑ санаторипе курорт комплексӗ республикӑна килсе çӳрекен туристсен шутне ӳстерме пулӑшаççӗ. 
"Чӑваш Ен – Атӑл чӗри" инвестици проекчӗ шайӗнче Шупашкар илӗртӳллӗ тӗп центр пулса тӑрӗ. Туристсене чи малтан йышӑнакан вырӑнсем Шупашкарти юхан шыв порчӗ, Тӗнчери Шупашкар аэропорчӗ, чугун çул вок-залӗсемпе автовокзалсем шутланаççӗ. 
"Чӑваш Ен – Атӑл чӗри" проект малашне те хӑна çурчӗсемпе нумай функциллӗ центрсем, яхт-клуб, ресторансем тӑвассине, культура еткерӗн объекчӗсене реконструкцилессине, пӗчӗк карапсем тӑмалли, пырса чарӑнмалли тата вӗсене асӑрхаса тӑмалли базӑсем (клубсем) йӗркелессине палӑртать. Туризм инфратытӑмӗн ытти майӗсене аталантарассине те плана кӗртнӗ. Ҫавӑн пекех сывлӑха сиплесе çирӗплетмелли канупа реабилитаци канӑвӗн инфратытӑмне малалла аталантарма палӑртнӑ.
Атӑлӑн туризм вӑй-хӑвачӗпе туллин усӑ курма музей объекчӗсене çӗнетессипе çыхӑннӑ мероприятисем, Атӑл юхӑмӗпе аяларах вырнаçнӑ (Куславккапа Сӗнтӗрвӑрри хулисенче) кӑтартупа ытти объектсене туса хурса аталантарни пулӑшаҫҫӗ.
200 ытла кӑтарту объекчӗ (тӗн, музей тӗллевлӗ, архитектура палӑкӗсем, çут çанталӑк объекчӗсем, промышленность предприятийӗсем) туристсене Чӑваш Ене килсе ҫӳреме илӗртекен сӑлтав шутланать. Стратеги шайӗнче объектсем кивелнипе çыхӑннӑ çивӗч ыйтусене (вӗсен шутне чи малтан музейсемпе музей-заповедниксем кӗреççӗ) тапхӑрӑн-тапхӑрӑн татса пама палӑртнӑ.
Туризм аталанӑвӗн тепӗр пысӑк пӗлтерӗшлӗ çӳл-йӗрӗ вӑл – наци, культурӑпа вӗренӳ тата экологи туризмӗн тӗсӗсене пӗрлештерсе тӑракан пысӑк вӑй-хӑватлӑ ял туризмӗ. Ҫакӑн валли Стратеги шайӗнче ял территорийӗсенчи туризма аталанма пулӑшакан мероприятисем пурнӑçлама, ҫав шутра килти хушма хуҫалӑхсемпе хресчен (фермер) хуçалӑхӗсене хутшӑнтарса, çавӑн пекех ял туризмне йӗркелеме кадрсем хатӗрлекен е çӗнӗрен вӗрентсе хатӗрлекен программӑсем хатӗрлесе пурнӑçлама палӑртнӑ. 
Республикӑра çулсерен тӗрлӗ шайри – регион шайӗнчен пуçласа тӗнче шайӗ таран – пулӑмсемпе çыхӑннӑ туризм юхӑмне йӗркелекен мероприятисем иртеççӗ. Кунпа пӗрлех пысӑк пӗлтерӗшлӗ пулӑмсене йӗркелекенсемпе тачӑ çыхӑнса ӗçлекен ятарлӑ туроператор çукки, мероприятисене пиар чӗлхипе хастарлӑн çутатманни, транспорт хатӗрӗсене лартмалли ятарласа проектланӑ вырӑн (уйрӑмах нумай вырӑнлӑ туристсен автобусӗсем валли) çукки республики пулӑмсемпе çыхӑннӑ туризм аталанӑвне чарса тӑрать.
Пулӑмсемпе çыхӑннӑ туризмӑн çӗнӗ çул-йӗрӗсем çаксем пулаçҫӗ:
Сӑр тата Хусан хӳтӗлев вырӑнӗсене тума хутшӑннӑ ҫынсен ӗҫри паттӑрлӑхне халалланӑ мероприятисем;
Тӗнчери фейерверксен ҫулленхи фестивалӗ;
тракторсен ҫулленхи шоу уявӗ;
Тӗнчери ретротракторсен ҫулленхи фестивалӗ;
наци тӗррин Пӗтӗм Раççейри е тӗнчери конкурсӗ;
хӑмла фестивалӗ.
Хальхи туризм индустрийӗнче тӗн туризмӗ те паллӑ вырӑн йышӑнать. Чӑваш Ен – Раççейӗн авалхи историпе культура центрӗсенчен пӗри, ун территоринче 100 ытла чиркӳ, мăнастир тата часавай вырнаçнӑ. Паломниклӑх туризмӗпе туризм организацийӗсем те, чиркӳсен паломниклӑх служби те (Вырӑс Православи Чиркӗвӗн Чӑваш Митрополийӗ) ӗçлеççӗ. Республикӑра паломниклӑх туризмӗн аталанӑвӗпе Чӑваш Митрополийӗн Паломниклӑх уйрӑмӗ ӗçлет.
Ҫак çул-йӗре аталантарма туристсемпе паломниксене мӑнастирсен çывӑхӗнче вырнаçтарма майсем тӑвассине, апатланмалли вырӑнсемпе тивӗçтерессине, çавӑн пекех турист маршручӗсен тата паломник-туристсен ыйтӑвӗсене тивӗçтерекен инфратытӑм йӗркелессине палӑртнӑ.
Хальхи лару-тӑру
Чӑваш Ен территорийӗнче туристсем валли туризмӑн экскурси, пулӑм-семпе çыхӑннӑ, паломниклӑх, ял тата экологи тӗсӗсене йӗркеленӗ.
Туристсен йӗркеленӗ ушкӑнӗсенчен ытларахӑшӗ республикӑна çул çӳрев маршручӗпе Атӑл тӑрӑх çитет. Шупашкарти юхан шыв порчӗ 2019 çулта 384 пассажир карапне е 50,7 пин çынна йышӑннӑ.
Чӑваш Ен федерацин Атӑлçи округӗн регионӗсене пӗрлештерекен "Аслӑ Атӑл çулӗ" регионсем хушшинчи туристсен маршрутне кӗнӗ. Маршрут Раççейри тата ют çӗршыв турисчӗсене культурӑн тата çут çанталӑкӑн паллӑ вырӑнӗсемпе, çавӑн пекех халӑхсен йӑли-йӗркипе тата Атӑлçи регионӗсен кухнипе паллаштарать. Хальхи вӑхӑтра çак бренд мелӗпе 20 ытла регионсем хушшинчи маршрут йӗркеленӗ, çав шутра Чӑваш Республикипе Мари Эл Республики территорийӗсемпе иртекен "Икӗ тантӑш – Икӗ халӑх" турист маршручӗ.
2019 çулта республикӑра çынсене ушкӑнпа вырнаçтармалли 162 вырӑнта (4,51 пин пӳлӗм) 305,6 пин çынна вырнаçтарнӑ, ҫав шутра 5 пин ют çӗршыв гражданинӗ. Ҫынсене ушкӑнпа вырнаçтармалли вырӑнсемсӗр пуçне тивӗçтерекен инфратытӑм комплексне 97 туризмпа экскурси организацийӗ, 659 кафепе ресторан, 11 стадион (вӗсенчен 2-шӗ тӗнче шайӗнчи), 28 хальхи вӑхӑтри физкультурӑпа спорт комплексӗ, 2 пӑр керменӗ, Олимпиадӑна биатлон енӗпе хатӗрлекен центр тата аттракционсен 2 паркӗ кӗрет.
Сывлӑх сыхлавӗн, вӗренӗвӗн, культура хутлӑхӗн инфратытӑмӗ тата хӑватлӑ санаторипе курорт комплексӗ республикӑна килсе çӳрекенсен шутне ӳстерме пулӑшаççӗ.
Ҫынсене ушкӑнпа вырнаçтармалли вырӑнсен тупӑшӗ 2019 çулта 
1,7 млрд. ытла тенкӗпе танлашнӑ.
2019 çулта Чӑваш Енри турист фирмисем янӑ Раççей турисчӗсен шучӗ 53,8 пин çынран иртнӗ, çав шутра чикӗ леш енчи çул çӳреве – 30,3 пин çын.
Республикӑра Чӑваш Республикин Туризмпа культура информаци центрне тата Шупашкар хулин Музейпе туризм центрне туса хунӑ. Чӑваш Республикин туризм вӑй-хӑвачӗпе çулсерен туризмӑн "Интурмаркет" (Мускав хули), "MITT" (Мускав хули), "KITS" (Хусан хули) тӗп куравӗсенче паллаштараççӗ.
2013–2018 çулсенче "Чӑваш Ен халӑх ушкӑнӗсем" туризмпа кану кластерне тӑвасси" инвестици проектне пурнӑçласа 22 тивӗçтерекен тата 14 туризм инфратытӑмӗн объекчӗсене тунӑ. Проект шайӗнче Шупашкар хулин Мускав çыранне реконструкцилессипе ҫыхӑннӑ I–III тапхӑрӗсенчи ӗçсене вӗçленӗ, "Амазони" этнокомплекс тата "Ясна" этноэкологи комплексне туса хунӑ.
"Чӑваш Ен халӑх ушкӑнӗсем" туризмпа кану кластерӗн малаллахи тӑсӑмӗ "Чӑваш Ен – Атӑл чӗри" туризм кластерӗ" проект пулса тӑрать. Вӑл 2019 çулта Раççей Федерацийӗн пулӑшӑвне тивӗçнӗ. Ҫак проект тӑрӑх Шупашкар заливне реконструкцилемелли, çавӑн пекех "Ҫветтуй Троица мӑнастирӗ" (Шупашкар хули) патӗнчи Мускав çыранне, Шупашкар заливне тата Хӗрлӗ тӳреме юсаса ҫӗнетмелли ӗçсене плана кӗртнӗ. Мускав çыранӗ хулара пурӑнакансене тата хула хӑнисене илӗртекен вырӑн пулса тӑчӗ.
Ҫивӗч ыйтусем:
туризм инфратытӑмӗ, вырнаçтармалли тата апатланмалли вырӑнсем сахалли е çукки, транспортпа усӑ курма меллӗ пулманни, тивӗçтерекен пулӑшупа сервис пахалӑхӗ пӗчӗк шайра пулни регионти туризмӑн приоритетлӑ тӗсӗсене (ял, экологи, юхан шыв туризмӗ) аталанма чарса пырать;
пӗчӗк хуласемпе истори поселенийӗсен территорийӗсенче культурӑпа вӗренӳ туризмӗ тата туризм инфратытӑмӗ çителӗксӗр аталанни;
санаторипе курорт организацийӗсен пурлӑхпа техника никӗсӗ çителӗксӗр аталанни сывлӑха сиплесе çирӗплетекен туризм хутлӑхӗнче паракан пулӑшу пахалӑхӗ çине витӗм кӳни;
юхан шыв çул çӳрев карапӗсен хисепӗ сахал пулни тата вӗсем кивелсе çитни;
туристсене кӑтартмалли объектсем кивелсе çитни (музейсем, культура эткерӗн объекчӗсем);
республика тата тӗнче шайӗнче мероприятисемпе реклама кампанийӗсем валли укçа-тенкӗ çителӗксӗр уйӑрни. Пысӑк пӗлтерӗшлӗ пулӑмсене йӗркелекенсемпе тачӑ çыхӑнса ӗçлекен ятарлӑ туроператор çукки, çавӑн пекех мероприятисене пиар чӗлхипе хастар çутатманни.
Отрасльри çивӗч ыйтусене татса парас тесен туризм инфратытӑмӗнчи объектсене çӗнетмелле е çӗнӗрен тумалла, çывӑхри территорисене тирпей-илем кӗртмелле, лайӑх пахалӑхлӑ пырса çитмелли çулсем тата транспорта лартмалли вырӑнсем пулмалла, регионсем хушшинчи туристсен маршручӗсене анлӑлатмалла тата туризм продуктне хастартарах сӗнмелле.
Приоритетлӑ çул-йӗрсем
Чӑваш Енӗн туризмпа кану комплексне аталантарас тесен чи малтан çак ӗҫсене тумалла:
Чӑваш Республикинчи туризм аталанӑвӗн 2035 ҫулчченхи стратегине туса хатӗрлемелле;
Чӑваш Республикинче туризм индустрийӗн Ассоциацине туса хумалла;
туристсене тивӗçтермелли çӗнӗ формӑсене ӗҫе кӗртмелле (пӗр пӗтӗм музей билечӗ, хӑна картти);
регионти тата регионсем хушшинчи çӗнӗ маршрутсем йӗркелемелле.
Шалти тата килсе çӳремелли туризма аталантарас шайра ҫаксене тума палӑртнӑ:
Чӑваш Республикин историпе культура пуянлӑхне Раççейри туризм комплексне кӗртесси;
туризм тата унпа çыхӑннӑ пулӑшусен пахалӑхне йышӑннӑ стандартсемпе килӗшуллӗн ӳстересси;
регионсен хушшинчи тата тӗнчери пӗр-пӗриншӗн усӑллӑ çыхӑнусене аталантарасси;
Чӑваш Республикинчи туризм отраслӗн приоритетлӑ çул-йӗрне, ҫав шутра ял, наци тата çул çӳрев туризмӗ, аталантарасси;
Раççей Федерацийӗн ытти регионӗсенчен тата ют çӗршывсенчен республикӑна ӗçлӗ визитпа килекенсен йышне ӳстермелли мероприятисен витӗмӗпе ӗçлӗ туризма аталантарасси;
республикӑн культура, спорт, обществӑпа политика пурнӑçӗнчи паллӑ ӗçсемпе пулӑмсене туристсен интересӗсене шута илсе анлӑ усӑ курасси;
туризм инфратытӑмӗн тата çул хӗрринчи сервис аталанӑвӗнче патшалӑх приоритечӗсене пурнӑçласси;
сервиспа пулӑшу сферине аталантарасси, Чӑваш Республикин социаллӑ инфратытӑмӗн конкурентлӑхне ӳстересси;
Чӑваш Республикине туристсене тӗнче шайӗнче тивӗçтерекен Раççей Федерацийӗн регионӗ пек кӑтартасси;
Чӑваш Республикин брендне хатӗрлесе ӑна Раççейри тата тӗнчери туризм рынокӗнче сарасси;
"Чӑваш Ен – Атӑл чӗри" информаци турист порталне "Интернет" сетьре тӗнче шайӗнче сарасси;
Чӑваш Республикин туризм объекчӗсене Китай Халӑх Республикинчен туристсене илӗртес тӗллевпе регионсем хушшинчи "Хӗрлӗ маршрут" турист проектне кӗртесси;
çыран хӗрринче çул çӳрев карапӗсене тата ытти карапсене йышӑнмалли сооруженисем туса шыв туризмне аталантарасси, Сӗнтӗрвӑрри тата Куславкка районӗсенче;
пӗчӗк виçеллӗ карапсемпе усӑ курса шыв çинчи такси рынокне аталантарасси;
Атӑл юхан шывӗн çыранӗпе паллаштаракан регионсем хушшинчи турист маршрутне йӗркелесси;
граждансене экологи пӗлӗвӗ парас тӗллевпе çут çанталӑкӑн уйрӑмах сыхламалли территорийӗсем тӑрӑх экологи сукмакне йӗркелесси;
этнографи туризмӗн аталанӑвне пулӑшмалли майсем тӑвасси;
туризм хутлӑхӗнчи вӑтам професси пӗлӗвӗ тата аслӑ пӗлӳ паракан тытӑма йӗркелесси;
Сӗнтӗрвӑрри хулинче культурӑпа туризм аталанӑвӗн центрне тӑвасси;
Чӑваш Республикин туризм хутлӑхӗнчи организацисен ассоциацине йӗркелесси.
2035 ҫул тӗлне кӗтекен кӑтартусем:
Чӑваш Республикинчи туризм организацийӗсем пулӑшу панӑ туристсен шучӗ – 465,0 пин çын, ҫав шутра ют çӗршыв гражданӗсем – 5,6 пин çын;
Чӑваш Республикинче çынсене ушкӑнпа вырнаçтарса тӳлевлӗ пулӑшу панин калӑпӑшӗ – 1480,0 млн. тенкӗ;
Чӑваш Республикинчи туризм организацийӗсем туризм пулӑшӑвӗ панин калӑпӑшӗ – 1000,0 млн. тенкӗ.

4.9 задача. Физкультурӑпа спорта аталантарасси

2035 ҫул тӗлне палӑртакан аталанӑва сӑнлани
Физкультурӑпа спортӑн аталаннӑ хутлӑхӗ Чӑваш Республикинче пурӑнакансен сывӑ пурнӑҫ йӗркин çирӗп хӑнӑхӑвӗсене, физкультурӑпа спортӑн вӑйлӑ йӑлисене йӗркелет.
2035 çул тӗлне çывӑхра вырнаçнӑ спорт объекчӗсем тунипе тата реконструкциленипе, вӗсене хальхи вӑхӑтри спорт оборудованийӗпе пуянлатнипе республикӑра пурӑнакан мӗнпур категорири халӑхӑн, çав шутрах сывлӑх тӗлӗшӗнчен хавшак çынсен те, спортӑн аталаннӑ инфратытӑмӗпе усӑ курма, физкультурӑпа тата спортпа тӑтӑш хутшӑнма май пулать. Бюджет укçи-тенкине тухӑçлӑ усӑ курас тӗллевпе патшалӑхпа уйрӑм ҫынсен ӗҫтешлӗхӗн мелӗсемпе усӑ курма палӑртнӑ.
Физкультурӑпа спорт занятийӗсем халӑхӑн ытларах пайӗшӗн уйрӑмах кирлӗ пулма тытӑнаҫҫӗ, общество ӑнланулӑхӗнче сывӑ пурнӑҫ йӗркин хаклӑхӗ çирӗпленет.
Спорт резервне хатӗрлемелли тытӑма аталантарни, халӑхӑн ытларах пайне килӗшекен спорт тӗсӗсемпе пысӑк çитӗнӳсен спортне аталантарни спортсменсене пӗтӗм Раççейри тата тӗнчери ӑмӑртусене ӑнӑçлӑ хутшӑнма май парать. Республикӑри спортсменсен çитӗнӗвӗсем ҫитӗнсе пыракан ӑрушӑн лайӑх тӗслӗх пулса тӑраççӗ.
Физкультурӑпа спорт сферин аталанӑвӗнче граждансене физкультурӑпа тата спортпа тӑтӑш хутшӑнма условисем туса парасси тӗп ӗçсенчен пӗри шутланать.
Физкультурӑпа спорт сферин аталанӑвӗн тӗп тӗллевӗ – сывӑ пурнӑҫ йӗркине пропагандӑласси, халӑхӑн мӗнпур ӳсӗмри физкультурӑпа спорта хутшӑнакансен, ҫав шутра сывлӑх тӗлӗшӗнчен хавшак çынсен те, йышне ӳстерсе, пысӑк çитӗнӳсен спорчӗн конкурентлӑхне вӑйлатса сывлӑха, физкультурӑпа спорт тытӑмне аталантарма условисем туса парасси.
Хальхи лару-тӑру
Чӑваш Республики халӑха физкультурӑпа спорта тӑтӑш хутшӑнтаракан Раççей регионӗсен малти йышӗнче тӑрать. 2015–2019 çулсенче республикӑри физкультурӑпа спорта тӑтӑш хутшӑнакан халӑхӑн пайӗ 34,7 процентран пуçласа 46,8 процента çити ӳснӗ. Пӗтӗм Раççейри "Ӗçлевпе хӳтӗлеве хатӗр!" (малалла – ГТО) физкультурӑпа спорт комплексне кулленхи пурнӑҫа тапхӑрӑн-тапхӑрӑн кӗртсе пыни физкультурӑпа спорт аталанӑвӗнчи тӗп проект шутланать. ГТО порталӗнче 157 пин ытла çынна шута илнӗ, вӗсенчен 66391 çын (42,2 процент) ГТО тӗрӗслевне тест майӗпе хутшӑннӑ. ГТО нормативӗсене питӗ лайӑх паллӑпа пурнӑҫланӑ çынсен тӳпи 94,7 процента çитнӗ.
Халӑха спорт сооруженийӗсемпе тивӗçтересси те самаях лайӑхланнӑ: 2015 çул пуçламӑшӗнче ку кӑтарту 40,3 процент пулнӑ пулсан, 2019 çулта 78,8 процента çитнӗ. Ҫак пилӗк çул хушшинче 7,5 пин вырӑнлӑ "Шупашкар Арена" пӑр керменӗ, регионти велоспорт-маунтинбайк енӗпе олимпиадӑна хутшӑнма хатӗрлекен центр, Шупашкар хулинче физкультурӑпа спортӑн 3 комплексне, ишмелли бассейн тата Вӑрнар поселокӗнче витнĕ пӑр катокне тунӑ. "Олимпийский" тата "Спартак" стадионсен пысӑк калӑпӑшлӑ реконструкци ӗҫне вӗçленӗ, 2020 çулта тата тепӗр 10 тулли калӑпӑшлӑ искусственнӑй çерем витнӗ футбол уйӗ тума йышӑну тунӑ.
2019 çулта республикӑри 202 спортсмен Раççейӗн пӗрлештернӗ командин йышне кӗнӗ. Ҫулсерен Чӑваш Ен территорийӗнче 1700 ытла спортпа массӑллӑ мероприятисем иртеççӗ, вӗсенчен 60 ытларахӑшӗ – Пӗтӗм Раççей шайӗнчисем. 2019 çулхи утӑ уйӑхӗнче Чӑваш Ен тӗп хулинчи "Олимпийский" стадион Пӗтӗм Раççейри çӑмӑл атлетикӑн 100-мӗш чемпионатне йышӑннӑ. 
Ҫивӗч ыйтусем:
халӑха çывӑхра вырнаçнӑ спорт сооруженийӗсемпе çителӗксӗр тивӗçтерни;
чылай спорт сооруженине реконструкци тума кирли;
физкультурӑпа спорт сферинче квалификациллӗ кадрсем, пурӑнакан вырӑнта халӑхпа ӗçлекен спорт специалисчӗсем çителӗксӗр пулни;
физкультурӑпа спорт сферинче патшалӑхпа уйрӑм ҫынсен ӗҫтешлӗхне хавхалантарасси тата бизнеспа усӑ курасси ҫителӗксӗр шайра пулни;
вӗренӳпе ӗç вырӑнӗсенче физкультурӑпа спорт ҫул-йӗрлӗ клубсен сечӗ аталанманни;
сывӑ пурнӑç йӗркин хаклӑхӗсене ҫирӗплетнӗ чухне физкультурӑпа спорт пӗлтерӗшне пропагандӑлас ӗҫе вӑйлатма кирли.
Приоритетлӑ çул-йӗрсем:
Чӑваш Республикинче пурӑнакансен физкультурӑпа спорта тӑтӑш хутшӑнас кӑмӑлне, çав шутра массӑллӑ информаци хатӗрӗсене явӑçтарса, ӳстересси.
Массӑллӑ физкультурӑна аталантарма çакӑ пулӑшать:
çывӑхри вырӑнсенче спорт объекчӗсем тӑвасси;
организацисенче, вӗсен йӗркелӳпе право тата харпӑрлӑх формисене пӑхмасӑр, вӗренекен тата пурӑнакан вырӑнсенче физкультурӑпа спорт ҫул-йӗрлӗ клубсен сетьне аталантарасси;
ГТО мероприятийӗсене халӑхӑн мӗнпур категорине явӑҫтарасси;
халӑхӑн тӗрлӗ ушкӑнӗсем хушшинче республика тата Пӗтӗм Раççей шайӗнчи физкультурӑпа спорт комплексӗн мероприятийӗсене йӗркелесе ирттересси;
физкультурӑпа массӑллӑ спорт сферинче пулӑшу паракан социаллӑ тӗллевлӗ коммерциллӗ мар организацисем (СТКМО) йӗркелеме тата вӗсене ӗҫлеме пулӑшасси;
физкультурӑпа спорт занятийӗсене пропагандӑланӑ чухне ведомствӑсем хушшинче çыхӑнса ӗçлесси.
Спорт инфратытӑмне патшалӑхпа уйрӑм ҫынсен ӗҫтешлӗхӗ майӗпе тата мӗнпур шайри бюджетсенчен пӗрле укҫа-тенкӗ уйӑрмалли майпа усӑ курса ҫакӑн пек майсемпе аталантарасси:
массӑллӑ спорта, пысӑк çитӗнӳсен спортне аталантарма укçа-тенкӗн мӗнпур çӑл куçӗсемпе усӑ курса халь ӗҫлекеннисене реконструкцилесси тата çӗнӗ объектсем тӑвасси;
пӗтӗмӗшле пӗлӳ паракан организацисенче спорт объекчӗсемпе усӑ куракансен йышне палӑрмаллах ӳстерес тӗллевпе спортзалсемпе нумай функциллӗ спорт площадкисем тӑвасси.
Сывлӑх тӗлӗшӗнчен хавшак çынсен физкультурипе спортне аталантарасси.
Асӑннӑ çул-йӗре çак мероприятисене туса ирттерсе пурнӑçлаҫҫӗ:
мӗнпур категорири сывлӑх тӗлӗшӗнчен хавшак çынсене физкультурӑпа спорта тӑтӑш хутшӑнма хастарлӑн явӑçтарасси;
сывлӑх тӗлӗшӗнчен хавшак çынсене спорт объекчӗсемпе усӑ курма майсем туса парасси, çав объектсене ятарлӑ оборудованипе тата инвентарьпе пуянлатасси;
сывлӑх тӗлӗшӗнчен хавшак çынсемпе инвалидсем хушшинче физкультура енӗпе воспитани парассине тата республика шайӗнчи ӑмӑртусем ирттерессине, вӗсем пӗтӗм Раççейри тата тӗнчери ӑмӑртусене хутшӑнассине йӗркелесси;
сывлӑх тӗлӗшӗнчен хавшак ҫынсен физкультурипе спорчӗ валли специалистсем хатӗрлесси тата вӗсен квалификацине ӳстересси.
Спорт резервне хатӗрлемелли тытӑма çӗнетсе лайӑхлатни шутне çакӑ кӗрет:
патшалӑх тата муниципалитет хушма пӗлӳ паракан вӗренӳ организацисенче, професси пӗлӗвӗ паракан организацисенче тата физкультурӑпа спорт организацийӗсенче вӗренӳ ӗç-хӗлӗнче хальхи вӑхӑтри вӗренӳ тата спорт методикисемпе усӑ курасси;
спорт резервне, ҫӳллӗ шайри спортсменсене спорт шкулӗсенче, Олимп резервӗсен спорт шкулӗнче, Олимп резервӗсен училищинче, спорт хатӗрлевӗн центрӗнче вӗрентсе хатӗрлесси, пурлӑхпа техника никӗсне ҫирӗплетесси, официаллӑ спорт ӑмӑртӑвӗсене хутшӑнассине тивӗҫтересси;
республикӑн паллӑ спортсменӗсене регионсем хушшинчи, пӗтӗм Раççейри тата тӗнчери спорт ӑмӑртӑвӗсене хатӗрленме тренировка иртмелли вырӑнсене чӗнсе илессине йӗркелесси;
пӗрлештернӗ спорт командисене, ҫав шутра Раҫҫей Федерацийӗн пӗрлештернӗ командисемпе спорт резервӗсем хатӗрлекен спорт организацийӗсене патшалӑх пулӑшӑвӗ парасси;
Чӑваш Республикин пӗрлештернӗ спорт командисене йӗркелесси;
спортпа сывлӑха çирӗплетмелли çуллахи кампанине йӗркелесе ирттересси;
Чӑваш Республикин спортсменӗсене, пӗрлештернӗ спорт командин членӗсене медицина тата медицинӑпа биологи енӗпе пулӑшу парасси;
Чӑваш Республикин спорт шкулӗсем, тренерӗсем тата чи паллӑ спортсменӗсем хушшинче смотр-конкурссем ирттересси;
спорт резервӗсене хатӗрлемелли тытӑма çӗнетсе лайӑхлатас ыйтусемпе семинар-канашлусем, наукӑпа практика конференцицйӗсем йӗркелесе ирттересси;
тренерсемпе преподавательсен квалификацине ӳстересси.
Пысӑк çитӗнӳсен спортне аталантарасси.
Ун валли ҫакна тумалла:
Раҫҫей Федерацийӗн пӗрлештернӗ командисене кӗртме спортсменсене тӗллевлӗ хатӗрлемелле тата вӗсем спортӑн никӗсри тӗсӗсемпе тӗнчери тӗп стартсене хутшӑнассине тивӗҫтермелле;
пурлӑхпа техника енчен тивӗçтересси, çав шутрах спорт экипировкипе, Чӑваш Республикин пӗрлештернӗ спорт командисене финанс, наукӑпа методика енчен тивӗçтермелле, вӗсем регионсем хушшинчи, Пӗтӗм Раççейри тата тӗнчери официаллӑ спорт ӑмӑртӑвӗсене хутшӑнма хатӗрленессине тивӗҫтермелле;
официаллӑ физкультура тата спорт мероприятийӗсене хатӗрлеме тата вӗсенче хутшӑнма спорт федерацийӗсене субсидисем уйӑрса памалла;
физкультурӑпа спортри тава тивӗçлӗ ӗçченсене, спортсменсемпе тренерсене физкультурӑпа спортра пысӑк çитӗнӳсем тунӑшӑн, çавӑн пекех Олимп, Паралимп, Сурдлимп вӑййисене тата тӗнчери спорт ӑмӑртӑвӗсене хутшӑннин пӗтӗмлетӗвӗсем тӑрӑх кӑмӑл-сипет тата пурлӑх енчен хавхалантармалла.
2035 ҫул тӗлне кӗтекен кӑтартусем:
халӑхӑн физкультурӑпа тата спортпа тӑтӑш хутшӑнакан тӳпине ӳстерни, 2019 çулхи 46,8 процентран 2035 çул тӗлне 70 процент таран;
спорт объекчӗсен пӗр вӑхӑтра йышӑнма пултараслӑхне шута илекен спорт сооруженийӗсемпе тивӗçтерессине ӳстерни, ҫав шутра ял территорийӗсенче, 2019 çулхи 78,8 процентран 2035 çул тӗлне 100 процент таран;
сывлӑх тӗлӗшӗнчен хавшак çынсен тата инвалидсен физкультурӑпа спорта тӑтӑш хутшӑнакансен тӳпине ӳстерни, асӑннӑ категорири мӗнпур çынпа танлаштарсан 2019 çулхи 16 процентран 2035 çул тӗлне 25 процент таран.

Чӑваш Республикин "Халӑхӑн мӗнпур категорийӗпе 
ушкӑнӗ валли физкультурӑпа спорта, массӑллӑ спорта хутшӑнма условисем туса парасси, çав шутрах халӑха спорт объекчӗсемпе тивӗçтернин шайне ӳстересси, спорт резервне хатӗрлесси" 
регион проектне пурнӑçласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проектне пурнӑçлани халӑхӑн мӗнпур категорийӗпе ушкӑнӗ валли физкультурӑпа спорта, массӑллӑ спорта хутшӑнма условисем туса пама, çав шутрах халӑха спорт объекчӗсемпе тивӗçтернин шайне ӳстерме, спорт резервӗсене хатӗрлессине лайӑхлатма май парать.
Регион проекчӗ çавӑн пекех физкультурӑпа спорта тӑтӑш хутшӑнакансен тӳпине 2024 çул тӗлне халӑха хавхалантарса, мӗнпур шайри тата корпоративлӑ хутлӑхсенчи спортпа массӑллӑ ӗçе хастарлатса, ҫав шутра ҫынсене ГТО нормативӗсене пурнӑçлассине явӑçтарса, спорт резервне хатӗрлесе тата спорт инфратытӑмне аталантарса 55 процент таран ӳстерме палӑртать. 
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
физкультурӑпа спорта тӑтӑш хутшӑнакан ачасемпе çамрӑксен (3–
29 çулхисем) тӳпине ӳстересси, 82,4 процент таран;
физкультурӑпа спорта тӑтӑш хутшӑнакан вӑтам ӳсӗмри (30–54 çулхи хӗрарӑмсем, 30–59 çулхи арçынсем) граждансен тӳпине ӳстересси, 55 процент таран;
физкультурӑпа спорта тӑтӑш хутшӑнакан аслӑ ӳсӗмри (55–79 çулхи хӗрарӑмсем, 60–79 çулхи арçынсем) граждансен тӳпине ӳстересси, 25 процент таран;
граждансене спорт объекчӗсен пӗр вӑхӑтра йышӑнма пултараслӑхне шута илекен спорт сооруженийӗсемпе тивӗçтернин шайне 77,1 процент таран ӳстересси;
физкультурӑпа спорт ведомствисене кӗрекен организацисенче спорт енӗпе хатӗрлекен программӑсене хутшӑнакансен тӳпине ӳстересси 100 процент таран. 

4.10 задача. Строительство комплексне аталантарасси, туянма майлӑ тата пурӑнмалли хӑтлӑ ҫурт-йӗрпе, пысӑк пахалӑхлӑ коммуналлӑ пулӑшу ӗҫӗсемпе тивӗҫтересси	

2035 ҫул тӗлне палӑртакан аталанӑва сӑнлани
Ресурса перекетлекен, экономика енчен тухӑҫлӑ тата экологи тӗлӗшӗнчен хӑрушӑ мар ҫӗнӗ строительство материалӗсемпе конструкцийӗсем туса кӑларассине йӗркелеме, халӑха энерги тухӑҫлӑхӗпе экологи требованийӗсемпе килӗшсе тӑракан, туянма майлӑ та хӑтлӑ ҫурт-йӗрпе тивӗҫтерме, ҫынсене хӑрушӑ мар хӑтлӑ пурнӑҫ условийӗсемпе тивӗҫтерме коммуналлӑ пулӑшу ӗҫӗсем пурнӑҫлакан ку чухнехи шанчӑклӑ тытӑм туса хума палӑртнӑ.
Хальхи лару-тӑру
"Строительство" ӗҫ-хӗлӗ енӗпе пурнӑҫланӑ ӗҫсен калӑпӑшӗ 2019 ҫулта республикӑра 35,4 млрд. тенкӗпе е, 2018 ҫулхи шайпа пӑхсан, 83,7 процентпа танлашнӑ. Пӗтӗмӗшле лаптӑкӗ 656,4 пин тӑв. метрпа танлашакан пурӑнмалли ҫурт-йӗр туса хута янӑ, ку вӑл 2018 ҫулхи кӑтартуран 9,8 процент чухлӗ пысӑкрах. Строительство материалӗсем туса кӑларакансем 2019 ҫулта 8,7 млрд. тенкӗлӗх (2018 ҫулхи шайпа танлаштарсан 
113,3 процент) продукци тиесе ӑсатнӑ.
"Чӑваш Ен строителӗсем" хӑйне хӑй йӗркелесе пыракан организаци" ассоциаци ретӗнче 500 ытла предприяти шутланать. "Отделфинстрой" СЗ" ТМЯО, "3 №-лӗ стройтрест" СЗ" АО, " ТУС" СЗ" АО чи пысӑк ҫурт лартакансем шутланаҫҫӗ. 
Республика территорийӗнче 19 млн. тӑв. метр ытла лаптӑкпа танлашакан 10100 нумай хваттерлӗ пурӑнмалли ҫурт вырнаҫнӑ. Чӑваш Енре пурӑнмалли ҫурт-йӗрпе коммуналлӑ пулӑшу ӗҫӗсем парас тӗлӗшпе харпӑрлӑхӑн тӗрлӗ формипе йӗркеленӗ 344 организаци ӗҫлет: вӗсенчен 192-шӗ ҫурт-йӗр пулӑшӑвӗ, 152-шӗ коммуналлӑ пулӑшу параҫҫӗ. Унсӑр пуҫне пурӑнмалли ҫурт-йӗр харпӑрлӑхҫисен 429 юлташлӑхӗ тата ҫурт-йӗр тӑвакансен 60 кооперативӗ ӗҫлет. Коммуналлӑ комплекс шутне 6 пин ытла объект кӗрет, сетьсен тӑршшӗ – 32 пине яхӑн км.
Коммуналлӑ инфратытӑм системи шутне 973 котельнӑй, 57 тӗп ӑшӑ подстанцийӗ, 0,9 пин км тӑршшӗ ӑшӑ сечӗ (кивелнин шайӗ – 78 процент); 1737 газорегулятор пункчӗ, 2616 валеҫекен шкап пункчӗсем, 14,8 пин км газопровод (кивелнин шайӗ – 37 процент); 635 шыв илмелли вырӑн, шыв пӑрӑхӗн 11 тасатакан сооруженийӗ, 3,1 пин км тӑршшӗ шыв пӑрӑхӗ (кивелнин шайӗ – 69 процент), 44 пин км канализацин тасатакан сооруженийӗ, 1,5 пин км канализаци сечӗ (кивелнин шайӗ – 63 процент) кӗреҫҫӗ.
Ҫивӗч ыйтусем:
1. Строительство хӑвӑртлӑхӗпе пурӑнмалли ҫурт-йӗр хута янин кӑтартӑвӗсем чакни.
Проект валли укҫа-тенкӗне тӗллевлӗн уйӑракан условисенче ӗҫлеме тытӑнни, килӗшӳсен шанчӑклӑхне ӳстернипе пӗрлех ҫурт лартакансен умне вӗсене пурӑнмалли ҫурт-йӗре пысӑк калӑпӑшпа маларах туса лартма тата ҫурт-йӗр йышӑнакан территорине инженери тытӑмӗсемпе тивӗҫтерме май памасӑр, чӑрмавсем кӑларса тӑратрӗ. Хальхи вӑхӑтра ҫурт-йӗр лартакан территорисенче транспорт тата социаллӑ пурнӑҫ инфратытӑмӗсене маларах туса хумаҫҫӗ, вӗсем валли ҫӗр лаптӑкӗсене мӗн тӑрса юлнинчен е майлӑ мар вырӑнта уйӑрса параҫҫӗ е вӗсене тӳлесе илнӗ чухне хушма тӑкак тӳсмелли майпа уйӑрса параҫҫӗ. 
2. Архитектура ӗҫӗнчи ҫивӗч ыйтусем.
Тӗп проблема – капиталлӑ строительство объекчӗсен архитектурӑпа хула строительствин сӑн-сӑпачӗ ҫине витӗм кӳмелли майсем пулманни. Паянхи кун тӗлне хула строительствин архитектура объекчӗн сӑн-сӑпачӗ пирки калаҫса килӗшес тӗлӗшпе палӑртнӑ административлӑ регламент ҫук.
Тепӗр ҫивӗч ыйту ҫӳллӗ ҫуртсем тӑвас ӗҫе йӗркелесе пырассипе ҫыхӑннӑ. Ҫуртсемпе сооруженисен этажлӑхне тата ҫӳллӗшне нумаях пулмасть пысӑклатма пуҫларӗҫ. Ҫурт-йӗр тӑвассин ҫӳллӗлӗхне йӗркелекен нормативлӑ никӗс хальлӗхе ҫук.
Хула строительстви ӗҫне, ҫав шутра ҫӳллӗлӗхе йӗркелесе пырассине ӑслӑлӑх тӗпчевӗсем ирттерсе, хула аталанӑвӗн условийӗсене тишкерсе, ытти хуласен опытне тата хула ҫыннисен шухӑшкӑмӑлне шута илсе йӗркелесе пыракан тухӑҫлӑ тытӑм туса хумалла.
3. Отрасле кадрсемпе тивӗҫтересси.
Республикӑра пысӑк ӑсталӑхлӑ кадрсем ҫитменни палӑрать, уйрӑмах ял поселенийӗсенче. Муниципаллӑ пӗрлӗхӗн тӗп архитекторӗн должноҫне йышӑнма специалистсен резервӗ пулмалла. Тӗп архитектор ӗҫӗ хӑйне евӗрлӗ тата ӑна пурнӑҫлама пысӑк пӗлӳпе ӑсталӑх кирлӗ. Специалист-архитекторсен квалификацине ӳстермелли тытӑм ҫук.
4. Тӑлӑх ачасене ҫурт-йӗрпе тивӗҫтересси.
Пурӑнмалли пӳлӗмпе тивӗҫтерме кирлӗ ҫынсем пек шута илнӗ тӑлӑх ачасен, ашшӗ-амӑшӗн асӑрхавӗсӗр юлнӑ ачасемпе вӗсен шутӗнчи ҫынсен (тӑлӑх ачасен) шучӗ тӑтӑшах ӳссе пырать. 2020 ҫулхи кӑрлач уйӑхӗн 1-мӗшӗ тӗлне ҫурт-йӗрпе тивӗҫтермелли тӑлӑх ачасен списокӗнче 2101 тӑлӑх ача шутланнӑ, вӗсенчен 1572-шӗн 2020 ҫулта пурӑнмалли пӳлӗмлӗ пулма право пур.
5. Туса пӗтермен строительство объекчӗсем.
Проблемӑллӑ объектсен пӗрлехи реестрне пӗтӗмӗшле лаптӑкӗ 143,1 пин тӑв. метрпа танлашакан туса пӗтермен 13 объекта кӗртнӗ. Ҫак объектсенчен чылайӑшне ҫурт-йӗр лартакан хӑйӗн вӑйӗпе туса пӗтерет, икӗ объекта Нумай хваттерлӗ ҫуртсем тума пая кӗрсе хутшӑнакан граждансен прависене хӳтӗлекен фонд (малалла – Фонд) укҫи-тенкипе туса пӗтерӗҫ, проблемӑллӑ объектсене туса пӗтерме инвесторсен укҫи-тенкине явӑҫтарас, нумай хваттерлӗ ҫуртсем тума пая кӗрсе хутшӑнакан ҫынсен нушисене татса пама палӑртнӑ мероприятисем валли Фонд укҫи-тенкине ытларах уйӑрас ӗҫ пурнӑҫланать.
6. 2017 ҫулхи кӑрлач уйӑхӗн 1-мӗшӗ хыҫҫӑн ишӗлекен тесе йышӑннӑ пурӑнмалли ҫурт-йӗр фондӗнчен ҫынсене урӑх вырӑна куҫармалли мелсем, ҫав шутра федераци шайӗнче те, пулманни.
2020 ҫулхи кӑрлач уйӑхӗн 1-мӗшӗ тӗлне Чӑваш Республикин террито-рийӗнче федераци саккунӗсен требованийӗсене тивӗҫтермен ишӗлекен пурӑнмалли ҫурт-йӗр фончӗ (пӗтӗмӗшле лаптӑкӗ 81,8 пин тӑв. метр, 319 ҫурт) пур (блоксенчен тунӑ сахал хутлӑ ҫурт-йӗр, специализациленӗ пурӑнмалли ҫурт-йӗр фончӗн ҫурчӗсем, пушарсене пула шар курнӑ ҫуртсем).
Чӑваш Республикин пурӑнмалли ҫурт-йӗрпе коммуналлӑ хуҫалӑх сферин тӗп йывӑрлӑхӗсем ҫаксем шутланаҫҫӗ:
1. Усӑ курнӑ ҫут ҫанталӑк газӗшӗн тӳлесе татман парӑм пулни.
2019 ҫулта Чӑваш Республикин муниципалитет пӗрлӗхӗсен администрацийӗсен тата ӑшӑпа тивӗҫтерекен организацисен усӑ курнӑ ҫут ҫанталӑк газӗшӗн тӳлесе татман парӑм виҫи 1576,4 млн. тенкӗпе танлашнӑ. 
Парӑм йӗркеленнин тӗп сӑлтавӗсем ӑшӑпа тивӗҫтермелли тухӑҫсӑр ҫӑл куҫсемпе усӑ курни, сетьсенче нормӑпа палӑртнинчен ытларах тӑкаксем туни, топливӑна тӑкакламалли виҫесемпе ӑшӑ сечӗсенчи ҫухатусен ҫирӗплетнӗ нормативӗсем пулманни, ҫавӑн пекех ӑшӑпа тивӗҫтерекен организацисен чӑн тӑкакӗсем палӑртнӑ хаксемпе тӳр килменни шутланаҫҫӗ.
2. Коммуналлӑ инфратытӑм объекчӗсем самаях кивелни.
Коммуналлӑ инфратытӑм системи паян палӑрмаллах кивелсе ҫитнӗ, ҫавна май усӑллӑ ӗҫ коэффициенчӗ пӗчӗк пулни тата ҫухатусем пысӑкки палӑрать. Республикӑри коммуналлӑ инфратытӑмӑн чылай пайне иртнӗ ӗмӗр вӗҫӗнче туса лартнӑ, уйрӑм объектсене 1970-мӗш ҫулсенче хута янӑ. Ресурссем туса хатӗрлеме усӑ куракан технологисем мораль тӗлӗшӗнчен те технологи тӗлӗшӗнчен те кивелнӗ тата паракан пулӑшу ӗҫӗсен хальхи вӑхӑтри требованийӗсене тивӗҫтермеҫҫӗ.
Республикӑри коммуналлӑ инфратытӑм объекчӗсем кивелни хальхи тарифсен витӗмӗпе ҫыхӑннӑ. Отрасле ҫителӗклӗ укҫа-тенкӗ уйӑрманни ресурспа тивӗҫтерекен организацисен финанс тӑрӑмне япӑхлатать тата энерги ресурсӗсемшӗн пухӑннӑ парӑма татма май памасть.
Газ валеҫекен сетьсем кивелсе пыни ҫынсен пурнӑҫ пахалӑхне япӑхлатать кӑна мар, газ оборудованийӗпе (кӑмакапа тата ытти оборудовани) усӑ куракан предприятисен технологи сыпӑкӗнчи продукцине туса кӑларассине ӳстерме май памасть.
3. Шыва централизациленӗ майпа парса тӑракан ҫӑл куҫсемпе пӗчӗк шайра тивӗҫтерни тата коммуналлӑ водопроводсенчи шыв пахалӑхӗ гигиена нормативӗсене тивӗҫтерменни (ялсенче пурӑнакан халӑхӑн 42,6 проценчӗ хӑйсем туса хатӗрленӗ пусӑсемпе тата ытти шыв ҫӑл куҫӗсемпе усӑ курать).
4. Чӑваш Республикин халӑх пурӑнакан хӑш-пӗр вырӑнсенче, ҫав шутра Шупашкар хулин Атӑл леш енӗн территорийӗнче, сетьлӗ газ пулманни.
5. Управляющи организацисен ӗҫӗнчи проблемӑсем тата пурӑнмалли ҫурт-йӗр хуҫалӑхне аталантарасси:
пӳлӗмсен хуҫисене хӑйсен пурлӑхне тухӑҫлӑн тытса пыма, ӑна яваплӑха туйса кирлӗ пек пӑхса тӑма хистекен витӗмлӗ сӑлтавсем пулманни.
Управляющи организацине пурӑнмалли ҫурт-йӗре пахалӑхлӑ пӑхса тӑрассине тивӗҫтерме ыйтнӑ чухне пурӑнмалли пӳлӗмсен харпӑрлӑхҫисен нумай хваттерлӗ ҫурт-йӗр фондне тытса тӑма тата юсав ӗҫӗсене пурнӑҫлама тата пӑхса хӑварнӑ мӗнпур ӗҫе тума кирлӗ виҫепе укҫа-тенкӗ тӳлемеллине асра тытмалла. Анчах та пурӑнмалли ҫурт-йӗр харпӑрлӑхҫисем, ялан тенӗ пекех, укҫа-тенкӗ ӳстересси пирки калакан йышӑнусене ырласах каймаҫҫӗ. Ҫавна пула паян палӑртнӑ тӳлевӗн чи пысӑк виҫи унӑн чи пӗчӗк шайӗнчен 3 хут ытла пысӑкрах;
пурӑнмалли ҫуртсене пӗр управляющи организацирен тепӗрне пани. 
Пурӑнмалли ҫурт-йӗр саккунӗсем нумай хваттерлӗ ҫурта тытса тӑмалли майсене суйласа илес енӗпе пӗрлехи пухусем ирттерме кирек хӑш вӑхӑтра та ирӗк параҫҫӗ. Ҫавна май календарлӑ ҫулталӑк иртнӗ хыҫҫӑн пӳлӗмсен хуҫисем нумай хваттерлӗ ҫурта ҫулталӑк каялла тытса тӑнӑ управляющи организацисенчен укҫа-тенкӗ тӑкакӗсем ҫинчен калакан отчетсене илме пултараймаҫҫӗ. Ҫак йывӑрлӑх нумай хваттерлӗ ҫурта пӑхса тӑрас ӗҫ пахалӑхӗ ҫине япӑх витӗм кӳрет, мӗншӗн тесен палӑртнӑ ӗҫсене тулли калӑпӑшпа пурнӑҫлама май килмест.
Приоритетлӑ ҫул-йӗрсем:
Строительство комплексне аталантарасси:
ресурса перекетлекен, экономика енчен тухӑҫлӑ тата экологи тӗлӗшӗнчен хӑрушлӑхсӑр шутланакан ҫӗнӗ строительство материалӗсемпе конструкцисем туса кӑларассине йӗркелесси;
производствӑн энерги тухӑҫлӑхӗн ҫӗнӗ шайне куҫасси тата тавралӑх хутлӑхӗ ҫине япӑх витӗм кӳрессине чакарасси;
строительство индустрине инвестицисем явӑҫтарасси;
ҫуртсемпе сооруженисен энерги тухӑҫлӑхне тата вӗсен шалти экологилӗхне ӳстерекен, материалсен кирлӗлӗхне чакаракан тата ҫуртсемпе сооруженисен шанчӑклӑхпа ҫирӗплӗхне вӑйлатакан ҫӗнӗ типлӑ (инновациллӗ тата композитлӑ) строительство материалӗсем туса кӑларасси;
строительство материалӗсем туса кӑларас ӗҫре материалсен кирлӗлӗхне тата ӗҫ тӑкакӗсене чакарасси;
ӗҫ тухӑҫлӑхне ӗҫлеве автоматизацилени, малта пыракан технологисене ӗҫе кӗртни, ӗҫ условийӗсене лайӑхлатни тата ӗҫченсене пурлӑх тӗлӗшӗнчен хавхалантарни шучӗпе пысӑклатасси.
Пурӑнмалли ҫурт-йӗр строительстви: 
пурӑнмалли ҫурт-йӗрӗн, ҫав шутра стандартлӑ ҫурт-йӗрӗн массӑллӑ строительствине аталантарма ҫурт-йӗр строительствин рынокӗнче административлӑ чӑрмавсене сирсе ҫурт-йӗр строительствине ҫӗр лаптӑкӗсемпе тивӗҫтерме тата вӗсене инфратытӑм тӗлӗшӗнчен йӗркелесе ҫитерме пулӑшса майсем туса парасси;
хуласен ҫӗнӗ сӑн-сӑпатне йӗркелекен тата тӗнчери пурӑнмалли ҫурт-йӗр фончӗн аталанӑвӗнчи туртӑмсене палӑртакан, халӑх валли хӑтлӑрах тата экологи тӗлӗшӗнчен лайӑхрах хутлӑх йӗркелеме тӗллев лартакан сахал хутлӑ пурӑнмалли ҫурт-йӗр строительстве приоритетлӑ майсемпе аталантарасси;
ипотека кредичӗсем уйӑрассине тата ҫурт-йӗр тума кредитсем уйӑрса парассине аталантарасси;
вӑтам тупӑшлӑ ҫемьесене усӑ курма меллӗ ҫурт-йӗрпе тивӗҫтересси, ҫав шутра 8 процентран кая мар ипотека кредичӗпе усӑ курса пурӑнмалли ҫурт-йӗр туянма (тума) майсем туса парасси;
тара илсе пурӑнмалли ҫурт-йӗр рынокне йӗркелеме тата сахал тупӑшлӑ граждансем валли коммерциллӗ мар пурӑнмалли ҫурт-йӗр фондне аталантарма пулӑшасси;
Раҫҫей Федерацийӗн саккунӗсемпе палӑртнӑ уйрӑм категорири граждансене пурӑнмалли ҫурт-йӗрпе тивӗҫтермелли патшалӑх тивӗҫӗсене пурнӑҫласси;
куҫман пурлӑх рынокне тата девелопер проекчӗсене пулӑшу памалли тытӑма аталантарасси;
пурӑнма юрӑхсӑр ҫурт-йӗр фондне ҫирӗппӗн чакарассине тивӗҫтересси;
строительствӑн ҫӗнӗ технологийӗсене аталантарасси (ҫуртсене конвейер мелӗпе тӑвасси тата модульлӗ строительство, строительствӑна автоматизацилени тата роботсемпе усӑ курма тытӑнни, технологийӗсемпе усӑ курма куҫни);
ҫуртсен моделӗсене хыпарлав мелӗпе тӑвасси (Building Information Modeling);
ҫурт-йӗр тӑвас ӗҫе проект мелӗпе укҫа-тенкӗ уйӑрассине йӗркелесси тата аталантарасси.
Коммуналлӑ инфратытӑма аталантарасси тата ҫӗнетесси:
Чӑваш Республикин халӑхне санитарипе эпидемиологи правилисемпе палӑртнӑ хӑрушсӑрлӑхпа сиенсӗрлӗх требованийӗсене тӳр килекен ӗҫмелли шывпа ҫителӗклӗ таран калӑпӑшпа тивӗҫтересси;
шывпа тивӗҫтерекен тытӑмсен тухӑҫлӑхӗпе шанчӑклӑхне шыв сыхлавӗ, техникӑпа санитари енӗпе пурнӑҫлакан ӗҫсен шучӗпе ӳстересси;
инвестици проекчӗсене пурнӑҫланӑ шайра шывпа тивӗҫтермелли, шыва юхтарса кӑлармалли тата каяш шывсене тасатмалли тытӑмсене тӑвасси тата ҫӗнетесси;
шывпа тивӗҫтермелли, шыва юхтарса кӑлармалли тата каяш шывсене тасатмалли сектор тытса пымалли тытӑма лайӑхлатасси;
шыв тасатакан станцисенче шыва ӗҫме юрӑхлӑ тумалли ҫӗнӗ технологисене ӗҫе кӗртни;
ӗҫмелли шывпа тивӗҫтерекен ҫӑл куҫсене вараланасран сыхласси;
Чӑваш Республикинче пурӑнакан халӑха ӑшӑпа пахалӑхлӑ пулӑшу ӗҫӗн мелӗпе тивӗҫтересси;
централизациленӗ майпа тивӗҫтернинчен харпӑр хӑй ӑшӑтмалли мел ҫине куҫасси;
ӑшӑ тивӗҫтермелли тытӑмсем тумалли, реконструкцилемелли тата ҫӗнетмелли проектсене вӑрах вӑхӑтлӑх инвестицисем явӑҫтарасси;
Чӑваш Республикин халӑх пурӑнакан хӑш-пӗр вырӑнӗсене, ҫав шутра Шупашкар хулин Атӑл леш енчи территорине газ кӗртесси.
2035 ҫул тӗлне кӗтекен кӑтартусем:
Чӑваш Республикин рынокне пурӑнмалли ҫурт-йӗр, промышленность строительствин прогнозлакан калӑпӑшӗсене туса лартма, инженерипе транспорт инфратытӑмӗн объекчӗсене тума, ҫавӑн пекех пурӑнмалли ҫурт-йӗр фондне ҫӗнетме май паракан ассортиментлӑ тата пахалӑхлӑ сторительство материалӗсемпе тивӗҫтерни;
строительство материалӗсем, изделисемпе конструкцисем туса кӑларма усӑ куракан энерги шайне чакарни;
ӗҫ укҫин шайӗ пысӑкрах ӗҫ вырӑнӗсен тӳпине ӳстерни;
мӗнпур укҫа-тенкӗ ҫӑл куҫӗ шучӗпе пурӑнмалли ҫурт-йӗр хута янин кӑтартӑвне 1,01 млн. тӑв. метртан кая мар шая ҫитерни;
пурӑнмалли пӳлӗмсен пӗр ҫын пуҫне вӑтамран тивекен пӗтӗмӗшле лаптӑкне 33,0 тӑв. метр таран пысӑклатни;
ипотека кредичӗсем уйӑрса парассине 30249 млн. тенкӗне ҫитерни;
Шупашкар хулинчи "Ҫӗнӗ хула" пурӑнмалли район, Б. Хмельницкий урамӗнчи, "Университетский-2", "Гремячево", "Соляное", "Солнечнӑй" микрорайонсенче ҫурт-йӗре комплекслӑ майпа лартас ӗҫе вӗҫлени;
Шупашкар хулин Атӑл леш енчи территорине алла илни, унӑн экологи тытӑмне сыхласа хӑварни: "симӗс" технологисемпе усӑ курни, сахал тата вӑтам хутлӑ ҫуртсем туса лартни, кану пӗлтерӗшлӗ майсене аталантарни;
шывпа тивӗҫтерес, шыва юхтарса кӑларас тата каяш шывсене тасатас енӗпе паракан пулӑшу ӗҫӗсем халӑхшӑн юрӑхлӑ пулнине тивӗҫтерни;
шывпа централизациленӗ майпа тивӗҫтерекен тытӑмсенчи шыв тӑкакӗсене шывпа тивӗҫтерекен, шыва юхтарса кӑларакан тата каяш шывсене тасатакан тытӑмсенчи аварисен шутне пӗр вӑхӑтрах 5 процента ҫити чакарса кӗскетни;
ӑшӑпа тивӗҫтерекен тытӑмсем кивелнине 10 процент чухлӗ кӗскетни;
Шупашкар хулин Атӑл леш енчи территорире поселоксем хушшинчи 52,5 км тӑршшӗ газ пӑрӑхӗ тата поселоксен чиккисенче 25,6 км тӑршшӗ газ валеҫекен сетьсем туса хута яни;
2 пине яхӑн ҫурта, 5 котельнӑйне (сад юлташлӑхӗсен, коммерци организацийӗсен, кану базисен, пансионатсен тата ачасен сывлӑхне ҫирӗплетмелли лагерьсен пысӑках мар котельнӑйсене шута илмесӗр), 3 пин ытла сад участокӗсене газ кӗртни.

Чӑваш Республикин "Пурӑнмалли ҫурт-йӗр" регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ вӑтам тупӑшлӑ ҫемьесене усӑ курма меллӗ ҫурт-йӗрпе тивӗҫтерес тӗллевпе, ҫав хушӑрах ипотека ставкин виҫи 8 процентран сахалрах пулмалла, пурӑнмалли ҫурт-йӗр строительствин калӑпӑшӗсене ӳстерме палӑртать.
Регион проекчӗн шайӗнче ҫурт-йӗр туса лартма палӑртса хунӑ халӑх пурӑнакан вырӑнсен чиккисенче вырнаҫнӑ территорисене аталантармалли проектсене пурнӑҫлассине тивӗҫтермелли, пурӑнмалли ҫурт-йӗр строительствине укҫа-тенкӗ уйӑрмалли майсене, ҫурт-йӗр строительствин нормативлӑ право никӗсне тата унӑн ӗҫне йӗркелесе пырассине лайӑхлатмалли, пурӑнмалли ҫурт-йӗре ҫынсемшӗн юрӑхлӑрах тумалли ыйтусене татса памалла.
Регион проекчӗн тӗллевӗсене пурнӑҫлассине Раҫҫей Федерацийӗн субъекчӗсен пурӑнмалли ҫурт-йӗр строительствине аталантармалли программисене хавхалантарас енӗпе тӑвакан ӗҫсен шайӗнче социаллӑ тата транспорт инфратытӑмӗн объекчӗсене тумалли, массӑллӑ ҫурт-йӗр туса лартас тӗллевпе симӗс фонда тата ҫут ҫанталӑк объекчӗсен территорийӗсене сыхласа тата аталантарса ҫӗрсемпе тухӑҫлӑ усӑ курмалли, строительство отрасльне ҫӗнетмелли тата индустри ҫурт-йӗр строительствин пахалӑхне ӳстермелли, ҫурт-йӗр лартакансене тивекен административлӑ пусӑма чакармалли, ҫынсене пурӑнмалли ҫурт-йӗр туяннӑ чухне паракан патшалӑх пулӑшӑвӗн ҫӗнӗ мелӗсене ӗҫе кӗртмелли майсемпе тивӗҫтерме палӑртнӑ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
пурӑнмалли ҫурт-йӗр строительствин калӑпӑшӗ 916 пин тӑв. метртан кая мар ӳсни;
Раҫҫей Федерацийӗн субъекчӗсен пурӑнмалли ҫурт-йӗр строительствине аталантармалли программисене хавхалантарас енӗпе пурнӑҫлакан мероприятисем шайӗнче пурӑнмалли ҫурт-йӗр хута янине 100 процент шайӗнче тивӗҫтерени.

Чӑваш Республикин "Юрӑхсӑра тухнӑ пурӑнмалли ҫурт-йӗр 
фондне ҫирӗппӗн чакарса пырассине тивӗҫтересси" 
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн шайӗнче 2017 ҫулхи кӑрлач уйӑхӗн 1-мӗшӗччен ишӗлекен тата усӑ курнӑ чухне кивелсе юрӑхсӑра тухнине пула пӑсмалла е юсаса ҫӗнетмелле тесе палӑртнӑ йӗркепе йышӑннӑ авариллӗ пурӑнмалли ҫурт-йӗр фондӗнчен ҫынсене урӑх вырӑна пурӑнма куҫарас енӗпе мероприятисем пурнӑҫлаҫҫӗ.
Регион проекчӗ Чӑваш Республикин территорийӗнче юрӑхсӑра тухнӑ пурӑнмалли ҫурт-йӗр фондне ҫирӗппӗн чакарса пыма тӗллев лартать.
Проектӑн тӗп тӗллевӗ 2017 ҫулхи кӑрлач уйӑхӗн 1-мӗшӗччен ишӗлекен тата усӑ курнӑ чухне кивелсе юрӑхсӑра тухнине пула пӑсмалла е юсаса ҫӗнетмелле тесе палӑртнӑ йӗркепе йышӑннӑ авариллӗ пурӑнмалли ҫурт-йӗр фондӗнче пурӑнакан ҫынсене халӑх пурӑнакан тивӗҫлӗ вырӑнти условисене шута илсе, санитарипе техника правилисемпе нормисемпе, Раҫҫей Федерацийӗн саккунӗсемпе Чӑваш Республикин саккунӗсемпе палӑртнӑ ытти требованисемпе килӗшсе тӑракан пурӑнмалли хӑтлӑ пӳлӗмсемпе тивӗҫтересси пулса тӑрать. 
Регион проекчӗн шайӗнче лартнӑ тӗллевсене нумай хваттерлӗ ҫуртсем туса, нумай хваттерлӗ ҫуртсенче пурӑнмалли пӳлӗмсем туянса, пӗрремӗшле тата иккӗмӗшле рынокри хатӗр шайри пурӑнмалли пӳлӗмсем туянса, авариллӗ тесе йышӑннӑ пурӑнмалли ҫурт-йӗр фондне кӗрекен ҫуртсенче пурӑнакан граждансене вӗсен харпӑрлӑхӗнчи пӑрахӑҫа тухнӑ пӳлӗмӗсемшӗн Раҫҫей Федерацийӗн Пурӑнмалли ҫурт-йӗр кодексӗн 32 статйин 7-мӗш пайӗпе килӗшӳллӗн саплаштару укҫи тӳлесе пурнӑҫлаҫҫӗ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
авариллӗ пурӑнмалли ҫурт-йӗр фондӗнчен урӑх вырӑна куҫарнӑ лаптӑк шучӗ – 11,28 пин тӑв. метр;
авариллӗ пурӑнмалли ҫурт-йӗр фондӗнчен урӑх вырӑна пурӑнма куҫарнӑ граждансен шучӗ – 0,77 пин ҫын.

Чӑваш Республикин "Хулан хӑтлӑ хутлӑхне йӗркелесси" 
регион проектне пурнӑҫласси

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗ хула хутлӑхӗн хӑтлӑхне ӳстерме, хула хутлӑхӗн пахалӑхӗн индексне пысӑклатма тата йӗркеллех мар хутлӑхлӑ хуласен хисепне чакарма палӑртать.
Регион проекчӗн тӗллевӗ муниципалитет пӗрлӗхӗсен территорийӗсене тирпей-илем кӗртмелли мероприятисен комплексне 2018–2024 ҫулсенчи тап-хӑрта пурнӑҫланӑ май Чӑваш Республикин пӗтӗм территорийӗнче хула хутлӑхӗн пахалӑхне тата хӑтлӑхне ӳстерме майсем туса хурасси шутланать.
Регион проекчӗн шайӗнче хӑтлӑ хула хутлӑхне аталантармалли майсене йӗркелес, хуласемпе халӑх пурӑнакан ытти вырӑнсене хула хутлӑхӗн пахалӑх индексне шута илсе комплекслӑн аталантарас, ҫавӑн пекех муниципалитет пӗрлӗхӗсен территорийӗсене тирпей-илем кӗртес енӗпе пурнӑҫлакан мероприятисене кӑсӑкланакан граждансене, организацисене ытларах явӑҫтарас тӗллевсене татса памалла.
Тирпей-илем кӗртес енӗпе пурнӑҫлакан мероприятисем ҫынна йӗркеллӗ пурӑнма кирлӗ хӑтлӑ хутлӑх туса хума тата тирпей-илем кӗртнӗ картишсемпе обществӑлла территорисен, халӑх йышлӑн канакан вырӑнсен (хула паркӗсен) йышне ӳстерме пулӑшма тивӗҫ.
Регион проекчӗн тӗллевӗсемпе задачисене татса парассине экономикӑри тата картишсемпе обществӑлла территорисене тирпей-илем кӗртес сферӑри хальхи лару-тӑрӑва тата прогнозлакан ӗҫ-хӗле шута илсе тивӗҫтереҫҫӗ.
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
хӑтлӑ хула хутлӑхне йӗркелемелли проектсем пурнӑҫланакан территорисенче пурӑнакан 14 ҫултан аслӑрах граждансен пӗтӗмӗшле йышӗнчен хула хутлӑхне аталантарас ӗҫе хутшӑннӑ граждансен тӳпи – 30 процентран кая мар;
хула хутлӑхӗн индексӗн вӑтам пӗлтерӗшӗн ӳсӗмӗ, 2018 ҫулхи кӑтартупа танлаштарсан, – 30 процентран кая мар;
хула хутлӑхӗн индексӗн вӑтам пӗлтерӗшӗ Чӑваш Республики тӑрӑх – 233 условлӑ единица;
лайӑх хутлӑхлӑ хуласен йышӗ – 7 единицӑран кая мар;
хальхи хула хутлӑхне йӗркелемелли патшалӑх (муниципалитет) программисене пурнӑҫланӑ шайра туяннӑ пӗтӗмӗшле оборудовани калӑпӑшӗнчи Раҫҫейре туса кӑларнӑ оборудование туяннин калӑпӑшӗн, ҫав шутра ӗҫсем пурнӑҫланӑ чухне туянакан оборудовани тӳпи – 90 процентран кая мар;
хальхи хула хутлӑхне йӗркелемелли патшалӑх (муниципалитет) программисемпе пӑхса хӑварнӑ тирпей-илем кӗртмелли ӗҫсене пурнӑҫлани (тирпей-илем кӗртнӗ обществӑлла вырӑнсем) 2019 ҫултан пуҫласа ӳссе пыракан кӑтартупа – 139 единица;
пӗтӗм хуласен шутӗнчи лайӑх хутлӑхлӑ (хула хутлӑхӗн пахалӑхӗн индексӗ – 50 процентран пысӑкрах) хуласен шучӗ – 78 процент;
Пӗтӗм Раҫҫейри хӑтлӑ хула хутлӑхне йӗркелемелли чи лайӑх проектсен конкурсӗн ҫӗнтерӳҫисен пурнӑҫланӑ проекчӗсен шучӗ – 4 единица.

Чӑваш Республикин "Таса шыв" 
регион проектне пурнӑҫласси 

Регион проекчӗн ӗҫ-хӗл ӗлкине кӗскен ҫырса кӑтартни
Регион проекчӗн тӗллевӗ – ӗҫмелли шывпа тивӗҫтерес ӗҫ пахалӑхне лайӑхлатасси.
Регион проекчӗн шайӗнче Чӑваш Республикинче пурӑнакан ҫынсен 86,7 процентне ӗҫмелли паха шыва централизациленӗ майпа парса тӑрас тӗллеве пурнӑҫламалла, хуласенче ку кӑтартӑва 98 процента ҫитермелле. 
Ҫак тӗллевпе 2019 ҫулта Шупашкар хулин Ҫурҫӗр-Хӗвел анӑҫ районӗнчи шыв уҫлакан станцирен пуҫласа Чантӑр ялӗ патне ҫитиччен тата Чӑваш Республикин Пӑрачкав районӗнчи Пӑрачкав ялӗнче 35,3 км тӑршшӗ водопровод сечӗсене тӑвас енӗпе ӗҫсем тума пуҫланӑ. 
Республикӑн кӑнтӑр пайне ӗҫмелли паха шывпа централизациленӗ майпа тивӗҫтерес тӗллевпе регион проектне пурнӑҫланӑ шайра Чӑваш Республикин Патӑрьел, Комсомольски тата Шӑмӑршӑ районӗсен территорийӗнче магистральлӗ шыв ҫулӗсене тата шыва потребительсем патне ҫитерекен сетьсене тума палӑртаҫҫӗ. 
Регион проектне вӗҫленӗ ҫул (2024 ҫул) тӗлне палӑртакан тӗллевлӗ кӑтартусем:
Чӑваш Республикинче пурӑнакан ҫынсен ӗҫмелли паха шывпа централизациленӗ майпа тивӗҫтернӗ тӳпине 86,7 процента ҫитересси; 
хулара пурӑнакан ҫынсен ӗҫмелли паха шывпа централизациленӗ майпа тивӗҫтернӗ тӳпине 98 процента ҫитересси.

4.11 задача. Халӑхӑн пурнӑҫ хӑрушсӑрлӑхне тивӗҫтересси

2035 ҫул тӗлне палӑртакан аталанӑва сӑнлани
Хальхи геополитика условийӗсенче Чӑваш Республикин хӑрушсӑрлӑхне тата социаллӑ пурнӑҫпа экономикӑн ҫирӗп аталанӑвне республикӑра пурӑнакан ҫынсен обществӑлла тата харкам хӑй хӑрушсӑрлӑхне, преступленисем тата правӑна хирӗҫле ӗҫсем тунинчен хӳтӗлессине, ҫут ҫанталӑкпа тата техноген сӑлтавӗсемпе пулакан лару-тӑруран хӳтӗленине кӗртсе, тивӗҫтерес, халӑхӑн пурнӑҫ хӑрушсӑрлӑхне тата республика территорийӗнчи пысӑк пӗлтерӗшлӗ те хӑрушӑ пулма пултаракан объектсене, пурлӑхпа культура пуянлӑхне ҫар хирӗҫӗвӗсем вӑхӑтӗнче е ҫав хирӗҫӳсене пула сиксе тухакан, ҫавӑн пекех майсӑр лару-тӑрусем, пушарсем тата шыв объекчӗсем ҫинче сиксе тухакан инкексем вӑхӑтӗнче пулакан хӑрушлӑхсенчен хӳтӗлессине тивӗҫтерес тӗллевпе патшалӑх умӗнчи пӗтӗмӗшле задачӑсене тухӑҫлӑ татса пама лайӑх условисем туса хума палӑртаҫҫӗ. Халӑха тата территорисене хӳтӗлемелли тухӑҫлӑ тытӑм туса хурассине Чӑваш Республикин Министрсен Кабинечӗн 2018 ҫулхи чӳк уйӑхӗн 15-мӗшӗнчи 459 №-лӗ йышӑнӑвӗпе ҫирӗплетнӗ Чӑваш Республикин "Чӑваш Республикинчи халӑх пурнӑҫӗн тата территорисен хӑрушсӑрлӑхне ӳстересси" патшалӑх программипе тата Чӑваш Республикин Министрсен Кабинечӗн 2018 ҫулхи авӑн уйӑхӗн 26-мӗшӗнчи 385 №-лӗ йышӑнӑвӗпе ҫирӗплетнӗ Чӑваш Республикин "Обществӑри йӗркелӗхе тивӗҫтересси тата преступлени тӑвассипе кӗрешесси" патшалӑх про-граммипе пӑхса хӑварнӑ.
Хальхи лару-тӑру
2019 ҫулта республика территорийӗнче чрезвычайлӑ виҫӗ лару-тӑрӑва регистрациленӗ, вӗсенче 5 ҫын вилнӗ. 2019 ҫулта Чӑваш Енре 1644 хутчен пушар тухнӑ (ӳсӗм 77 процент). Ҫакӑнпа пӗрлех 2011–2019 ҫулсенче пушарсем вӑхӑтӗнче вилнисен шучӗ 70 ҫын таран чакнӑ. 2019 ҫулта пушарсем вӑхӑтӗнче 100 ҫын тӗрлӗрен сусӑрланнӑ, 153 ҫынна инкекрен ҫӑлса хӑварнӑ. Пушарсене пула тӳснӗ тӑкак 72,1 млн. тенкӗ ытла. 
Республикӑри шыв объекчӗсенчи синкерлӗ пулӑмсен шучӗ те, шывра вилнисен шучӗ те чакни палӑрать. 2011–2019 ҫулсенче синкерлӗ пулӑмсен шучӗ 76-ран 29-ра ҫити, шывра вилнисен шучӗ 71-рен 27-не ҫити чакнӑ. 
2019 ҫулта 32 ҫынна инкекрен ҫӑлса хӑварнӑ. 
Граждансен хӑрушсӑрлӑхне тата обществӑри йӗркелӗхе тивӗҫтермелли тӗп ҫул-йӗрсенчен пӗри право йӗркине сыхлас ӗҫре общество институчӗсене, тӗслӗхрен, халӑх дружинисене, аталантарасси пулса тӑрать. Республика тер-риторийӗнче 551 дружинника пӗрлештерсе тӑракан 26 ирӗклӗ халӑх дружини ӗҫлет (кашни муниципаллӑ пӗрлӗхре пӗршер).
2019 ҫулта ҫамрӑксем хушшинче терроризм идеологине сарнине хирӗҫле тӑвакан профилактика ӗҫне 215 пин вӗренекенпе студента явӑҫтарнӑ. 
[bookmark: _GoBack]2019 ҫулта пӗрлехи "112" (112-система) номер тӑрӑх васкавлӑ опе-ративлӑ службӑсене чӗнмелли тытӑм туса хурас енӗпе ирттернӗ мероприятисене вӗҫленӗ, 112-системӑна Ульяновск облаҫӗнчи тата Мари Эл Республикинчи ҫавнашкал васкаварлӑ оперативлӑ службӑсене чӗнмелли тытӑмпа ҫыхӑнтарса ӗҫлеттермелли мероприятисене пурнӑҫланӑ.
Ҫивӗч ыйтусем: 
хӑвӑрт аталанса пыракан ҫут ҫанталӑк пулӑмӗсемпе техногенлӑ сӑлтавсенчен килекен хӑрушӑ катастрофӑсемпе майсӑр лару-тӑрусем; 
ҫынсен, чӗр чунсен тата ӳсен-тӑрансен уйрӑмах хӑрушӑ, ҫав шутра миграци процесӗсем хӑвӑртланнипе тата урбанизаци шайӗ ӳснипе ҫыхӑннӑ инфекци чирӗсем. 
Приоритетлӑ ҫул-йӗрсем:
Право йӗркине пӑсасран асӑрхаттаракан тата преступлени тӑвассипе кӗрешекен тытӑма аталантарасси, унта ҫакна пӑхса хӑвармалла:
Чӑваш Республикин территорийӗнче граждансен харпӑр хӑй тата общество хӑрушсӑрлӑх шайне ӳстересси;
Чӑваш Республикин халӑхӗн коррупципе тӗл пулакан пайӗн тӳпине чакарасси;
наркомани тата наркопреступленисем сарӑлнине хирӗҫ кӗрешекен тухӑҫлӑ тытӑм туса хурасси;
право йӗркине пӑсасран асӑрхаттарас енӗпе ӗҫлекен субъектсемпе ҫав ӗҫе хутшӑнакан ҫынсем пӗр-пӗринпе хутшӑнса ӗҫлессин тухӑҫлӑхне ӳстересси;
обществӑри йӗркелӗхе сыхлас, харпӑрлӑха тата граждансен прависемпе ирӗклӗхӗсене хӳтӗлес, правӑна пӑсма пулӑшакан сӑлтавсемпе условисене пӗтерес ӗҫре вырӑнти хӑй тытӑмлӑх органӗсен витӗмлӗхне ӳстересси;
граждансен прависемпе ирӗклӗхӗсене, вӗсен пурлӑхне тата ытти интересӗсене хӳтӗлессине тата юридически сӑпатсене преступниксенчен хӳтӗлес ӗҫе тивӗҫтересси;
хупса усранӑ вырӑнтан ирӗке тухнӑ ҫынсене йӗркеллӗ пурнӑҫ патне тарӑнма пулӑшсасси, асӑннӑ категорири граждансем валли ӗҫ вырӑнӗсем палӑртса хурасси;
ҫине-ҫине тӑвакан преступленисен тата ӳсӗр пуҫпа тӑвакан преступленисен шайне чакарасси;
йывӑр тата уйрӑмах йывӑр преступленисем тӑвассине асӑрхаттарса преступленисен обществӑшӑн хӑрушӑ шутланакан витӗмне чакарасси;
ҫула ҫитмен ҫамрӑксем асӑрхавсӑр юласран тата правӑна пӑсасран асӑрхаттарас ӗҫе лайӑхлатасси;
профилактика канашӗсен, участокри полици пункчӗсен ӗҫ-хӗлне хастарлатасси, право йӗркине сыхлас тата правӑна пӑсасран асӑрхаттарас, ҫав шутра ӗҫкӗпе тата наркотиксемпе иртӗхнине асӑрхаттарас ӗҫе граждансемпе общество пӗрлешӗвӗсене хутшӑнтарма пулӑшасси;
ведомствӑсем хушшинче хутшӑнса ӗҫлеме общество хӑрушсӑрлӑхне, право йӗркине тата пурӑнакан вырӑн хӑрушсӑрлӑхне тивӗҫтерес тӗллевпе вырӑнти хӑй тытӑмлӑх органӗсем валли коммуникаци платформине йӗркелесси;
ҫул ҫинчи транспорт инкекӗсенчен вилеслӗх чакарасси;
урамра тата ытти общество вырӑнӗсенче лару-тӑрӑва тӗрӗслесе тӑрас ӗҫе йӗркелесси, оперативлӑ лару-тӑрӑва йывӑрланни ҫине вӑхӑтра тимлӗх уйӑрасси тата общество йӗркине сыхлас ӗҫе тивӗҫтерекен вӑйсене тата хатӗрсене тухӑҫлӑн ертсе пырасси.
Чӑваш Республикинчи социаллӑ пурнӑҫпа экономика лару-тӑрӑвне шута илсе гражданла оборона, халӑха тата территорисене майсӑр лару-тӑруран хӳтӗлес, пушар хӑрушсӑрлӑхӗпе тата ҫынсене шыв объекчӗсенче хӑрушсӑрлӑхпа тивӗҫтерес енӗпе патшалӑха ертсе пымалли тата планламалли тытӑма аталантарасси, унта ҫакна пӑхса хӑвармалла: 
гражданла оборона, халӑха тата территорисене майсӑр лару-тӑруран хӳтӗлес, пушар хӑрушсӑрлӑхӗпе тата ҫынсене шыв объекчӗсенче хӑрушсӑрлӑхпа тивӗҫтерес енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе усӑ курнине тата стратегилле планлас ӗҫ докуменчӗсене пурнӑҫланине хакламалли тухӑҫлӑ мел туса хурасси; 
гражданла оборонӑна ертсе пымалли тытӑм, патшалӑхӑн майсӑр лару-тӑрӑва асӑрхаттармалли тата пӗтермелли пӗрлехи тытӑмне ертсе пымалли органсем Чӑваш Республикин патшалӑха ертсе пымалли тытӑмпа килӗштерсе ӗҫлессине лайӑхлатасси; 
гражданла оборонӑна ертсе пымалли органсен тата патшалӑхӑн майсӑр лару-тӑрӑва асӑрхаттармалли тата пӗтермелли пӗрлехи тытӑмне ертсе пымалли органсен ӗҫ тухӑҫлӑхне пысӑклатас тӗллевпе йышӑнусем тӑвассине мониторинг, прогнозсем тумалли тата пулӑшса пымалли аппаратпа программа комплексӗсене тата техника хатӗрӗсене йӗркелесси тата аталантарса пырасси; 
ҫар хирӗҫӗвӗсем вӑхӑтӗнче тата ҫав хирӗҫӳсене пула сиксе тухма пултаракан хӑрушлӑхсем, ҫавӑн пекех майсӑр лару-тӑрусем, пушарсем тата шыв объекчӗсенче инкексем пулма пултарнине шута илсе гражданла оборонӑна ертсе пымалли органсен йышӗпе тытӑмне, гражданла оборона вӑйӗсемпе хатӗрӗсене, патшалӑхӑн майсӑр лару-тӑрӑва асӑрхаттармалли тата пӗтермелли пӗрлехи тытӑмне ертсе пымалли органсен, вӑйӗсемпе хатӗрӗсене лайӑхлатасси. 
Халӑх пурнӑҫӗн хӑрушсӑрлӑхне тивӗҫтермелли ҫӗнӗ технологисене пурнӑҫа кӗртесси, унта ҫакна пӑхса хӑвармалла: 
ҫар хирӗҫӗвӗсем вӑхӑтӗнче тата ҫав хирӗҫӳсене пула сиксе тухма пултаракан хӑрушлӑхсем, ҫавӑн пекех майсӑр лару-тӑрусем, пушарсем тата шыв объекчӗсем ҫинче пулакан инкексем вӑхӑтӗнче сиксе тухакан хӑрушлӑхсенчен халӑха хӳтӗлемелли шая ӳстерес тӗллевпе гражданла оборона, халӑха тата территорисене майсӑр лару-тӑрусенчен хӳтӗлес, пушар хӑрушсӑрлӑхӗпе тата ҫынсене шыв объекчӗсем ҫинчи хӑрушсӑрлӑхпа тивӗҫтерес енӗпе ирттерекен мероприятисен мелӗсене, хатӗрӗсемпе майӗсене лайӑхлатасси; 
Чӑваш Республикин аталану приоритечӗсене шута илсе аварипе ҫӑлав службисемпе формированийӗсене, пушарҫӑлав подразделенийӗсене тухӑҫлӑ ӗҫлеме условисем туса парасси; 
аварипе ҫӑлав службисемпе формированийӗсене, пушарҫӑлав подразделенийӗсене тивӗҫтермелли ҫӑлав технологийӗсене, техника хатӗрӗсемпе экипировкине лайӑхлатасси; 
шыв айӗнче пурнӑҫламалли ӗҫсен ҫӗнӗ мелӗсене, ҫавӑн пекех шыв айӗнче тӗпчевсем тумалли ҫӗнӗ хатӗрсене ӗҫе кӗртесси; 
халӑха гражданла оборона енӗпе тата майсӑр лару-тӑрусем вӑхӑтӗнче тумалли ӗҫсем тӗлӗшпе, ҫав шутра ку чухнехи вӗренӳ хатӗрӗсемпе усӑ курса хатӗрлемелли ҫӗнӗ майсене пурнӑҫа кӗртесси.
Пушартан асӑрхаттарас, пушара сӳнтерес тата авари-ҫӑлав ӗҫӗсене тӑвас тӗллевпе пушар хӑрушсӑрлӑхне тивӗҫтермелли тытӑма аталантарасси, унта ҫакна пӑхса хӑвармалла: 
пушар хӑрушсӑрлӑхне тивӗҫтермелли тытӑмӑн мӗнпур пайӗсем килӗштерсе ӗҫлемелли майсемпе меслетсене лайӑхлатасси. 
2035 ҫул тӗлне кӗтекен кӑтартусем: 
ҫар хирӗҫӗвӗсем тата ҫав хирӗҫӳсене пула сиксе тухма пултаракан хӑрушлӑхсем вӑхӑтӗнче, ҫавӑн пекех майсӑр лару-тӑрусем е вӗсем сиксе тухма пултаракан самантсенче халӑха хӑрушлӑхсем ҫинчен пӗлтермелли тытӑмсен хатӗрленӳ шайне 100 процента ҫитерни; 
майсӑр лару-тӑрусен, пушарсен тата шыв объекчӗсем ҫинче пулакан инкексен шутне 8,9 процент чухлӗ чакарни; преступленисен пӗтӗмӗшле шутӗнче унччен преступлени тунӑ ҫынсем тӑвакан преступленисен шутне 52,9 процент чухлӗ чакарни. 
хупса усрамалли вырӑнтан ирӗке тухнӑ пӗтӗм ҫын йышӗнче хупса усрамалли вырӑнтан ирӗке тухнӑ тата халӑх ӗҫпе тивӗҫтерекен центра пулӑшу ыйтма пынӑ ҫынсене ӗҫе вырнаҫтарнин тӳпине 63,5 процент таран ӳстересси;
ӗҫлесе юсанмалли йӗркепе айӑплав палӑртнӑ ҫынсен йышӗнчи ӗҫлесе юсанмалли йӗркепе айӑплав иртекен тата ӗҫлекен ҫынсен тӳпине 
99,99 процент таран ӳстересси.
5 тӗллев. Территорисене талккӑшӗпе шайлашуллӑн аталантарса конкурентлӑ регион туса хурасси

5.1 задача. Агломераци майӗсене хавхалантарасси 

2035 ҫул тӗлне палӑртакан аталанӑва сӑнлани
Республика территорийӗнче Шупашкар агломерацийӗ (малалла ҫавӑн пекех – агломераци) аталанать тата ӑнӑҫлӑ ӗҫлет, ун йышне Шупашкарпа Ҫӗнӗ Шупашкар хулисем, Шупашкар, Сӗнтӗрвӑрри, Муркаш тата Ҫӗрпӳ районӗсем кӗреҫҫӗ. Йӗркеленнӗ территори тухӑҫлӑ инвестици проекчӗсемпе этем капиталне хӑй патне туртакан регионти ӳсӗм вырӑнӗн центрӗ пулса тӑрать. 
Шупашкар агломерацийӗн аталану тӗллевӗ – тӗп хула бизнесӗпе халӑхӗн финанс ресурсӗсене тата тӗп хулари рынокӑн вӑйлӑрах енӗсемпе май килнӗ таран ытларах усӑ курса мала иртсе аталанакан зонӑна анлӑлатасси. 
Ӑслӑлӑхпа вӗренӳ, инноваципе финанс центрӗ пулса тӑракан Шупашкар хулин пӗлтерӗшӗ тӗп магистральсен радиаллӑ ҫыхӑнӑвӗсене пула ӳсет. Унӑн тӗп пайӗ тавра вырнаҫнӑ поселени-спутниксем агломерацин нумай функциллӗ структурине туса хураҫҫӗ: ӗҫ-хӗл ҫыхӑнӑвӗсемпе йӗркеленекен пӗрлехи уҫлӑх чӑмӑртанать, хӑш-пӗр тивӗҫсене (производствӑна, кану ӗҫне, потребленине) поселени-спутниксем хӑйсем ҫине илеҫҫӗ. Хулаҫум тӑрӑхӗсем йӗркеллӗн аталанма пуҫлаҫҫӗ, агломерацин пӗрлехи ӗҫ рынокӗ йӗркеленет. Агломераци регион тата тӗнче пӗлтерӗшлӗ экономикӑн анлӑ структуринче пӗлтерӗшлӗ сыпӑк пулса тӑрать. 
Ҫивӗч ыйтусем: 
Шупашкарпа Ҫӗнӗ Шупашкар хулисене хулаҫум территорийӗсемпе тата районсемпе – агломераци процесӗсене хутшӑнакансемпе – ҫыхӑнупа тивӗҫтерекен транспорт инфратытӑмӗн ирттерме пултараслӑх майӗсем ӳссе пыракан транспорт куҫӑмӗн шайне тивӗҫтерменни; 
инженери инфратытӑмӗн халь ӗҫлекен объекчӗсем кивелсе ҫитни тата мӗнпур вӑйран ӗҫлени; 
хими производствисем ӗҫленине тата коммуналлӑ хытӑ каяшсем пухӑнса пынине пула экологи лару-тӑрӑвӗ йӗркеллӗ пулманни; 
агломерацин тӗп пайӗ пулса тӑракан хуласен чиккисенче ирӗклӗ ҫӗр ресурсӗсем ҫитменни; 
агломерацири районсемпе хуласенче канупа культура объекчӗсем пур ҫӗрте те пӗр тан вырнаҫманни. 
Приоритетлӑ ҫул-йӗрсем:
транспорт енӗпе агломерацин ҫирӗп тытӑмне, ҫав шутра васкавлӑ ҫыхӑнусене аталантарассине тата стратегилле кӗперсем тӑвассине кӗртсе, туса хуракан каркаса йӗркелесси; 
инженери инфратытӑмне аталантарасси тата ҫӗнетсе пырасси; 
Шупашкар хулинчи аэропорта юсаса ҫӗнетесси, сывлӑш транспорчӗ енӗпе паракан пулӑшу ӗҫӗсен пахалӑхне лайӑхлатасси, ҫавӑн пекех аэропорт инфратытӑмне тӗнчери стандартсемпе килӗшӳллӗ тӑвасси; 
агломераци йышне кӗртнӗ районсемпе хуласенчи ӗҫлӗ зонӑсемпе промышленность зонисенче тирпей-илем кӗртесси;
агломераци хулисене ҫут ҫанталӑк ландшафчӗсемпе ял хуҫалӑх пӗлтерӗшлӗ ҫӗрсене май килнӗ таран сыхласа хӑварса хӑвӑрттӑн аталантарасси; 
Шупашкар хулинче йӑлари хытӑ каяшсен ирӗк панӑ вырӑнӗсене йӗркене кӗртесси; 
Атӑл юхан шывӗ тӑрӑх вырнаҫнӑ туризм инфтытӑмне хуласенчи туризм центрӗсемпе пӗрле аталантарасси; 
туризмпа хӑна ҫурчӗсен инфратытӑмне ҫӗнетсе пырасси, экологие сиенлемен транспорт хатӗрӗсемпе усӑ курасси, истори тӗлӗшӗнчен паллӑ вырӑнсене сыхласа хӑварасси. 
2035 ҫул тӗлне кӗтекен кӑтартусем: 
Шупашкар агломерацине хутшӑнакан муниципалитет пӗрлӗхӗсем хушшинче килӗштерсе ӗҫлессине ҫирӗплетни; 
Шупашкар агломерацине хутшӑнакан муниципалитет пӗрлӗхӗсен территорийӗсене комплекслӑн аталантарма пулӑшакан экономика, инфратытӑм, транспорт тата коммуникаци енӗпе ҫӗнӗ ҫыхӑнусене йӗркелени тата пуррисене ҫирӗплетни; 
пурӑнмалли ҫурт-йӗрпе промышленность объекчӗсем тума уйӑракан ҫӗнӗ площадкӑсене инженери инфратытӑмӗпе тивӗҫтерни; 
халӑха пысӑк пахалӑхлӑ коммуналлӑ пулӑшу ӗҫӗсемпе тивӗҫтернин шайне ӳстерни.

5.2 задача. Муниципаллӑ пӗрлӗхсене талккӑшӗпе аталантарасси

2035 ҫул тӗлне палӑртакан аталанӑва сӑнлани
Территорисене аталантармалли тӗп ҫул-йӗрсенчен пӗри – бизнеса аталантармалли ҫӗнӗ инвестици вырӑнӗсене йӗркелени пулса тӑрать. Ҫӗрпӳ районӗнче патшалӑх харпӑрлӑхӗнчи "Красная горка" технопарк, Патӑрьел районӗнче агропромышленность паркӗ тата Ҫӗнӗ Шупашкар хулинче "Таса сывлӑш" экотехнопарк тума, ҫавӑн пекех уйрӑм ҫын харпӑрлӑхӗнчи промышленность технопаркӗсем тума палӑртнӑ: "Чӑвашторгтехника" АО, Шупашкар хули (апат-ҫимӗҫ машиностроенийӗ), "ШЭАЗ" АО, Шупашкар хули (электротехника), "Текстильмаш" АУО, Шупашкар хули (машиностроени), "Химпром" АУО, Ҫӗнӗ Шупашкар хули (хими отраслӗ), "Инновацисем" НПО ТМЯО, Сӗнтӗрвӑрри хули. 
Технопарка, агропромышленность паркӗпе экотехнопарка, ҫавӑн пекех уйрӑм ҫын тытса тӑракан промышленность технопаркӗсене тӑвассине Раҫҫей Федерацийӗн Правительствин 2020 ҫулхи ака уйӑхӗн 3-мӗшӗнчи 865-р №-лӗ хушӑвӗпе ҫирӗплетнӗ Чӑваш Республикин 2020–2024 ҫулсенчи социаллӑ пурнӑҫпа экономика аталанӑвӗн уйрӑм программипе пӑхса хӑварнӑ.
Ҫӗнӗ площадкӑсем тума 2022–2024 ҫулсенче 1,2 млрд. тенкӗ палӑртса хунӑ. Ҫав ӗҫсене пурнӑҫланин экономика тухӑҫлӑхӗ 2024 ҫул тӗлне 8 млрд. тенкӗлӗх уйрӑм ҫын инвестицийӗсене явӑҫтарнинче тата республикӑри ӗҫ укҫин вӑтам кӑтартӑвӗнчен 50 процент чухлӗ пысӑкрах шайри ӗҫ укҫиллӗ 2400 ӗҫ вырӑнӗ йӗркеленинче палӑрать.
Тухӑҫлӑ тата пӗр-пӗриншӗн усӑллӑ килӗштерсе ӗҫлес тӗллевпе муниципалитет индустри паркӗсене (агропарксене) йӗркелени, ҫӗр ресурсӗсемпе тухӑҫлӑ усӑ курни, ҫывӑхри муниципалитет пӗрлӗхӗсемпе тухӑҫлӑ хутшӑнса ӗҫлени шучӗпе ял территорийӗсене сыхласа хӑварма тата ял халӑхӗн пурнӑҫ пахалӑхне лайӑхлатма палӑртнӑ. 
Муниципалитет территорийӗсене талккӑшӗпе аталантарассине регенераци тесе шутлаҫҫӗ, ҫак ӗҫ территорисем экономика, социаллӑ пурнӑҫ тӗлӗшӗнчен япӑхланса кайнине хирӗҫ комплекслӑ меропритяисем ирттерме палӑртать. Республика территорийӗсене талккӑшӗпе планлас паха ӗҫ территорисене ҫӗнетсе улӑштарас енӗпе палӑртнӑ мероприятисене пурнӑҫламалли никӗс пулса тӑма тивӗҫ. 
Агропомышленность комплексне аталантарасси: 
ял хуҫалӑх продукцине туса кӑлармалли, тирпейлемелли, упрамалли тата тирпейлесе хатӗрлемелли технологисене ҫӗнетсе лайӑхлатасси;
ял хуҫалӑх предприятийӗсене ертсе пымалли ку чухнехи тытӑм; 
муниципалитетсем хушшинчи коопераципе интеграци политикине шута илсе инженерипе транспорт инфратытӑмне комплекслӑн аталантарма тата резидентсене явӑҫтарма палӑртакан площадкӑсене вырнаҫтарасси.
Ҫӗрсемпе усӑ курасси: 
ял хуҫалӑх пӗлтерӗшлӗ ҫӗрсемпе усӑ курассине хӑвӑртлатасси; 
промышленность тата инфраструктура объекчӗсене вырнаҫтармалли ҫӗр лаптӑкӗсене йӗркелесси; 
усӑ курман ҫӗрсене патшалӑх нушисем валли туртса илесси; 
муниципалитетсем хушшинчи проектсене пӗр чӑрмавсӑр пурнӑҫлама условисем туса хурасси. 
Тӗплӗн шутласа пысӑклатни:
муниципалитет-территори пайланӑвӗн единицисем пулса тӑракан уйрӑм ял поселенийӗсене, вӗсен территорийӗсене ытти поселенисен чиккисем шутне кӗртсе, пӑрахӑҫлани.
Ҫивӗч ыйтусем:
урбанизаци ӗҫ-хӗлне йӗркелемелли механизм пулманни;
ял хуҫалӑхне аталантарас енӗпе проектсене комплекслӑ майпа пурнӑҫламанни;
муниципаллӑ районсем хушшинче территорине планламалли схемӑсен координацийӗ пулманни;
ӗҫ вырӑнӗсем ҫителӗксӗр пулни.
Приоритетлӑ ҫул-йӗрсем:
кӳршӗ регионсен рынокӗсене тухасси;
яллӑ вырӑнсен экономикине диверсификацилесси тата унта ял хуҫалӑх ӗҫӗ шутланман ӗҫ-хӗл тӗсӗсене аталантарасси;
муниципаллӑ районсемпе хула округӗсен конкуренцине инвестицисем тата ҫын капиталне явӑҫтарас тӗллевпе хавхалантарасси;
экономикӑра ӗҫлекенсен ӗҫ тухӑҫлӑхне ӳстерме пулӑшакан социаллӑ пурнӑҫпа экономика ҫӗнетӗвӗсене йӗркелесе ирттермелли комплекслӑ мерӑсене туса хатӗрлесси тата пурнӑҫа кӗртесси, ҫав шутра уйрӑм муниципалитет пӗрлӗхӗсене пӗрлештерни, муниципаллӑ районӑн административлӑ центрӗ шутланакан поселенин вырӑнти администраци полномочийӗсене муниципаллӑ районӑн вырӑнти администрацине пани тата ытти мерӑсен шучӗпе;
муниципалитет пӗрлӗхӗсен аталанӑвӗн стратегийӗсене туса хатӗрлесси;
мониторинг тӑвасси тата малтанласа тунӑ тӗпчевсене (социологи, транспорт тата ытти) шута илсе муниципалитет пӗрлӗхӗсен территорине планламалли документсене планпа килӗшӳллӗн ҫӗнетсе пырасси;
инфратытӑмӑн пӗрлештернӗ схемисене туса хатӗрлесси, унӑн йышӗнче транспорт тата инженери кӑшкарне туса хатӗрлеҫҫӗ, территорисен уйрӑм пайӗсем валли социаллӑ пурнӑҫ, производство, коммуналлӑ хуҫалӑх тата ытти тӗллевлӗ объектсене вырнаҫтарассине пӑхса тухаҫҫӗ;
муниципаллӑ районсен ял территорийӗсене аталантармалли, инвестици хастарлӑхне тата пӗчӗк калӑпӑшлӑ хуҫалӑхсене аталантарас енӗпе мероприятисем пӑхса хӑваракан комплекслӑ программӑсене туса хатӗрлесси.
2035 ҫул тӗлне кӗтекен кӑтартусем:
территорисен социаллӑ пурнӑҫпа экономика аталанӑвӗнче шайлашусӑрлӑха пӗчӗклетни;
ӗҫлев ресурсӗсен хӑвӑрт куҫма пултараслӑхне ӳстерни;
муниципалитетсем хушшинче хутшӑнса ӗҫлессине аталантарни;
муниципалитет пӗрлӗхӗсен инвестици хастарлӑхне пысӑклатни.

5.3 задача. Экономика ӗҫӗ-хӗлӗ тӗлӗшпе уйрӑм условисем туса хунӑ территорисене аталантарасси

2035 ҫул тӗлне палӑртакан аталанӑва сӑнлани
Канаш монохулара ТОСЭР ӑнӑҫлӑ ӗҫленине тата ҫӗнӗ производствӑсем уҫма хавхалантарас тата хушма ӗҫ вырӑнӗсем туса парас тӗллевпе Ҫӗнӗ Шупашкарта ТОСЭР тӑвассине планланӑ. ТОСЭР статусӗ инвесторсем валли налук ҫӑмӑллӑхӗсем парассине, ҫӗнӗ производствӑсем уҫма хавхалантарас тата хушма ӗҫ вырӑнӗсем туса парассине палӑртать.
Ҫивӗч ыйтусем
Палӑртнӑ инвестици проекчӗсене пурнӑҫа кӗртес ӗҫри тӗп чарусем 
инженери инфратытӑмӗнчи (водопровод, канализаци, электричествӑпа тивӗҫтересси, газпа тивӗҫтересси), ҫавӑн пекех транспорт инфратытӑмӗнчи (автоҫулсем) чарусем шутланаҫҫӗ.
Приоритетлӑ ҫул-йӗрсем:
ҫӗнӗ инвестици проекчӗсене пурнӑҫа кӗртесси;
инвестици проекчӗсене пурнӑҫа кӗртнӗ май ҫӗнӗ ӗҫ вырӑнӗсем йӗркелесси.
Кӗтекен кӑтартусем:
Канаш монохулара ТОСЭР ӗҫлени тата Ҫӗнӗ Шупашкар монохулара ТОСЭР туни ҫӗнӗ производствӑсем уҫма инвесторсене явӑҫтарма май парать. Ҫакӑ асӑннӑ монохуласене хула тӑвакан предприятисене пӑхӑнассинчен хӑтӑлма май парать. ТОСЭР резиденчӗсем 17 млрд. ытла укҫа-тенкӗ явӑҫтарма палӑртаҫҫӗ.
III СЫПӐК. ЧӐВАШ РЕСПУБЛИКИН СОЦИАЛЛӐ 
ПУРНӐҪПА ЭКОНОМИКА АТАЛАНӐВӖН 2035 ҪУЛЧЧЕНХИ СТРАТЕГИНЕ ПУРНӐҪЛАС ӖҪ ТӖЛЛЕВӖСЕН КӐТАРТӐВӖСЕМ, СРОКӖСЕМ, ТАПХӐРӖСЕМ ТАТА МЕЛӖСЕМ

3.1. Чӑваш Республикин социаллӑ пурнӑҫпа экономика аталанӑвӗн 
2035 ҫулчченхи стратегине пурнӑҫлас ӗҫ срокӗсемпе тапхӑрӗсем, 
тӗллевӗсен кӑтартӑвӗсем

Стратегие 16 ҫуллӑха палӑртнӑ, ӑна пурнӑҫа кӗртессине 3 тапхӑра пайланӑ:
I тапхӑр – 2020–2021 ҫулсем;
II тапхӑр – 2022–2025 ҫулсем;
III тапхӑр – 2026–2035 ҫулсем.
Стратегине пурнӑҫлас ӗҫе уйрӑм тапхӑрсем ҫине пайласси Чӑваш Республикин социаллӑ пурнӑҫпа экономика аталанӑвӗн тӗллевӗсемпе задачисене йӗркеллӗн пурнӑҫласа пыма кирлипе, улшӑнса тӑракан макроэкономика условийӗсемпе килӗшӳллӗн стратегине пурнӑҫламалли мелсене вырӑнлӑ тӳрлетӳсем кӗртессипе ҫыхӑннӑ. Кашни тапхӑр пӗрешкел задачӑсем ҫине хӑйне майлӑ пӑхнипе уйӑрӑлса тӑрать.
Пӗрремӗш тапхӑр (2020–2021 ҫулсем) региона аталантармалли экономика ҫитӗнӗвӗн активлӑхне вӑйлатмалли никӗс тӑвакан институци условийӗсене ҫӗнетсе улӑштарассине, ҫавӑн пекех ҫӗнӗ коронавирус инфекцийӗн (COVID-19) тӗнчери пандемине пула 2019 тата 2020 ҫулсенче экономика ҫитӗнӗвӗн чакнӑ хӑвӑртлӑхӗсене тавӑрма палӑртать.
Ҫав тапхӑрта ӳсӗм хӑвӑртлӑхӗсене вӑйлатас ӗҫ экономикӑн йӑлана кӗнӗ отраслӗсене аталантарнипе, федераци бюджечӗпе тата тулашри ҫӑл куҫсен укҫи-тенкипе индустри комплексне техникӑпа технологи тӗлӗшӗнчен ҫӗнетнипе, харпӑр хӑй вӑй-халӗпе тата шалти резерври укҫа-тенкӗне активлӑ явӑҫтарнипе пулса пырать.
Чӑваш Республикинче инвестици климатне лайӑхлатмалли, влаҫпа бизнес хушшинчи диалога анлӑлатмалли, тӗреклӗ, уҫӑ тата конкурентлӑ хутлӑх тума кирлӗ тӗп условисем йӗркелемелли, регионпа унӑн стратегилле приоритечӗ ҫинчен Раҫҫей тата тӗнче шайӗнче каласа кӑтартмалли, туризма аталантармалли малашлӑхлӑ мелсене палӑртмалли мерӑсем пурнӑҫа кӗрӗҫ. Хӑтлӑ та хӑрушлӑхсӑр хутлӑх туса хурас, регионта пурӑнакан халӑх пурнӑҫӗн пахалӑхне лайӑхлатас ӗҫе ытларах тимлӗх уйӑрӗҫ.
Иккӗмӗш тапхӑр (2022–2025 ҫулсем) экономика ӳсӗмӗн хӑвартлӑхӗсем пысӑкрах пулассине палӑртать, унӑн драйверӗ инвестици ӗҫ-хӗлне хастарлатни пулса тӑмалла.
Инвестици тӗлӗшӗнчен илӗртӳллӗ территорисен сетьне туса хума палӑртнӑ, уйрӑммӑн илсен, ҫакӑ вӑл – ятарлӑ экономика зонисемпе ТОСЭР. Ҫав тапхӑрта экономика ӳсӗмӗ экономикӑн традициллӗ, ҫавӑн пекех пысӑк технологиллӗ тата наукӑпа тачӑ ҫыхӑннӑ секторсем ҫинче никӗсленет. Инвестицисем нумайланнипе пӗрлех цифра экономики аталанни тата технологи инновацийӗсене ӗҫе кӗртни, ӗҫ тухӑҫлӑхне ӳстерни тата ресурссемпе тухӑҫлӑ усӑ курни пысӑк витӗм кӳме тивӗҫ: иккӗмӗш тапхӑртан экономикӑна кластеризациленин, ӗҫ тухӑҫлӑхне ӳстернин, ресурссемпе усӑ курнин тухӑҫлӑхӗн пӗрремӗш курӑмлӑ результачӗсене кӗтеҫҫӗ.
Республика территорийӗнче транснационаллӑ компанисемпе тачӑ ҫыхӑннӑ машиностроени, электротехника тата энергетика организацийӗсенче проектсем тӑвас, ӗҫсем туса хатӗрлес тата тавар туса кӑларас енӗпе ӗҫлекен компетенцисен хӑйсем халлӗн аталанакан пысӑк центрӗсене туса хурассине вӗҫлеҫҫӗ.
Патшалӑхпа уйрӑм ҫынсен ӗҫтешлӗхӗ аталанни тата концесси килӗшӗ-вӗсен практики пысӑк пӗлтерӗшлӗ инвестици тата социаллӑ проектсене пурнӑҫа кӗртме хушма инвестицисем явӑҫтарма пулӑшаҫҫӗ.
Ҫын капиталне тӗпе хуракан регионӑн пысӑк конкурентлӑхне тивӗҫтерме пултаракан ҫынсем валли пурнӑҫӑн пахалӑхлӑ шайӗпе ырлӑх-пурлӑхне лайӑхлатмалли условисем йӗркеленсе ҫитӗҫ.
Виҫҫӗмӗш тапхӑр (2026–2035 ҫулсем) – экономикӑн никӗсри секторӗсен аталанавӗнчи этем вӑй-халне пухса явӑҫтарассипе ҫыхӑннӑ амбициллӗ тӗллевсене пурнӑҫа кӗртмелли тӗп тапхӑр.
Регион кластерӗсене ура ҫине ҫирӗп тӑма, Раҫҫей Федерацийӗнче тата тӗнчере конкурентлӑ пулма пулӑшакан задачӑсене пурнӑҫа кӗртӗҫ.
Цифра технологийӗсем аталанни ӑслӑлӑхпа тачӑ ҫыхӑннӑ производство енӗпе ӗҫлемен отрасльсен Чӑваш Республикин экономикинчи тӳпине, ытларах пулӑшу ӗҫӗсен сферинче, ӳстерет.
Талккӑш аталану витӗмӗпе Чӑваш Республикинче пурӑнакан халӑхӑн пурнӑҫ шайне лайӑхлатас енӗпе палӑрмалла улшӑнусем пулса иртмелле. Регионта ҫӳремелли, ҫавӑн пекех федераци центрӗсене кайса килмелли мобильлӗ тата хӑтлӑ майсемпе тивӗҫтерекен пысӑк инфраструктура проекчӗсем хастарлӑн пурнӑҫланмалла.
Институци хутлӑхне аталантарас тата патшалӑх управленийӗн тухӑҫлӑхне ӳстерес ӗҫ малалла тӑсӑлать.
	Индикатор ячӗ
	Чӑваш Республикин социаллӑ пурнӑҫпа экономика 
аталанӑвӗн тӗллевӗсене пурнӑҫланин тӗп кӑтартӑвӗсем

	
	2019 ҫ.
	2020 ҫ.
	2025 ҫ.
	2030 ҫ.
	2035 ҫ.

	Регионӑн пӗр ҫын пуҫне тивекен пӗтӗмӗшле продукчӗ, пин тенкӗ
	255,5*
	257,7
	355,8
	514,7
	743,9

	Промышленноҫри тиесе ӑсатнӑ продукцийӗн калӑпӑшӗ, млрд. тенкӗ
	261,4
	248,0
	360,0
	530,0
	750,0

	Укҫа-тенкӗпе тивӗҫтерекен мӗнпур ҫӑл куҫсен шучӗпе тӗп капитала кӗрекен инвестицисен калӑпӑшӗ, млрд. тенкӗ 
	63,6
	60,6
	96,6
	156,3
	237,9

	Таварсен экспорчӗ, АПШ млн. долларӗ
	200,7
	205,2
	285,0
	435,0
	660,0

	Ял хуҫалӑх продукцийӗн пӗр ҫын пуҫне тивекен калӑпӑшӗ, пин тенкӗ
	33,8
	34,3
	51,1
	79,9
	106,7

	Пурӑнмалли пӳлӗмсен пӗр ҫын пуҫне тивекен пӗтӗмӗшле лаптӑкӗ, ҫулталӑк вӗҫне тӑв. метр
	28,1
	28,2
	29,0
	31,0
	33,0

	Ӗҫлекен пӗр ҫыннӑн уйӑхри вӑтам ӗҫ укҫи, тенкӗ
	29671,4
	31273,7
	44936,6
	63616,7
	90903,6



*Хак пани.

3.2. Чӑваш Республикин социаллӑ пурнӑҫпа экономика 
аталанӑвӗн 2035 ҫулчченхи стратегине пурнӑҫлама кирлӗ
финанс ресурсӗсене хаклани 

Стратегине пурнӑҫлассине укҫа-тенкӗпе федераци бюджечӗн, Чӑваш Республикин республика бюджечӗн тата вырӑнти бюджетсен, ҫавӑн пекех бюджет тытӑмӗн майӗсене шута илсе бюджет тулашӗнчи ҫӑл куҫсен тата патшалӑхӑн бюджет тулашӗнчи фончӗсен укҫи-тенки шутӗнчен тивӗҫтереҫҫӗ.
Стратегине пурнӑҫлама пысӑк тата вӑтам организацисен тӗп капиталне (ӑна ҫав шутра инвестици проекчӗсене пурнӑҫа кӗртме, производствӑна модернизацилеме тата ҫӗнетме яраҫҫӗ) инвестицисем явӑҫтарни пулӑшӗ. Вӗсене укҫа-тенкӗпе тивӗҫтерме бюджет тулашӗнчи укҫа-тенкӗне явӑҫтараҫҫӗ. Стратегине пурнӑҫлама пулӑшакан малашлӑхлӑ инвестици проекчӗсене, инфратытӑм проекчӗсемпе социаллӑ проектсене Чӑваш Республикин Министрсен Кабинечӗ ҫирӗплетет.
Стратегине пурнӑҫлама кирлӗ укҫа-тенкӗ калӑпӑшӗ 2020–2035 ҫулсенче 1907,9 млрд. тенкӗпе танлашать, ҫав шутра:
федераци бюджечӗн укҫи-тенки (иртсе пыракан финанс ҫулӗнчи тата планпа пӑхнӑ тапхӑрти федераци бюджечӗ ҫинчен калакан федераци саккунӗпе ҫирӗплетнӗ бюджет укҫи-тенкин калӑпӑшӗ пур чухне) – 148,7 млрд. тенкӗ (укҫа-тенкӗпе тивӗҫтернин пӗтӗм калӑпӑшӗн 7,8 проценчӗ);
Чӑваш Республикин республика бюджечӗн (иртсе пыракан финанс ҫулӗнчи тата планпа пӑхнӑ тапхӑрти Чӑваш Республикин республика бюджечӗ ҫинчен калакан Чӑваш Республикин саккунӗпе ҫирӗплетнӗ бюджет укҫи-тенкин калӑпӑшӗ пур чухне) – 798, 4 млрд. тенкӗ (41,9 процент);
вырӑнти бюджетсен укҫи-тенки – 6, 5 млрд. тенкӗ (0,3 процент);
бюджетсен тулашӗнчи ҫӑл куҫсен укҫи-тенки – 579,6 млрд. тенкӗ (30,4 процент);
патшалӑхӑн бюджет тулашӗнчи фондсен укҫи-тенки – 374,7 млрд. тенкӗ (19,6 процент);
Стратегине пурнӑҫлама кирлӗ укҫа-тенкӗне ҫул-йӗрсем тӑрӑх пайӑрлас ӗҫе Чӑваш Республикин патшалӑх программисем шайӗнче пурнӑҫа кӗртеҫҫӗ.
Стратегине пурнӑҫлама кирлӗ укҫа-тенкӗ ресурсӗсене хакланине Стратеги ҫумне 3-мӗш хушса ҫырнинче илсе кӑтартнӑ.

3.3. Чӑваш Республикин социаллӑ пурнӑҫпа экономика аталанӑвӗн 2035 ҫулчченхи стратегине пурнӑҫланинчен кӗтекен результатсем 

Стратегин стратегилле тӗллевсене, задачӑсене тата приоритетлӑ ҫул-йӗрсене пурнӑҫа кӗртни Чӑваш Республикине 2035 ҫул тӗлне конкурентлӑ регион (унӑн экономика никӗсне пысӑк технологиллӗ ӑслӑлӑхпа тачӑ ҫыхӑннӑ производство тата аталаннӑ социаллӑ инфратытӑм йӗркелеҫҫӗ) пулса тӑма, халӑха тивӗҫлӗ пурнӑҫ шайӗпе тивӗҫтерме пулӑшать.
Стратегине пурнӑҫлас ӗҫрен кӗтекен результатсене палӑртакан кӑтартусене, тӗллевсемпе задачӑсене уйрӑммӑн кӑтартса, Стратеги ҫумне 4-мӗш хушса ҫырнинче илсе кӑтартнӑ.

3.4. Чӑваш Республикин социаллӑ пурнӑҫпа экономика аталанӑвӗн 2035 ҫулчченхи стратегине пурнӑҫламалли мелсем 

Стратегине пурнӑҫламалли мелсен переченьне нормативлӑ право тӗлӗ-шӗнчен, финанспа экономика, инвестици тата йӗркелӳ тӗлӗшӗнчен йӗркелесе пымалли инструментарисем, уйрӑм ҫынсемпе патшалӑх тата социаллӑ пурнӑҫ ӗҫтешлӗхӗн мелӗсем, Чӑваш Республикин территорийӗнче ӗҫлекен пӗлтерӗшлӗрех проектсемпе программӑсем, муниципаллӑ пӗрлӗхсен, хуҫалӑх ӗҫ-хӗлӗн субъекчӗсен стратегийӗсемпе аталану программисем кӗреҫҫӗ.
Стратегине пурнӑҫа кӗртессине Чӑваш Республикин ӗҫ тӑвакан власть органӗсем, вырӑнти хӑй тытӑмлӑх органӗсем федерацин патшалӑх власть органӗсемпе, Раҫҫей Федерацийӗн субъекчӗсен патшалӑх власть органӗсемпе (Чӑваш Республикипе чикӗленекеннисемпе) килӗштерсе ӗҫлесе, бизнеспа интересленекен ҫынсене, Чӑваш Республикинче пурӑнакан ҫынсене бизнеса ытларах хутшӑнтарса, Чӑваш Республикин стратегилле планлас ӗҫӗн докуменчӗсене федераци шайӗнче документсемпе ҫыхӑнтарса тивӗҫтереҫҫӗ. Чӑваш Республикин стратегилле планлас ӗҫ докуменчӗсене туса хатӗрленӗ тата вӗсене тӳрлетӳсем кӗртнӗ чухне Стратеги положенийӗсене шута илмелле.
Чӑваш Республикин патшалӑх программисем (Стратеги ҫумне 5-мӗш хушса ҫырни) тата пысӑк малашлӑхлӑ инвестици проекчӗсен, ҫавӑн пекех Стратегие пурнӑҫлама пулӑшакан, Чӑваш Республикин Министрсен Кабинечӗ ҫирӗплетнӗ инфратытӑм проекчӗсемпе социаллӑ проектсен переченӗсем Стратегине пурнӑҫламалли майсем шутланаҫҫӗ.
Стратегине тӳрлетӳсем кӗртес ӗҫе кирлӗ чухне, Чӑваш Республикин пат-шалӑх программисене улшӑнусем кӗртсе, тата индикаторсен тытӑмне тӗпе хурса тулашри тата шалти хутлӑхӑн тӑрӑмӗ улшӑннине кура тӑваҫҫӗ. 
Стратегине пурнӑҫа кӗртмелли йӗркелӳ мелӗсем Чӑваш Республикин ӗҫ тӑвакан влаҫӗн мӗнпур органӗ Стратегине пурнӑҫа кӗртес енӗпе тумалли мероприятисен планне ҫулсерен мониторинг тӑвассине, Чӑваш Республикин Экономика аталанӑвӗпе пурлӑх хутшӑнӑвӗсен министерствине пӗтӗмлетме сведенисем тӑратассине шута илеҫҫӗ. Ҫавӑн пекех Стратегине пурнӑҫа кӗртес ӗҫ мӗнле пыни ҫинчен "Интернет" сетӗнчи Чӑваш Республикинчи Власть органӗсен порталне информаци вырнаҫтарса халӑха тата общественноҫа анлӑн пӗлтересе тӑрассине тивӗҫтереҫҫӗ.
